
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1749 

26 Νοεμβρίου 2004 


ΑΠΟΦΑΣΕΙ Σ 

Αριθ. 43876/Ε5 

Έγκριση του Εσωτερικού Κανονισμού λειτουργίας του 
Τεχνολογικού Εκπαιδευτικού Ιδρύματος Σερρών. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 5του άρθρου 36 του Ν. 1404/ 
1983 για τη «Δομή και λειτουργία των Τεχνολογικών Εκ¬ 
παιδευτικών Ιδρυμάτων». 

2. Τις διατάξεις της παρ. 9 του άρθρου 6 του Ν. 2916/ 
2001 (ΦΕΚ114/Α/11.6.2001), «για τη διάρθρωση της ανώ¬ 
τατης εκπαίδευσης και ρύθμιση θεμάτων του τεχνολογι¬ 
κού τομέα αυτής». 

3. Την υπ’ αριθμ. Ε5/1585/27.3.1984 (ΦΕΚ 191/Α/1984) 
υπουργική απόφαση για την «εσωτερική διάρθρωση, ορ¬ 
γάνωση και λειτουργία των ΤΕΙ». 

4. Την απόφαση της 6ης Συνεδρίασης της Συνέλευσης 
του ΤΕΙ Σερρώντης 10.12.2003. 

5. Την υπ’ αριθμ. 37876 ΣΤ5/26.4.2004 (ΦΕΚ 608/Β') 
υπουργική απόφαση «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων». 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τον Εσωτερικό Κανονισμό λειτουργίας του 
Τεχνολογικού Εκπαιδευτικού Ιδρύματος Σερρών, όπως 
προτάθηκε από την 6η Συνέλευση του ΤΕΙ της 10.12.2003, 
το περιεχόμενο του οποίου έχει ως ακολούθως: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΣΕΡΡΩΝ 

ΚΕΦΑΛΑΙΟ Α' 

ΘΕΣΜΙΚΟ ΠΛΑΙΣΙΟ - ΓΕΝΙΚΕΣ ΑΡΧΕΣ ΛΕΙΤΟΥΡΓΙΑΣ 
Άρθρο 1 

Θεσμικό πλαίσιο. 

1. Το Τ. Ε. I. Σερρών λειτο υ ργεί σύ μφωνα με τις διατάξεις 
του Ν. 1404/1983 (ΦΕΚ 173/Α), όπως αυτός ισχύει κάθε 
φορά. Οι διατάξεις του νόμου υπερισχύουν του παρόντος 
Εσωτερικού Κανονισμού, σε περίπτωση που και οι δύο 
ρυθμίζουν διαφορετικά το ίδιο θέμα. 


2. Το Τ.Ε.Ι. Σερρών ανήκει στον τεχνολογικό τομέα της 
ανώτατης εκπαίδευσης και σύμφωνα με τη διάταξη του 
άρθρου Ι,παρ. 1 του Ν. 2916/2001 (ΦΕΚ 114/Α'), ως Ίδρυ¬ 
μα τέτοιας βαθμίδας, συνδυάζει την ανάπτυξη του κατάλ¬ 
ληλου θεωρητικού υπόβαθρου σπουδών με υψηλού επι¬ 
πέδου εργαστηριακή και πρακτική άσκηση, διεξάγει κυ¬ 
ρίως εφαρμοσμένη τεχνολογική έρευνα και αναπτύσσει 
τεχνογνωσία και καινοτομίες στα αντίστοιχα επαγγελμα¬ 
τικά πεδία. Ακόμη, δίνει έμφαση στην εκπαίδευση στελε¬ 
χών εφαρμογών υψηλής ποιοτικής στάθμης, τα οποία, με 
τη θεωρητική και εφαρμοσμένη επιστημονική κατάρτισή 
τους: α) αποτελούν συνδετικό κρίκο μεταξύ γνώσης και 
εφαρμογής, αναπτύσσοντας την εφαρμοσμένη διάσταση 
των επιστημών και των τεχνών στα αντίστοιχα επαγγελ¬ 
ματικά πεδία και β) μεταφέρουν, χρησιμοποιούν και προ¬ 
άγουν σύγχρονη τεχνολογία, καθώς επίσης και μεθό¬ 
δους, πρακτικές και τεχνικές στο χώρο των εφαρμογών. 

3. Το Τ.Ε.Ι. Σερρών είναι νομικό πρόσωπο δημοσίου δι¬ 
καίου (Ν.Π.Δ.Δ.) πλήρως αυτοδιοικούμενο, σύμφωνα με 
το άρθρο 16, παράγραφος 5 του Συντάγματος. Η υλικο- 
τεχνική υποδομή και η λειτουργία του επιχορηγούνται 
από το κράτος και οι κάθε φύσης αποδοχές του προσωπι¬ 
κού του, ανεξαρτήτως εργασιακής σχέσης, βαρύνουντον 
κρατικό προϋπολογισμό. Η διοίκησή του λειτουργεί σε κε¬ 
ντρικό επίπεδο (Κεντρική Διοίκηση) και σε αποκεντρωμέ¬ 
νο επίπεδο ανά ακαδημαϊκή μονάδα. Οι διοικητικές του 
υπηρεσίες είναι δομημένες και λειτουργούν, σύμφωνα με 
τον Οργανισμό Διοικητικών Υπηρεσιών, ΠΔ 221/2002 
(ΦΕΚ 207/Α75.9.2002) ή τον Οργανισμό που ισχύει κάθε 
φορά. Η οργάνωση και η λειτουργία του διέπονται από τις 
διατάξεις του νόμου, ενώ ειδικότερα θέματα ρυθμίζονται 
με τον παρόντα Εσωτερικό Κανονισμό, σύ μφωνα με εξου- 
σιοδοτικές διατάξεις του νόμου. Η εποπτείατου κράτους 
στο Τ.Ε.Ι. Σερρών ασκείται από τον Υπουργό Εθνικής Παι¬ 
δείας και Θρησκευμάτων. 

Σύμφωνα με το νόμο, το Τ.Ε.Ι. Σερρών: 

α) Παρέχει θεωρητική και πρακτική εκπαίδευση, επαρ¬ 
κή για την εφαρμογή επιστημονικών, τεχνολογικών, καλ¬ 
λιτεχνικών ή άλλων γνώσεων και δεξιοτήτων στο επάγ¬ 
γελμα, συμβάλλει στη δημιουργία υπεύθυνων πολιτών, 
ικανών να συνεισφέρουν ως στελέχη εφαρμογής στο 
πλαίσιο του δημοκρατικού προγραμματισμού, στην οικο¬ 
νομική, κοινωνική και πολιτιστική ανάπτυξη της χώρας και 
υλοποιεί το δικαίωμα δωρεάν παιδείας κάθε Έλληνα πο- 
























22672 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λίτη, ανάλογα με τις κλίσεις του και τις δεξιότητες του και 
με όσα προβλέπουν οι σχετικοί νόμοι. 

β) Στο πλαίσιο της αποστολής του ιδίως: αα) Συμβάλλει 
στον επαγγελματικό προσανατολισμό, τόσο των σπουδα¬ 
στών του, όσο και των νέων γενικότερα, ββ) Διατηρεί αμ- 
φίδρομη σχέση με τις αντίστοιχες παραγωγικές μονάδες 
και τους οργανωμένους κλάδους της οικονομίας της πε- 
ριφέρειάς του. γγ) Συνεργάζεται με άλλα εκπαιδευτικά ή 
τεχνολογικά ιδρύματα ή φορείς ή υπηρεσίες του εσωτε¬ 
ρικού ή του εξωτερικού, για την επίτευξη της αποστολής 
του. δδ) Υπηρετείτην ανάγκη για συνεχιζόμενη εκπαίδευ¬ 
ση των αποφοίτωντου και για διαρκή επιμόρφωση του ελ¬ 
ληνικού λαού. εε) Ενημερώνει την κοινή γνώμη γιατηνπο- 
ρεία πραγματοποίησης των στόχων του. στ) Συντονίζει τις 
επιδιώξεις του με εκείνες των Πανεπιστημίων, όπως προ- 
βλέπονται γι’ αυτά με το Ν. 1268/1982, στην κοινή προ¬ 
σπάθεια για μια αυτοδύναμη οικονομική ανάπτυξη του τό¬ 
που και ζζ) Μετέχει σε ερευνητικά προγράμματα άλλων 
ιδρυμάτων ή ερευνητικών φορέων πάνω σε θέματα εφαρ¬ 
μογής της τεχνολογίας. 

4. Η ακαδημαϊκή διδασκαλία, στο πλαίσιο του προγράμ¬ 
ματος και του περιεχομένου σπουδών καθεμιάς ειδικότη¬ 
τας, καθώς και η διακίνηση ιδεών στο Τ.Ε.Ι. Σερρών, είναι 
ελεύθερες. Όλατα μέλη του Τ. Ε. I. Σερρών μπορούν να εκ¬ 
φράζονται ελεύθερα, μέσα στο πλαίσιο των αρχών και κα¬ 
νόνων που διέπουν τη λειτουργία του. Όλοι οι χώροι του 
καλύπτονται από το ακαδημαϊκό άσυλο, το οποίο απο¬ 
σκοπεί στην κατοχύρωση της ακαδημαϊκής ελευθερίας, 
της ελεύθερης επιστημονικής αναζήτησης και της διακί¬ 
νησης των ιδεών. Το ακαδημαϊκό άσυλο συνίσταται στην 
απαγόρευση επέμβασης της δημόσιας δύναμης στους 
χώρους του, χωρίς την πρόσκληση ή την άδεια του αρμό¬ 
διου οργάνου του Τ.Ε.Ι. 

5. Τα μέλη του Εκπαιδευτικού Προσωπικού (Ε.Π.) του 
Τ.Ε.Ι. Σερρών είναι δημόσιοι λειτουργοί, απολαμβάνουν 
λειτουργικής ανεξαρτησίας κατά την άσκηση των διδα¬ 
κτικών και ερευνητικών καθηκόντων τους και έχουν διδα¬ 
κτικό, ερευνητικό-επιστημονικό και διοικητικό έργο, δι¬ 
καιώματα και λοιπές υποχρεώσεις, σύμφωνα με τον Κα¬ 
νονισμό αυτό και την κείμενη νομοθεσία. 

Άρθρο 2 
Γενικές Αρχές. 

Η επιτυχία της αποστολής του Τ.Ε.Ι. Σερρών και η εύ¬ 
ρυθμη λειτουργία του βασίζονται πρωτίστως στην αρμο¬ 
νική και δημιουργική συνεργασία όλωντων μελών και των 
φορέων της ακαδημαϊκής του κοινότητας. Η δραστηριό¬ 
τητα κάθε μέλους εκδηλώνεται στο πλαίσιο της κείμενης 
νομοθεσίας και του Εσωτερικού Κανονισμού, ενώ η δρα¬ 
στηριότητα των φορέων εκδηλώνεται, επιπλέον, στο 
πλαίσιο των καταστατικών αρχών τους, οι οποίες, σε ό,τι 
γενικώς αφορά το Τ.Ε.Ι., υποχωρούν προ των διατάξεων 
του νόμου και του παρόντος Εσωτερικού Κανονισμού. Το 
σύνολο της λειτουργίας της ακαδημαϊκής κοινότητας 
στηρίζεται, εκτός της κείμενης νομοθεσίας, σε μία δέσμη 
αποδεκτών αρχών, οι οποίες προκύπτουν από την απο¬ 
στολή και τους στόχους του Τ.Ε.Ι., τους εκπαιδευτικούς 
και ερευνητικούς σκοπούς του, την κοινωνική του απο¬ 
στολή, το σεβασμό στην αξιοκρατία καιτην ελευθερία της 
σκέψης. Οι αρχές αυτές είναι κυρίως οι ακόλουθες: 

α) Η λειτουργία του Τ.Ε.Ι. έχει ως κύριο σκοπό, αφενός 
την παροχή εκπαίδευσης που να εξασφαλίζει αυτοδύνα¬ 
μη πρόσβαση στη γνώση και να παρέχει υψηλά εφόδια για 


την εφαρμογή επιστημονικών, τεχνολογικών, καλλιτεχνι¬ 
κών ή άλλων γνώσεων και δεξιοτήτων στο επάγγελμα, και 
αφετέρου την εφαρμοσμένη τεχνολογική έρευνα. Η δρα¬ 
στηριότητα όλων των φορέων της ακαδημαϊκής κοινότη¬ 
τας έχει ως κανόνα την υποδειγματική ακαδημαϊκή συ¬ 
μπεριφορά, την επίπονη εργασία, την αποτελεσματικότη- 
τα, τη συμβολή στην εκπλήρωση της αποστολήςτου Τ.Ε.Ι. 
και την ομαλή λειτουργία του. Με στήριγμα την άρτια ορ¬ 
γάνωση και στελέχωση και τη μέγιστη αξιοποίηση του αν¬ 
θρώπινου δυναμικού και των μέσων που διαθέτει το Τ. Ε. I., 
η δραστηριότητα αυτή κατατείνει στη συνεχή βελτίωση 
της εκπαίδευσης που παρέχεται, στην πρόοδο της έρευ¬ 
νας και στη σταθερή εκπλήρωση του πρωταγωνιστικού 
ρόλου του Τ.Ε.Ι. Σερρών στη σύγχρονη τεχνολογική εξέ¬ 
λιξη. 

β) Το Τ.Ε.Ι. επιδιώκει και αποδέχεται τη συνεργασία με 
άλλα φυσικά και νομικά πρόσωπα για την επίτευξη των 
σκοπώντου, στο πλαίσιο του ιδρυτικού του νόμου και των 
διατάξεων του παρόντος Εσωτερικού Κανονισμού. 

γ) Το Τ.Ε.Ι. λειτουργεί με σεβασμό στους δημοκρατι¬ 
κούς θεσμούς και πρακτικές και στις ανθρωπιστικές 
αξίες. Η λειτουργία του και οι δραστηριότητες της ακα¬ 
δημαϊκής κοινότητας ασκούνται με τέτοιο τρόπο, ώστε να 
γίνονται απόλυτα σεβαστά τα ανθρώπινα δικαιώματα κα¬ 
θώς και τα συνταγματικά δικαιώματα του πολίτη. 

δ) Η δραστηριότητα του Τ.Ε.Ι. προσανατολίζεται, ακό¬ 
μη, στην κοινωνική καταξίωση των μελών του, την ανά¬ 
πτυξη των δεξιοτήτων και των αρετών τους και ιδιαίτερα 
στην κοινωνική ένταξη και καταξίωση των σπουδαστών 
του. 

ε) Η ακαδημαϊκή κοινότητα θεωρεί απαράδεκτη οποια¬ 
δήποτε διάκριση, όπως, ενδεικτικά, αυτές που σχετίζο¬ 
νται με τη φυλή, το χρώμα, το φύλο, την εθνικότητα, την 
ιδεολογία, τις επιλογές του προσωπικού βίου, τις σωματι¬ 
κές δυνατότητες ή τη θρησκεία. Ακόμη, θεωρεί ανεπίτρε¬ 
πτες την άσκηση οποιασδήποτε μορφής βίας και κάθε 
εκτροπή από την υγιή σχέση μεταξύ διδασκόντων και δι- 
δασκομένων. 

στ) Το Τ.Ε.Ι. λειτουργεί ως ζωντανός σύνδεσμος της ελ¬ 
ληνικής κοινωνίας με το ευρύτερο γεωπολιτικό και κοινω¬ 
νικό περιβάλλον. 

ζ) Οι διαδικασίες λήψης αποφάσεων και τα κριτήρια τα 
οποία εφαρμόζονται από τα διάφορα θεσμικά όργανα του 
Τ.Ε.Ι. γίνονται με διαφάνεια, στηρίζονται στην ευρύτερη 
δυνατή συναίνεση και κατατείνουν στην εμπέδωση κλίμα¬ 
τος αξιοκρατίας και δικαιοσύνης σε όλους τους φορείς 
της ακαδημαϊκής κοινότητας. 

η) Οι αποφάσεις λαμβάνονται με διαφανή και τεκμηριω¬ 
μένη διαδικασία, ώστε να μη δημιουργούνται προϋποθέ¬ 
σεις ή υποψίες άσκησης πιέσεων και ευνοιοκρατικής συ¬ 
μπεριφοράς λόγω προσωπικών, συγγενικών, κομματι¬ 
κών, επαγγελματικών ή άλλων σκοπιμοτήτων. 

θ) Στο Τ.Ε.Ι. γίνεται ανάτριετία και στο πρώτο δεκαήμε¬ 
ρο του ακαδημαϊκού έτους, εσωτερική αξιολόγηση-απο- 
τίμηση του έργου του Τ.Ε.Ι. σε επίπεδο Τμημάτων (για 
αξιολόγηση του έργου των μελών του Ε.Π. καιΕ.ΔΙ.Π.,της 
εκπαίδευσης και της έρευνας) και σε επίπεδο διοικητικής 
λειτουργίας όλων των υπηρεσιών του Τ.Ε.Ι. σε κεντρική 
διοίκηση και ακαδημαϊκές μονάδες (για αξιολόγηση των 
παρεχόμενων υπηρεσιών). Η αξιολόγηση γίνεται από πε¬ 
νταμελή ομάδα που συγκροτείται με απόφαση της Συνέ¬ 
λευσης του Τ.Ε.Ι., πριν από τη λήξη του ακαδημαϊκού 
έτους που προηγείται αυτού που θα λάβει χώρα η άξιο- 

λόγηση και την οποία αποτελούν τρία μέλη Ε.Π. που κα¬ 
τέχουν τακτική θέση και ένας σπουδαστής, που υποδει¬ 
κνύονται από τους συνδικαλιστικούς τους φορείς και ο 
Γενικός Γραμματέας του Τ.Ε. I. Με απόφαση της Συνέλευ¬ 
σης του Τ.Ε.Ι., ύστερα από γνώμη των Συμβουλίων των 
Σχολών και του Συμβουλίου του Κ.Ξ.Γ. & Φ.Α. και προτά¬ 
σεις των συνδικαλιστικών φορέων όλων των μελών της 
ακαδημαϊκής κοινότητας, καθορίζονται τα εκάστοτε κρι¬ 
τήρια αξιολόγησης και κάθε σχετική λεπτομέρεια και δια¬ 
δικασία για την αξιολόγηση. Η αξιολόγηση όλων των με¬ 
λών της ακαδημαϊκής κοινότητας του Τ.Ε.Ι. βασίζεται σε 
αιτιολογημένη κρίση των επιδόσεων του κρινόμενου και 
αναφέρεται στην εν γένει δημιουργικότητα και έφεση του 
κρινόμενου. Η ψηφοφορία για την αξιολόγηση μέλους 
Ε.Π. λαμβάνεται από την Επιτροπή με μυστική ψηφοφο¬ 
ρία. Το αποτέλεσμα της ατομικής αυτής αξιολόγησης επι¬ 
δίδεται σε κάθε μέλος του εκπαιδευτικού προσωπικού με 
απόδειξη και σε περίπτωση άρνησης παραλαβής με συ¬ 
στημένη επιστολή. Το αποτέλεσμα της αξιολόγησης επι¬ 
δίδεται: 1) του Τμήματος, στον Προϊστάμενο του Τμήμα¬ 
τος, το Διευθυντή της Σχολής και τον Πρόεδρο του Τ.Ε.Ι., 
2)του Κ.Ξ.Γ.&Φ.Α., στοΔιευθυντήτου Κ.Ξ.Γ.&Φ.Α. καιτον 
Πρόεδροτου Τ.Ε.Ι. 3) της Σχολής, στο Διευθυντή της Σχο¬ 
λής και τον Πρόεδρο του Τ.Ε.Ι., 4) του Τ.Ε.Ι., στον Πρόε¬ 
δρο του Τ.Ε.Ι. Τα όργανα αυτά καλούν σε συνεδρίαση, 
αναλόγως, την οικεία Γενική Συνέλευση, το Συμβούλιο 
της Σχολής ή τη Συνέλευση του Τ.Ε.Ι., για ενημέρωση επί 
της αξιολόγησης και συζήτηση βελτιωτικών προτάσεων. 
Τα αποτελέσματα της αξιολόγησης και οι προτάσεις αξιο- 
ποιούνταιτελικώς από τη Συνέλευση του Τ.Ε.Ι., η οποία δι¬ 
καιούται να λάβει κάθε διοικητικό μέτρο που θα κρίνει 
απαραίτητο σύμφωνα με τα αποτελέσματα αυτά και τις 
προτάσεις. Όταν θεσπιστούν διατάξεις αξιολόγησης των 
ανώτατων ιδρυμάτων, η ανωτέρω διαδικασία αξιολόγη¬ 
σης, με απόφαση της Συνέλευσης του Τ.Ε.Ι., μπορεί να 
διατηρηθεί όπως προβλέπεται, να προσαρμόζεται με τις 
διατάξεις αυτές ή να παραλείπεται, αν υπερκαλύπτεται 
από την εφαρμογή τους και δεν προσφέρει όφελος η δια¬ 
τήρησή της. 

ι) Το ακαδη μαϊκό άσυλο κατοχυρώνει την ελευθερία στη 
διδασκαλία, την έρευνα, την έκφραση και τη διακίνηση 
ιδεών χωρίς κανένα περιορισμό. 

ια) Όλοι οι φορείς της ακαδημαϊκής κοινότητας έχουν 
υποχρέωση να φυλάσσουν και να προστατεύουν τα κτί¬ 
ρια, τα μέσα διδασκαλίας και έρευνας και γενικότερα 
τους πόρους και την περιουσία του Τ.Ε.Ι., ώστε να μην 
υπονομεύεται και να μην περιορίζεται το νόμιμο δικαίωμα 
χρήσης και αξιοποίησής τους από οποιοδήποτε μέλος 
της κοινότητας. 

ιβ) Η ακαδημαϊκή κοινότητα χρησιμοποιεί και καλλιερ¬ 
γεί την ελληνική γλώσσα και προάγει τη χρήση της στους 
τεχνολογικούς κλάδους που θεραπεύει το Τ.Ε.Ι. 

ΚΕΦΑΛΑΙΟ Β' 

ΟΡΓΑΝΑ ΔΙΟΙΚΗΣΗΣ 

Α. ΑΝΑΔΕΙΞΗ 
Άρθρο 3 

Διάκριση οργάνων. 

1. Τα όργανα διοίκησης του Τ.Ε.Ι. Σερρών διακρίνονται 
σε μονομελή και συλλογικά. 

2. α) Μονομελή όργανα διοίκησης είναι κατά ιεραρχική 
σειρά.: ο Πρόεδρος, οι Αντιπρόεδροι, ο Διευθυντής Σχο¬ 


λής, ο Διευθυντής Παραρτήματος, ο Προϊστάμενος Τμή¬ 
ματος και ο Υπεύθυνος Τομέα. Στα μονομελή όργανα ανή¬ 
κει επίσης ο Διευθυντής του Κέντρου Ξένων Γλωσσών και 
Φυσικής Αγωγής (Κ.Ξ.Γ.Φ.Α.). Η ιεραρχική σειρά νοείται 
ως μία μικρή πυραμίδα για τα μονομελή όργανα του ίδιου 
ακαδημαϊκού συνόλου (Σχολή-Τμήμα-Τομέας ή Παράρ¬ 
τημα) και ως συνολική πυραμίδα για όλα τα μονομελή όρ¬ 
γανα του Τ.Ε.Ι. Ο Πρόεδρος του Τ.Ε.Ι. είναι, συνεπώς, το 
ανώτατο μονομελές όργανο του Τ.Ε.Ι. Σερρών. Αυτός το 
εκπροσωπεί σε κάθε αρχή ή δικαστήριο παντός βαθμού 
και δικαιοδοσίας και σε κάθε τρίτο φυσικό ή νομικό πρό¬ 
σωπο και το διοικεί σε συνεργασία με το Συμβούλιο. 

β) Τα μονομελή όργανα αναπληρώνονται σύμφωνα με 
τις διατάξεις του νόμου. Ο Πρόεδρος του Τ.Ε.Ι. αναπλη¬ 
ρώνεται από Αντιπρόεδρο, τον οποίο ορίζει στην αρχή της 
θητείας ή ενδιαμέσως αλλά στην αρχή κάθε ακαδημαϊκού 
έτους. Ο Αντιπρόεδρος αυτός αναπληρώνεται από τον 
άλλο Αντιπρόεδρο και σε αδυναμία αυτού από μέλος του 
Συμβουλίου του Τ.Ε.Ι., που το ίδιο το Συμβούλιο ορίζει, αν 
το κρίνει απαραίτητο. 

γ) Αν υπάρχει πρόβλημα με τον νόμιμο αναπληρωτή άλ¬ 
λου μονομελούς οργάνου διοίκησης, ορίζεται αναπληρω¬ 
τής με απόφαση του συλλογικού οργάνου στο οποίο προ¬ 
εδρεύει το μονομελές αυτό όργανο. 

3. Συλλογικά όργανα διοίκησης είναι, κατά ιεραρχική 
σειρά, με την έννοια που αναφέρθηκε στηνπαράγραφο 2: 
η Συνέλευση του Τ.Ε.Ι., το Συμβούλιο του Τ.Ε.Ι., το Συμ¬ 
βούλιο Σχολής, η Γενική Συνέλευση (Γ.Σ.) Τμήματος, το 
Συμβούλιο Τμήματος και η Γ.Σ. Τομέα. Στα συλλογικά 
όργανα ανήκουν επίσης η Γ.Σ. και το Συμβούλιο του 
Κ.Ξ.Γ.Φ.Α. Συνεπώς, η Συνέλευση του Τ.Ε.Ι. είναι το ανώ¬ 
τατο συλλογικό όργανο του Τ.Ε.Ι. Σερρών. 

4. Όλα τα ατομικά και συλλογικά όργανα διατηρούν την 
αυτοτέλειά τους για τις προβλεπόμενες από το νόμο αρ- 
μοδιότητές τους. 

Άρθρο 4 

Γ ενικές διατάξεις συγκρότησης-λειτουργίας 
οργάνων διοίκησης. 

1. Η ανάδειξη, η θητεία, οι κανόνες λειτουργίας και οι 
αρμοδιότητες των μονομελών οργάνων διοίκησης του 
Τ.Ε.Ι. Σερρών ρυθμίζονται απότις διατάξεις της εκάστοτε 
κείμενης νομοθεσίας και του παρόντος Εσωτερικού Κα¬ 
νονισμού. 

2. Η σύνθεση, η συγκρότηση, η θητεία των μελών, οι κα¬ 
νόνες λειτουργίας και οι αρμοδιότητες των συλλογικών 
οργάνων διοίκησηςτου Τ.Ε.Ι. Σερρών ρυθμίζονται απότις 
διατάξεις της εκάστοτε κείμενης νομοθεσίας και του πα¬ 
ρόντος Εσωτερικού Κανονισμού. 

3. α) Η κάθε είδους διαδικασία που αναφέρεται στην 
εκλογή των μονομελών οργάνων διοίκησης, καθώς και η 
εκλογή αυτών αρχίζει και τελειώνει μετά τις σπουδαστι¬ 
κές εκλογές και σε κάθε περίπτωση από 1 ης Μάίου έως 15 
Ιουνίου. Σε περίπτωση που μείνει κενή μία θέση για οποι- 
ονδήποτε λόγο, οι σχετικές διαδικασίες ολοκληρώνονται 
μέσα στην προθεσμία που τάσσει ο νόμος. 

β) Η διάταξη της παραγράφου αυτής ισχύει και για την 
εκλογή μελών Συμβουλίου του Κέντρου Ξένων Γλωσσών 
και Φυσικής Αγωγής (Κ.Ξ.Γ.Φ.Α.). 

4. Στις συνεδριάσεις των συλλογικών οργάνων διοίκη¬ 
σης μετέχουν μόνο τα μέλη που προβλέπονται κατά περί¬ 
πτωση. Απαρτία υπάρχει, όταν τα παρόντα μέλη είναι πε¬ 
ρισσότερα από τα απόντα. Όταν απουσιάζει τακτικό μέ- 

λος, παρίσταταιτο αναπληρωματικό του μέλος, το οποίο 
ειδοποιείται από το τακτικό μέλος ή από τη γραμματεία 
του οργάνου, εφόσον αυτή έχει ειδοποιηθεί ή ενημερωθεί 
για την απουσία του τακτικού μέλους. Παρουσία τρίτων 
δεν επιτρέπεται, εκτός αν καλούνται ειδικά από τον προε- 
δρεύοντα του συλλογικού οργάνου ή το ίδιο το όργανο, 
οπότε παραμένουν για όσο χρόνο κρίνεται αναγκαία η πα¬ 
ρουσία τους από τον προεδρεύοντα και αποχωρούν 
οπωσδήποτε πριν από την ψηφοφορία επί του θέματος 
που κλήθηκαν. 

5. Η διαδικασία σύγκλησης, συνεδρίασης, συζήτησης 
θεμάτων και λήψης αποφάσεων στα συλλογικά όργανα 
διοίκησης του Τ.Ε.Ι. Σερρών στηρίζεται στις ακόλουθες 
γενικές αρχές: 

α) Το οικείο όργανο συνεδριάζει ύστερα από πρόσκλη¬ 
ση του προεδρεύοντα ή του νόμιμου αναπληρωτή του. Η 
πρόσκληση περιέχει ρητά τον τόπο, την ημερομηνία, την 
ημέρα και την ώρα που θα λάβει χώρα η συνεδρίαση, δια¬ 
νέμεται με ευθύνη της γραμματείας του οργάνου στις θυ¬ 
ρίδες των μελών του οργάνου και περιέχει, στο ίδιο το κεί¬ 
μενό της, την ημερήσια διάταξη της συνεδρίασης του ορ¬ 
γάνου, την οποία καταρτίζει αυτός που προσκαλεί. Οι 
γραπτές εισηγήσεις διανέμονται συνημμένα στην πρό¬ 
σκληση. Κατά τη συνεδρίαση διαβάζονται ή αναπτύσσο¬ 
νται οι εισηγήσεις από τους εισηγητές του κάθε θέματος, 
εκτός αν τα μέλη δεν το κρίνουν απαραίτητο. 

β) Η πρόσκληση για συνεδρίαση συλλογικού οργάνου 
κοινοποιείται από τον προεδρεύοντά του στα μέλη εντός 
48 ωρών, πριν από την ημέρα της συνεδρίασης. Η πρό¬ 
σκληση, κατ’ εξαίρεση, πρέπει να κοινοποιηθεί το ταχύτε¬ 
ρο δυνατό, ακόμη και αυθημερόν, όταν καλείται το όργα¬ 
νο σε επείγουσες περιπτώσεις, τηρουμένωντων διατάξε¬ 
ων του Ν. 2690/1999 (ΦΕΚ45/Α79.3.1999). 

γ) αα) Οι εισηγήσεις ή προτάσεις τίθενται σε φανερή 
ψηφοφορία, εάν δεν υπάρχει ομοφωνία των μελών του 
οργάνου που έχουν δικαίωμα ψήφου. Η ψηφοφορία γίνε¬ 
ται με ανάταση του χεριού, εκτός αν αποφασίσει να διε- 
ξαχθεί ονομαστική ψηφοφορία αυτός που προεδρεύει 
του οργάνου ή το ζητήσουν τα δύο τρίτα (2/3) των παρό¬ 
ντων μελών. Στην περίπτωση αυτή η ψηφοφορία γίνεται 
με αλφαβητική σειρά, μετά από κλήρωση του γράμματος 
έναρξης. Οι αποφάσεις του οργάνου λαμβάνονται με 
απόλυτη πλειοψηφία των παρόντων μελών, εκτός αν για 
κάποιες περιπτώσεις ορίζεται διαφορετικά από το νόμο. 
Ο προεδρεύων ψηφίζει τελευταίος, ενώ σε περίπτωση 
ισοψηφίας επικρατεί η άποψή του. ββ) Μυστική ψηφοφο¬ 
ρία γίνεται μόνο στις περιπτώσεις που προβλέπεται από 
το νόμο ή τον παρόντα Εσωτερικό Κανονισμό. Στις περι¬ 
πτώσεις αυτές οι αποφάσεις του οργάνου λαμβάνονται 
με απόλυτη πλειοψηφία των έγκυρων ψήφων των παρό¬ 
ντων μελών, εκτός αν για κάποιες περιπτώσεις ορίζεται 
διαφορετικά από το νόμο, ενώ λευκά ψηφοδέλτια και απο¬ 
χές δεν υπολογίζονται στο αποτέλεσμα της ψηφοφορίας, 
ούτε υπολογίζονται στον αριθμό των παρόντων όσοι ψή¬ 
φισαν λευκό ή απείχαν, χωρίς αυτό να έχει επίδραση σε 
θέμα απαρτίας, γγ) Θέματα εκτός ημερήσιας διάταξης 
μπορούν να συζητηθούν σύμφωνα με το άρθρο 14 του 
Νόμου 2690/99 (ΦΕΚ 45 τ.Α’). 

δ) Για κάθε διαδικαστικό θέμα που προκύπτει καθώς και 
για τη διεξαγωγή ή όχι της συνεδρίασης, εάν υπάρχει πα¬ 
ράβαση όσων προβλέπονται στις παραπάνω περιπτώσεις 
α' και β'που προβάλλεται ευθέως από κάποιο μέλος, απο¬ 
φασίζει το όργανο. 


ε) Εάν σε συλλογικό όργανο τεθούν σε ψηφοφορία πε¬ 
ρισσότερες από δύο προτάσεις, χωρίς κάποια από αυτές 
να λάβει την απόλυτη πλειοψηφία, επαναλαμβάνεται η 
ψηφοφορία μεταξύ των δύο προτάσεων που πλειοψή¬ 
φησαν. 

στ) Η Συνέλευση του Τ.Ε.Ι. και οι Γ.Σ. Τομέων ή Τμημά¬ 
των ή Κ.Ξ.Γ.&Φ.Α. δεν συνεδριάζουν από 6 Ιουλίου έως 
και 31 Αυγούστου. Σε έκτακτες περιπτώσεις μπορεί με 
απόφαση του Συμβουλίου του Τ.Ε.Ι. να συγκληθούν και 
κατ’ αυτή τη χρονική περίοδο. 

ζ) Κατά την πρώτη συνεδρίαση Συμβουλίου εντός του 
ακαδημαϊκού έτους, ορίζεται ημέρα και ώρα της εβδομά¬ 
δας, κατά την οποία, εφόσον υπάρχουν θέματα, συγκα- 
λείται τακτικά το όργανο σε συνεδρίαση. Σε εξαιρετικές 
περιπτώσεις μπορεί το όργανο, με απόφαση του προε¬ 
δρεύοντα, να συνεδριάσει άλλη ημέρα και ώρα. Μπορεί 
ακόμη, μετά από ειδικώς αιτιολογημένη απόφαση του 
προεδρεύοντα, όταν συντρέχουν ειδικοί λόγοι, να συνέρ¬ 
χεται και σε χώρο εκτός του Ιδρύματος. 

η) Είναι δυνατή η έκτακτη σύγκληση οργάνου: αα) με 
πρωτοβουλία του προεδρεύοντος, προκειμένου να αντι- 
μετωπισθούν επείγουσες περιπτώσεις και ββ) αν το ζητή¬ 
σει με αίτηση προς τον προεδρεύοντα, όπως αναφέρεται 
στις διατάξεις του Ν. 2690/1999. Η έκτακτη συνεδρίαση, 
στη γγ) υποπερίπτωση που αναφέρεται σε αίτηση μελών, 
αν δεν μεσολαβεί τακτική συνεδρίαση, πραγματοποιείται 
υποχρεωτικά τη δεύτερη ημέρα μετά την κατάθεση της 
αίτησης στο πρωτόκολλο του Τ.Ε.Ι. ή της οικείας ακαδη¬ 
μαϊκής μονάδας, κατά περίπτωση. Η αίτηση περιέχει τους 
λόγους που γίνεται χρήση της διαδικασίας αυτής καθώς 
και τα θέματα που προτείνονται να συζητηθούν. 

θ) Ως ορίζει ο Ν. 2690/1999 «Κύρωση του Κώδικα Διοι¬ 
κητικής διαδικασίας και άλλες διατάξεις». 

ι) Τα θέματα της ημερήσιας διάταξης εισηγείται ο προ¬ 
εδρεύων ή άλλο μέλος του οργάνου που ορίζεται από αυ¬ 
τόν. 

ια) Κατά τη συζήτηση κάθε θέματος ο προεδρεύων δίνει 
το λόγο σε όσους τον ζητήσουν, ενώ ο εύλογος χρόνος 
ομιλίας κάθε ομιλητή καθορίζεται από τον προεδρεύο¬ 
ντα. 

ιβ) Μέλος συλλογικού οργάνου που παρεκτρέπεται κα¬ 
τά τη διάρκεια συνεδρίασης, ανακαλείται από τον προε¬ 
δρεύοντα στην τάξη. Σε περίπτωση υποτροπής αφαιρεί- 
ται ο λόγος απ’ αυτόν. Οι λόγοι ανάκλησης στην τάξη και 
αφαίρεσης του λόγου αναγράφονται στα πρακτικά. 

ιγ) Ο προεδρεύων μπορεί να διακόπτει τη συνεδρίαση 
για σύντομο διάλειμμα. Με απόφαση του οργάνου, που 
λαμβάνεται με απόλυτη πλειοψηφία, μπορεί η συνεδρία¬ 
ση να διακοπεί για μεγαλύτερο διάστημα, όχι όμως πέραν 
του τριημέρου οπότε και συνεχίζεται. 

ιδ) Αποφάσεις του οργάνου μπορεί να εκτελούνται και 
πριν από την επικύρωση των πρακτικών, εφόσον λαμβά- 
νονται με την ένδειξη ότι επικυρώνονται αυθημερόν. 

ιε) Στα πρακτικά καταχωρούνται συνοπτικώς οι εισηγή¬ 
σεις, οι προτάσεις, οι συζητήσεις και αποδίδονται με ακρί¬ 
βεια οι αποφάσεις. Καθ’ υπαγόρευση προτάσεις, από¬ 
ψεις κ.λπ. δεν συμπεριλαμβάνονται στα πρακτικά, εκτός 
εάν υποβληθούν από το μέλος γραπτώς και ενυπογρά- 
φως και μόνον κατά την ώρα που ακόμη συνεδριάζει το 
όργανο. Με σύμφωνη γνώμη όλωντων υπολοίπων μελών, 
μπορεί αυτές να δοθούν εγγράφως μέσα σε προθεσμία 
που ορίζεται. 

ιστ) Ο γραμματέας του οργάνου τηρεί τα πρακτικά κά¬ 
θε συνεδρίασης τα οποία ειδικά: αα) για τη Συνέλευση 
Τ.Ε.Ι, για όλες τις Γενικές Συνελεύσεις, των Τμημάτων, 
των Τομέων και του Κ.Ξ.Γ.&Φ.Α. επικυρώνονται κατά την 
ίδια συνεδρίαση και υπογράφονται από τον Πρόεδρο και 
το γραμματέα, ββ) Γιατο Συμβούλιο Τ.Ε.Ι, Συμβούλια Σχο¬ 
λών, Συμβούλια Τμημάτων και Συμβούλιο Κ.Ξ.Γ.&Φ.Α. επι¬ 
κυρώνονται κατά την ίδια ή άλλη συνεδρίαση και υπογρά¬ 
φονται από τα παρόντα κατά τη συνεδρίαση μέλη και το 
γραμματέα. 

ιζ) Αν μέλος συλλογικού οργάνου διοίκησης αρνείται 
την υπογραφή πρακτικών, γίνεται απλή μνεία του γεγονό¬ 
τος στα πρακτικά της επόμενης συνεδρίασης, χωρίς να 
θίγεται το κύρος των πρακτικών. 

ιη) Επικυρωμένα πρακτικά χορηγούνται σε όποιον έχει 
νόμιμο συμφέρον κατά τις κείμενες διατάξεις. 

6. Ουδείς μετέχει σε ένα όργανο με δύο ιδιότητες. Σε τέ¬ 
τοια περίπτωση μετέχει υποχρεωτικώς με την ιεραρχικώς 
ανώτερη ιδιότητα. 

7. Οι προσκλήσεις για συμμετοχή στη Συνέλευση του 
Τ.Ε.Ι. καταχωρούνται, με επιμέλεια αυτού που τις απευ¬ 
θύνει, στην ιστοσελίδα του Τ.Ε.Ι. στο διαδίκτυο. 

8. Το άρθρο αυτό εφαρμόζεται στις περιπτώσεις που 
δεν υπάρχουν γι’ αυτές διαφορετικές ειδικές προβλέψεις 
στον Κανονισμό αυτό ή στο νόμο, ενώ εφαρμόζεται συ¬ 
μπληρωματικούς για όσα θέματα ρυθμίζει, τα οποία δεν 
περιλαμβάνονται στις ειδικές αυτές προβλέψεις. 

Άρθρο 5 

Συνελεύσεις για ανάδειξη εκπροσώπων 
στα συλλογικά όργανα ή τα ειδικά σώματα εκλεκτόρων. 

Ι.α) Η σύγκληση συνελεύσεων εκπαιδευτικού, διοικητι¬ 
κού ή ειδικού τεχνικού προσωπικού του Τ.Ε.Ι. Σερρών για 
την ανάδειξη εκπροσώπων και αναπληρωματικών τους 
στη Συνέλευση του Τ.Ε.Ι., σε Συμβούλιο Σχολής, σε Συμ¬ 
βούλιο Τμήματος ή σε Συμβούλιο Κ.Ξ.Γ.&Φ.Α. ή στα ειδι¬ 
κά σώματα εκλεκτόρων γίνεται με γραπτή πρόσκληση του 
Προέδρου του Τ.Ε.Ι., του Διευθυντή της Σχολής ή του 
Προϊσταμένου του Τμήματος ή του Διευθυντή του 
Κ.Ξ.Γ.&Φ.Α, κατά περίπτωση, η οποία κοινοποιείται στους 
συνδικαλιστικούς φορείς των οικείων κατηγοριών προ¬ 
σωπικού, δέκα τουλάχιστον πλήρεις ημέρες πριν από την 
ημερομηνία πραγματοποίησης της συνέλευσης. Αν δεν 
υπάρχει συνδικαλιστική εκπροσώπηση, επιδίδεται προ¬ 
σωπικά σε κάθε μέλος με υπογραφή παραλαβής σε κατά¬ 
σταση. Η πρόσκληση κοινοποιείται και στους συλλόγους 
των σπουδαστών, για να λάβουν γνώση, ενώ αντίγραφό 
της αναρτάται στους πίνακες ανακοινώσεων του Ιδρύμα¬ 
τος, της Σχολής ή του Τμήματος, κατά περίπτωση. 

β) Οι συνελεύσεις αυτές δεν αποτελούν θεσμικά όργα¬ 
να του Τ.Ε.Ι. αλλά συναθροίσεις των κατηγοριών αυτών 
του προσωπικού, με μοναδικό σκοπό την ανάδειξη εκ¬ 
προσώπων και αναπληρωματικώντους στα ανωτέρω συλ¬ 
λογικά όργανα. 

2. Η πρόσκληση, με μοναδικό θέμα την ανάδειξη εκ¬ 
προσώπου ή εκπροσώπων σε συγκεκριμένο συλλογικό 
όργανο ή ειδικό σώμα εκλεκτόρων, αναγράφει ρητά τον 
τόπο, την ημερομηνία, την ημέρα και την ώρα που θα λά¬ 
βει χώρα η συνέλευση. Στην ίδια πρόσκληση τάσσεται 
ανατρεπτική προθεσμία είκοσι ημερών από την ημερο¬ 
μηνία της πρόσκλησης, μέσα στην οποία πρέπει να ορι- 
σθεί ο εκπρόσωπος ή οι εκπρόσωποι και οι αναπληρωτές 
τους. 


3. Στην αρχή, η συνέλευση ενημερώνεται συνοπτικά απ’ 
αυτόν που είχε την πρωτοβουλία της πρόσκλησης ή εκ¬ 
πρόσωπό του, ο οποίος αποχωρεί και αμέσως εκλέγεται, 
με ανάταση του χεριού, τριμελής εφορευτική επιτροπή για 
τη διενέργεια των εκλογών. Εάν τυχόν προβληθούν πάνω 
από πέντε γραπτές ενστάσεις κατά της εκλογής μέλους ή 
μελών της εφορευτικής επιτροπής με ανάταση του χερι¬ 
ού, ακολουθεί ονομαστική μυστική ψηφοφορία επί συγκε¬ 
κριμένων υποψηφιοτήτων που υποβάλλονται. Εκλέγονται 
τελικά όσοι συγκεντρώσουν, κατά σειρά, τις περισσότε¬ 
ρες ψήφους και σε περίπτωση ισοψηφίας γίνεται κλήρω¬ 
ση. Όποιος εκλέγεται με τις περισσότερες ψήφους, εκτε- 
λείχρέη Προέδρου της Εφορευτικής Επιτροπής. 

4. Όσοι επιθυμούν να είναι υποψήφιοι εκπρόσωποι, 
πρέπει, πέντε ημέρες πριν από την ημέρα πραγματοποίη¬ 
σης της συνέλευσης, να υποβάλουν εγγράφως, σε αυτόν 
που είχε την πρωτοβουλία της πρόσκλησης, υποψηφιό¬ 
τητα. Είναι δυνατή, και κατά την ώρα σύγκλησης της συ¬ 
νέλευσης, η πρόταση υποψηφιοτήτων από το ένα δέκατο 
(1/10) των παρισταμένων, εφόσον γίνεται δεκτή από τους 
προτεινόμενους. Με βάση τις υποψηφιότητες που υπο¬ 
βλήθηκαν, συντάσσεται, με ευθύνη της εφορευτικής επι¬ 
τροπής και αυτού που είχε την πρωτοβουλία της πρό¬ 
σκλησης, ψηφοδέλτιο κατ’ αλφαβητική σειρά των υποψη¬ 
φίων, που παράγεται σε ικανό αριθμό αντιτύπων. Στο 
σύνολό τους και πριν την έναρξη των εκλογών οι φάκελοι 
σφραγίζονται και υπογράφονται από τον Πρόεδρο της 
Εφορευτικής Επιτροπής. 

5. Η ψηφοφορία είναι μυστική και διεξάγεται με βάση 
την ονομαστική κατάσταση των μελών. Σε κάθε ψηφο¬ 
δέλτιο μπορεί να τίθενται τόσοι σταυροί, όσοι είναι και οι 
τακτικοί εκπρόσωποι που πρόκειται να εκλεγούν. Μετά 
την παρέλευση του χρόνου ψηφοφορίας που είχε ορισθεί 
στην πρόσκληση και ο οποίος σε εξαιρετικές μόνο περι¬ 
πτώσεις μπορεί να παραταθεί για εύλογο ακόμη διάστη¬ 
μα με απόφαση της εφορευτικής επιτροπής, ανοίγεται η 
κάλπη και κάθε ψηφοδέλτιο, χωρίς να ανοίγεται, αριθμεί- 
ται και μονογράφεται από τον πρόεδρο της εφορευτικής 
επιτροπής. Αφού αναγραφεί στο πρακτικό της εφορευτι¬ 
κής επιτροπής ο αριθμός των ψηφοδελτίων που βρέθη¬ 
καν, παραβάλλεται με τον αριθμό αυτών που ψήφισαν και 
αν βρεθούν περισσότερα ψηφοδέλτια από τον αριθμό 
που ψήφισε, απορρίπτεται στην τύχη ο αριθμός των επι¬ 
πλέον ψηφοδελτίων και τα υπόλοιπα επανατοποθετού- 
νται στην κάλπη, από την οποία ανασύρονται πλέον ένα- 
ένα, ανοίγονται, αριθμούνται, μονογράφονται από τον 
πρόεδρο δίπλα σε κάθε σταυρό και αν αυτός δεν υπάρχει 
ή είναι άκυρο ή λευκό στο κάτω δεξιό μέρος τους, εκφω¬ 
νούνται οι σταυροί προτίμησης και καταχωρούνται. Στο 
πρακτικό καταγράφονται οι σταυροί προτίμησης κάθε 
υποψήφιου και οι αριθμοί των ψηφοδελτίων που βρέθη¬ 
καν οι σταυροί του. Λευκά ψηφοδέλτια και αποχές δεν 
υπολογίζονται στο αποτέλεσμα της ψηφοφορίας, ούτε 
υπολογίζονται στον αριθμό των παρόντων όσοι ψήφισαν 
λευκό ή απείχαν, χωρίς αυτό να έχει επίδραση στον αριθ¬ 
μό των ψηφισάντων που προβλέπεται στην περίπτωση α' 
της επόμενης παραγράφου. 

6. α) Εκπρόσωπος ή εκπρόσωποι εκλέγονται εκείνοι 
που συγκέντρωσαν την σχετική πλειοψηφία των έγκυρων 
ψήφων και κατά σειρά. Σε περίπτωση ισοψηφίας διενερ- 
γείται κλήρωση από την Εφορευτική Επιτροπή. Ο κάθε 
εκλογεύς δικαιούται να ψηφίσει τόσους εκπροσώπους 
μέχρι τον αριθμό των προς εκλογή υποψηφίων. 

β) Μετά τη συμπλήρωση του αριθμού των εκπροσώπων, 
οι επόμενοι κατά σειρά, μέχρι τη συμπλήρωση ίσου αρι¬ 
θμού, εκλέγονται ως αναπληρωματικοί. Αυτοί αναπλη¬ 
ρώνουν όλα τα τακτικά μέλη με σειρά και με βάση τον 
αριθμό ψήφωνπου έλαβαν, σύμφωνα με τις καταστατικές 
διατάξεις που προβλέπεται των αντίστοιχων συνδικαλι¬ 
στικών οργάνων. 

7. Το αποτέλεσμα της ψηφοφορίας και η ανακήρυξη 
των εκπροσώπων που πλειοψήφησαν καταχωρούνται στα 
πρακτικά, τα οποία μαζί με το εκλογικό υλικό παραδίδο- 
νται, με ευθύνη του Προέδρου της εφορευτικής επιτρο¬ 
πής, στο όργανο που είχε την πρωτοβουλία σύγκλησης 
της συνέλευσης. Η παράδοση γίνεται με απόδειξη παρά- 
δοσης-παραλαβής. 

8. Ειδικά για την ανάδειξη εκπροσώπου στην Επιτροπή 
Ακαδημαϊκού Ασύλου (Ε.Α.Α.), οι εκπρόσωποι του Εκπαι¬ 
δευτικού Προσωπικού (Ε.Π.) και του Ειδικού Διδακτικού 
Προσωπικού (Ε.ΔΙ.Π.), που μετέχουν στη συνέλευση του 
Τ.Ε.Ι., συνέρχονται σε τακτή ημέρα και ώρα με πρόσκλη¬ 
ση του Αντιπροέδρου Ακαδημαϊκών Υποθέσεων και Προ¬ 
σωπικού και εκλέγουν κοινό εκπρόσωπο για την Ε.Α.Α. 
Στη συνεδρίαση προεδρεύει ο Αντιπρόεδρος. Ως προς τη 
διαδικασία εκλογής και ανάδειξης του εκπροσώπου ισχύ¬ 
ουν αναλόγως οι ίδιες ρυθμίσεις των προηγουμένων πα¬ 
ραγράφων για τις συνελεύσεις. 

9. Όταν πρόκειται για εκλογή Αντιπροσώπων σε συλλο¬ 
γικά όργανα Διοίκησης απαιτείται η κοινή έγγραφη υπό¬ 
δειξή τους από τα διοικητικά Συμβούλια των δύο διοικητι¬ 
κών Συλλόγων. 

10. Αν δεν ορισθούν εκπρόσωποι, τακτικοί ή αναπλη¬ 
ρωματικοί, μέσα στις προβλεπόμενες προθεσμίες, οι 
εκλογές διεξάγονται και χωρίς τη συμμετοχή τους, ενώ τα 
όργανα συνεδριάζουν νόμιμα και χωρίς την παρουσία 
τους και στα πρακτικά γίνεται μνεία του γεγονότος και της 
οικείας πρόσκλησης. 

11. Το άρθρο αυτό εφαρμόζεται στις περιπτώσεις που 
δεν υπάρχουν διαφορετικές ειδικές προβλέψεις στον Κα¬ 
νονισμό αυτό ή στο νόμο, ενώ εφαρμόζεται συμπληρω¬ 
ματικούς για όσα θέματα ρυθμίζει, τα οποία δεν περιλαμ¬ 
βάνονται σε τέτοιες ειδικές προβλέψεις. 

12. Οι προσκλήσεις για συμμετοχή σε συνέλευση, προ- 
κειμένου να αναδειχθούν εκπρόσωποι ή για υπόδειξη εκ¬ 
προσώπων, καταχωρούνται, με επιμέλεια αυτού που τις 
απευθύνει, στην ιστοσελίδα του Τ.Ε.Ι. στο διαδίκτυο. 

Άρθρο 6 

Γενικές διατάξεις για ειδικά σώματα εκλεκτόρων 
και εκλογές οργάνων διοίκησης. 

1. Σώματα εκλεκτόρων είναι τα σώματα που συγκρο¬ 
τούν, σύμφωνα με το νόμο, εκπρόσωποι φορέων της ακα¬ 
δημαϊκής κοινότητας του Τ.Ε.Ι. Σερρών για την ανάδειξη, 
με εκλογή, μονομελών οργάνων διοίκησης ή των μελών 
του Συμβουλίου του Κ.Ξ.Γ.Φ.Α. Η αρμοδιότητα για τη σύ¬ 
γκληση των σωμάτων εκλεκτόρων και η ευθύνη για όλη τη 
διαδικασία εκλογής: αα) Προέδρου-Αντιπροέδρων καιΔι- 
ευθυντή Σχολής ανήκουν στον Πρόεδρο του Τ.Ε.Ι., ββ) 
Προϊσταμένου Τμήματος ανήκουν στο Διευθυντή της οι¬ 
κείας Σχολής, γγ) Διευθυντή ή των μελώντου Συμβουλίου 
του Κ.Ξ.Γ.Φ.Α. ανήκουν στον Πρόεδρο του Τ.Ε.Ι. ή τον 
Αντιπρόεδρο που αυτός ορίζει και δδ) Υπεύθυνου Τομέα 
ανήκουν στον Προϊστάμενο του οικείου Τμήματος. Η πρό¬ 
σκληση για τη σύγκληση κοινοποιείται τουλάχιστον δεκα¬ 
πέντε πλήρεις ημέρες πριν από την ημέρα διεξαγωγής 
της ψηφοφορίας που έχει οριστεί. 


2. Αφού λήξουν οι προθεσμίες υποβολής υποψηφιοτή¬ 
των ορίζονται, μετά από απόφαση του Συμβουλίου Τ.Ε.Ι. 
και Πράξη του Προέδρου Τ.Ε.Ι., με εξαίρεση την εκλογή 
Υπεύθυνου Τομέα, Εφορευτικές Επιτροπές από μέλη 
Ε.Π. Όταν πρόκειται για εκλογή Προέδρου και Αντιπροέ¬ 
δρων, η Εφορευτική Επιτροπή είναι πενταμελής και θεω¬ 
ρείται Κεντρική, αν υπάρξουν περισσότερα του ενός 
εκλογικά Τμήματα, οπότε ορίζονται και Εφορευτικές Επι¬ 
τροπές, ανά εκλογικό Τμήμα, που είναι τριμελείς. Για την 
εκλογή Διευθυντή Σχολής, με την επιφύλαξη όσων ανα- 
φέρονται στο άρθρο 8, Προϊσταμένου Τμήματος και του 
Διευθυντή ή των μελώντου Συμβουλίου του Κ.Ξ.Γ.Φ.Α., η 
Εφορευτική Επιτροπή είναι τριμελής. Τα μέλη για τη συ¬ 
γκρότηση των Εφορευτικών Επιτροπών, ανεξαρτήτως 
για ποιο όργανο διεξάγεται εκλογή, υποδεικνύονται από 
το Συμβούλιο Τ.Ε.Ι., με τους αναπληρωματικούς τους, 
από το διοικητικό συμβούλιο του οικείου συνδικαλιστικού 
φορέα των μελώντου Ε.Π. του Τ.Ε.Ι., μέσα σε πέντε ημέ¬ 
ρες από την υποβολή σχετικού εγγράφου ερωτήματος 
του αρμόδιου να συγκαλέσειτα σώματα εκλεκτόρων μο¬ 
νομελούς οργάνου. Αν παρέλθει άπρακτο το χρονικό αυ¬ 
τό διάστημα ή το Δ.Σ. του οικείου συνδικαλιστικού φορέα 
αρνηθεί ν’ απαντήσει, τα μέλη των εφορευτικών επιτρο¬ 
πών, και οι αναπληρωτές τους, ορίζονται ελεύθερα από 
το Συμβούλιο του Τ.Ε.Ι. 

3. α) Όσοι επιθυμούν να θέσουν υποψηφιότητα για 
εκλογή σε θέση Προέδρου-Αντιπροέδρων, Διευθυντή 
Σχολής, Προϊσταμένου Τμήματος ή Διευθυντή ή μέλους 
του Συμβουλίου του Κ.Ξ.Γ.Φ.Α., πρέπει να υποβάλουν μέ¬ 
σω του πρωτοκόλλου του Τ.Ε.Ι., αν πρόκειται για Πρόε- 
δρο-Αντιπροέδρους, Διευθυντή Σχολής ή Διευθυντή ή μέ¬ 
λη του Συμβουλίου του Κ.Ξ.Γ.Φ.Α. ή του πρωτοκόλλου της 
οικείας Σχολής, αν πρόκειται για Προϊστάμενο Τμήματος, 
δήλωση υποψηφιότητας του συνδυασμού ή ατομική, κα¬ 
τά περίπτωση, μέσα στις νόμιμες προθεσμίες. 

β) Αν υποβληθεί πρόταση εκλογής Προέδρου-Αντιπρο- 
έδρων από το ένα δέκατο (1/10) τουλάχιστον των μελών 
του σώματος εκλεκτόρων, αυτή συμπληρώνεται από δή¬ 
λωση αποδοχής των προτεινόμενων. 

4. Μετά την κατάρτισή τους ή την επικύρωσή τους, οι 
κατάλογοι των εκλεκτόρων όλων των κατηγοριών (εκλο¬ 
γικοί κατάλογοι) δεν επιδέχονται απολύτως οποιαδήποτε 
τροποποίησή τους και για οποιονδήποτε λόγο θα πρέπει 
να γίνει το αργότερο μέχρι την ημερομηνία προκήρυξης 
των εκλογών. Εξαιρούνται όσοι από το Εκπαιδευτικό Προ¬ 
σωπικό έχουν αναρρωτική ή εκπαιδευτική άδεια για τους 
οποίους ισχύει η πρόβλεψη του Ν. 1404/1983, άρθρο 12, 
παρ. 10, εδ. δ, όπου ημερομηνία υποβολής δήλωσής τους 
είναι η ημερομηνία ανάδειξης των υποψηφίων, διότι, αν 
δεν οριστεί ο κατάλογος των εκλεκτόρων την ημερομηνία 
προκήρυξης των εκλογών, δεν μπορεί το 1/10 των εκλε¬ 
κτόρων να υποδείξει υποψηφίους. 

5. Η ψηφοφορία για την εκλογή Προέδρου-Αντιπροέ- 
δρων, Διευθυντή Σχολής, Προϊσταμένου Τμήματος καιΔι- 
ευθυντή ή μελώντου Συμβουλίουτου Κ.Ξ.Γ.Φ.Α. του Τ.Ε.Ι. 
είναι μυστική. Ως προς το περιεχόμενο, τις κοινοποιήσεις 
των προσκλήσεων, τα ποσοστά εκλογής, την καταμέτρη¬ 
ση των ψήφων, την καταχώρηση του αποτελέσματος στα 
πρακτικά, τις ισοψηφίες και τα λοιπά θέματα διεξαγωγής 
της ψηφοφορίας, εφαρμόζονται αναλόγως οι διατάξεις 
του άρθρου 5, με την επιφύλαξη όσων προβλέπονται στα 
επόμενα άρθρα κατά περίπτωση. 

6. Τα ψηφοδέλτια, ενόψει της μυστικότητας της ψηφο¬ 
φορίας, είναι άκυρα, σύμφωνα με τις διατάξεις που ισχύ¬ 
ουν για τις βουλευτικές εκλογές και τη σχετική νομολογία 
των δικαστηρίων και ιδίως: α) Όταν περιέχονται σε φάκε¬ 
λο που φέρει στίγματα, σημεία ή λέξεις, εφόσον αυτά κρι- 
θούν ως διακριτικά γνωρίσματα που προφανώς παραβιά¬ 
ζουν το απόρρητο της ψηφοφορίας, β) Όταν είναι διαφο¬ 
ρετικά από εκείνα με τα οποία το Τ.Ε.Ι. εφόδιασε τα 
εκλογικά Τμήματα, γ) Όταν υπάρχει αλλοίωση στη μορφή 
ή στο περιεχόμενό τους ή έχουν σημειωθεί λέξεις, υπο¬ 
γραμμίσεις, στίγματα και εν γένει σημεία και διακριτικά 
γνωρίσματα που παραβιάζουντο απόρρητο της ψηφοφο¬ 
ρίας, δ) Όταν βρεθούν στον ίδιο φάκελο περισσότερα ψη¬ 
φοδέλτια, έγκυρα ή μη, του ίδιου ή άλλου συνδυασμού ή 
υποψηφιότητας. 

7. Η σύγκληση του σώματος εκλεκτόρων για την ανά¬ 
δειξη Υπεύθυνου Τομέα γίνεται με πρόσκληση του Προϊ¬ 
σταμένου του οικείου Τμήματος. Οι δηλώσεις υποψηφιό¬ 
τητας υποβάλλονται την ώρα της εκλογής. Η εκλογή, την 
οποία διεξάγει ο Προϊστάμενος του Τμήματος ή εκπρό¬ 
σωπός του που ορίζεται εγγράφως από αυτόν, γίνεται με 
φανερή ψηφοφορία. 

8. Στα εκλεκτορικά σώματα για την εκλογή Προέδρου- 
Αντιπροέδρων, Διευθυντή Σχολής, Προϊσταμένου Τμήμα- 
τος, Διευθυντή ή μελών του Συμβουλίου του Κ.Ξ.Γ.Φ.Α. 
του Τ.Ε.Ι. ή Υπεύθυνου Τομέα μπορούν να μετέχουν όσοι 
απουσιάζουν σε αναρρωτική, εκπαιδευτική ή άλλη άδεια, 
εφόσοντο δηλώσουν εγγράφως σε αυτόν που έχει την ευ¬ 
θύνη της σύγκλησης των εκλεκτορικών σωμάτων, το αρ¬ 
γότερο μέχρι να ανακηρυχθούν οι υποψήφιοι. Όσοι τε¬ 
λούν σε αναστολή ή απαγόρευση άσκησης καθηκόντων, 
δεν μετέχουν σε αυτά τα εκλεκτορικά σώματα. 

9. Όταν προβλέπονται προθεσμίες πριν από ένα γεγο¬ 
νός, οι προθεσμίες υπολογίζονται χωρίς να περιλαμβάνε¬ 
ται η ημέρα που θα λάβει χώρα το γεγονός. Η τελευταία 
ημέρα κάθε προθεσμίας λογίζεται ότι τελειώνει την ώρα 
που τελειώνει το νόμιμο ωράριο λειτουργίας της οικείας 
διοικητικής υπηρεσίας. Αν μία προθεσμία λήγει σε ημέρα 
που δεν είναι εργάσιμη, μεταφέρεται στην αμέσως επό¬ 
μενη εργάσιμη ημέρα. 

10. Το άρθρο αυτό εφαρμόζεται στις περιπτώσεις που 
δεν υπάρχουν διαφορετικές ειδικές προβλέψεις στον Κα¬ 
νονισμό αυτό ή στο νόμο, ενώ εφαρμόζεται συμπληρω¬ 
ματικούς για όσα θέματα ρυθμίζει, τα οποία δεν περιλαμ¬ 
βάνονται σε τέτοιες ειδικές προβλέψεις. 

11. Οι προκηρύξεις εκλογών, οι προσκλήσεις για σύ¬ 
γκληση σωμάτων εκλεκτόρων, οι προσκλήσεις των εκλε¬ 
κτόρων και τα αποτελέσματα των εκλογών καταχωρού- 
νται, με επιμέλεια αυτού που τις απευθύνει ή έχει την ευ¬ 
θύνη των διαδικασιών εκλογής, στην ιστοσελίδα του Τ.Ε.Ι. 
στο διαδίκτυο. 

Άρθρο 7 

Εκλογή Προέδρου-Αντιπροέδρων. 

1. Οι εκλογές για την ανάδειξη Προέδρου-Αντιπροέ- 
δρων προκηρύσσονται από το Συμβούλιο του Τ.Ε.Ι. Την 
ευθύνη για τη σύγκληση του σώματος εκλεκτόρων και τη 
διεξαγωγή της ψηφοφορίας έχει ο απερχόμενος Πρόε- 
δροςτου Τ.Ε.Ι. 

2. Η απόφαση προκήρυξης των εκλογών κοινοποιείται, 
ένα μήνα πριν από την ημερομηνία διεξαγωγής τους, σε 
όλα τα μέλη Ε.Π. καιΕ.ΔΙ.Π. + ΕΡΔΙΠ του Ιδρύματος μετη 
φροντίδα του Τμήματος Συλλογικών και Ατομικών Οργά¬ 


νων και Επιτροπών. Όπως επίσης και σε όλους τους φο¬ 
ρείς της κοινότητας του Τ.Ε.Ι., οι οποίοι ενημερώνονται 
για τον αριθμό των εκπροσώπων τους στο σώμα εκλεκτό¬ 
ρων. Στην προκήρυξη αναφέρεται η ημερομηνία διεξα¬ 
γωγής των εκλογών, η λήξη της προθεσμίας υποβολής 
υποψηφιοτήτων, το εκλογικό Τμήμα ή τα εκλογικά Τμή¬ 
ματα στα οποία θα διεξαχθούν, η ώρα έναρξης και λήξης 
της ψηφοφορίας, καθώς και η προθεσμία μέσα στην 
οποία πρέπει να υποδειχθούν οι εκλέκτορες-εκπρόσωποι 
των φορέων μαζί με τους αναπληρωματικούς τους. Ακό¬ 
μη αναφέρονται όσα από αυτά είναι απαραίτητα και κάθε 
άλλο αναγκαίο στοιχείο για την περίπτωση επανάληψης 
της εκλογής. 

3. α) Ο Πρόεδρος του Τ.Ε.Ι. εκδίδει πρόσκληση για τη 
σύγκληση του σώματος εκλεκτόρων, η οποία κοινο¬ 
ποιείται στους εκλέκτορες, τουλάχιστον δεκαπέντε πλή¬ 
ρεις ημέρες πριν από την ημέρα διεξαγωγής της ψηφο¬ 
φορίας. 

β) Μετά από πρόταση του Συμβουλίου Τ.Ε.Ι., η οποία εκ- 
δίδεται την επόμενη εργάσιμη ημέρα από αυτή που λήγει 
η προθεσμία υποβολής υποψηφιοτήτων, ορίζεται πεντα¬ 
μελής Εφορευτική Επιτροπή, στην οποία ανατίθεται η ευ¬ 
θύνη της ομαλής και αδιάβλητης διεξαγωγής των εκλο¬ 
γών. Ένα από τα μέλη βαθμίδας Καθηγητή ή Αναπληρω¬ 
τή Καθηγητή ορίζεται Πρόεδρος της Επιτροπής. Σε 
περίπτωση εφαρμογής της επόμενης περίπτωσης γ', η 
Εφορευτική αυτή Επιτροπή θεωρείται Κεντρική Εφορευ¬ 
τική Επιτροπή. 

γ) Το Συμβούλιο του Τ.Ε.Ι. για την εύρυθμη διεξαγωγή 
της εκλογικής διαδικασίας, ορίζει, αν κρίνει ότι είναι απα¬ 
ραίτητο, περισσότερα του ενός εκλογικά Τμήματα, στα 
οποία κατανέμει τους ψηφοφόρους στο μικρότερο δυνα¬ 
τό αριθμό κτηρίων. Για καθένα εκλογικό Τμήμα ορίζει, 
στην περίπτωση αυτή και στην προθεσμία που αναφέρε- 
ται στην περίπτωση β', τριμελή Εφορευτική Επιτροπή 
Εκλογικού Τμήματος, η οποία είναι βοηθητική του ρόλου 
της Κεντρικής Εφορευτικής Επιτροπής της περίπτωσης 
β'. Ένα από τα μέλη βαθμίδας Καθηγητή ή Αναπληρωτή 
Καθηγητή ορίζεται Πρόεδρος της Επιτροπής. 

δ) Τα μέλη των Εφορευτικών Επιτροπών ορίζονται σύμ¬ 
φωνα με την παράγραφο 2 του άρθρου 6. 

4. α) Η δήλωση υποψηφιότητας για το αξίωμα του Προ¬ 
έδρου και των Αντιπροέδρων υποβάλλεται στο Συμβού¬ 
λιο Τ.Ε.Ι. από τον υποψήφιο ως Πρόεδρο κάθε συνδυα¬ 
σμού και κατατίθεται στο Πρωτόκολλο εισερχομένων 
εγγράφων της Κεντρικής Διοίκησης του Τ.Ε.Ι., οκτώ ημε¬ 
ρολογιακές ημέρες τουλάχιστον πριν από την ημέρα διε- 
ξαγωγήςτης ψηφοφορίας. Η δήλωση υποψηφιότητας πε¬ 
ριλαμβάνει οπωσδήποτε τον υποψήφιο Π ρόεδρο και τους 
δύο υποψήφιους Αντιπροέδρους του συνδυασμού και 
υπογράφεται και από τους τρεις. Η δήλωση υποψηφιότη¬ 
τας απορρίπτεται, αν το κείμενο της υποψηφιότητας δεν 
εμπεριέχει ρητή διαβεβαίωση και των τριών υποψηφίων 
ότι δεν συντρέχουν ασυμβίβαστα στο πρόσωπο τους (κα¬ 
τά την έννοια του άρθρου 12 του Ν. 2530/1997 ή της ανά¬ 
λογης διάταξης που θα ισχύει κάθε φορά) και ότι, αν εκλε¬ 
γούν, δεν καταλαμβάνονται κατά το χρόνο της θητείας 
από το όριο ηλικίας για την έξοδό τους από την υπηρεσία. 
Οι υποψήφιοι μπορούν να υποβάλλουν και σε χωριστό 
έντυπο, συνημμένο στο έγγραφο της υποψηφιότητας, τη 
διαβεβαίωση αυτή. Συμπλήρωση της υποψηφιότητας με 
τη διαβεβαίωση αυτή μπορεί να γίνει μέχρι και την ανακή¬ 
ρυξη των υποψηφίων. 

β) Μπορεί επίσης, μέσα στην ίδια προθεσμία, δηλαδή 
της υποβολής προσωπικών υποψηφιοτήτων, να προταθεί 
υποψηφιότητα συνδυασμού, με έγγραφο που υπογράφε¬ 
ται από το ένα δέκατο (1/10) των μελών του σώματος 
εκλεκτόρων, το οποίο κατατίθεται, όπως προβλέπεται 
στην ανωτέρω περίπτωση α' και περιλαμβάνει τον υποψή¬ 
φιο Πρόεδρο και τους υποψήφιους Αντιπροέδρους του 
συνδυασμού. Η πρόταση αυτή απορρίπτεται, εάν το αρ¬ 
γότερο μέχρι και την ανακήρυξη των υποψηφίων, δεν 
υποβληθεί στον Πρόεδρο του Τ.Ε.Ι. έγγραφη δήλωση 
αποδοχής της υποψηφιότητας από τους προτεινόμε- 
νους, οι οποίοι μαζί με τη δήλωση αποδοχής πρέπει να κα¬ 
ταθέσουν και τη διαβεβαίωση που προβλέπεται στην ανω¬ 
τέρω περίπτωση α'. 

γ) Η ανακήρυξη των υποψηφίων γίνεται από τον Πρόε- 
δροτου Τ.Ε.Ι. την επόμενη εργάσιμη ημέρα από αυτή που 
λήγει η προθεσμία υποβολής υποψηφιοτήτων. Στη συνέ¬ 
χεια, με φροντίδα του, τυπώνεται αριθμός ψηφοδελτίων, 
κατά συνδυασμό, και προετοιμάζεται αριθμός λευκών 
ψηφοδελτίων, όλα σε ικανό αριθμό. 

5. α) Με φροντίδα του Προέδρου του Τ.Ε.Ι. καταρτίζο- 
νταιτηνημέραπρόσκλησηςσύγκλησηςτωνσώματοςτων 
εκλεκτόρων οι κατάλογοι των εκλεκτόρων (εκλογικοί κα¬ 
τάλογοι). Οι κατάλογοι των εκλεκτόρων περιέχουν τα 
ονόματα των μελών Ε.Π. και Ε.ΔΙ.Π., τα οποία υπηρετούν 
στο Τ.Ε.Ι. την ημέρα έκδοσης της πρόσκληση σύγκλησης 
του σώματος εκλεκτόρων, καθώς επίσης και τα ονόματα 
των εκπροσώπων των άλλων φορέων της Κοινότητας του 
Τ.Ε.Ι., οι οποίοι έχουν δικαίωμα συμμετοχής στις εκλογές 
και σε αριθμό αντίστοιχο, κατά το νόμο, με τον αριθμό των 
μελών Ε.Π. και Ε.ΔΙ.Π. της ημέρας αυτής. Οι σπουδαστές 
μπορούν κάθε φορά να ορίζουν τους δικούς τους εκλέ¬ 
κτορες. 

β) Οι επικυρωμένοι κατάλογοι μαζί με το υπόλοιπο εκλο¬ 
γικό υλικό παραδίδονται στον Πρόεδρο της Κεντρικής 
Εφορευτικής Επιτροπής και είναι στη διάθεση των υπο¬ 
ψηφίων. Ο Πρόεδρος της Κεντρικής Εφορευτικής Επι¬ 
τροπής παραδίδει στον Πρόεδρο της Εφορευτικής Επι¬ 
τροπής κάθε εκλογικού Τμήματος το εκλογικό υλικό και 
τον εκλογικό κατάλογο των εκλεκτόρων που ψηφίζουν 
στο Τμήματου. 

6. α) Η ψηφοφορία αρχίζει και λήγει σύμφωνα μετοπρό- 
γραμμα που έχει ορίσει το Συμβούλιο του Τ.Ε.Ι. Κατά τη 
διάρκεια της ψηφοφορίας και της καταμέτρησης παρί- 
στανται εντός του εκλογικού Τμήματος μόνοντα μέλη της 
εφορευτικής επιτροπής, ο γραμματέας της και είτε υπο¬ 
ψήφιοι είτε τυχόν εκπρόσωποι των υποψηφίων, ένας για 
κάθε συνδυασμό, οι οποίοι ορίζονται εγγράφως από τον 
υποψήφιο Πρόεδρο του συνδυασμού. 

β) Πριν από την έναρξη της ψηφοφορίας, οι εφορευτι¬ 
κές επιτροπές ελέγχουν αν οι κάλπες είναι κενές και τις 
σφραγίζουν με βουλοκέρι ή, σε έσχατη περίπτωση, τις 
κλείνουν με άλλο πρόσφορο μέσο. 

γ) Οι εκλέκτορες προσέρχονται και ψηφίζουν σε εκλο¬ 
γικά Τμήματα, σύμφωνα με το πρόγραμμα, όπως αυτό 
ορίζεται στη σχετική απόφαση του Συμβουλίου του Τ.Ε.Ι. 
Οι εφορευτικές επιτροπές αναγνωρίζουν τα στοιχεία της 
ταυτότητας των εκλογέων και επαληθεύουν την εγγραφή 
τους στον εκλογικό κατάλογο. Στη συνέχεια διαγράφουν 
με γραμμή το οικείο όνομα και ακολούθως οι εκλογείς 
υπογράφουν στον εκλογικό κατάλογο παραπλεύρως από 
το όνομά τους. 


δ) Σε κάθε εκλογέα οι επιτροπές παραδίδουν φάκελο, 
πλήρη σειρά ψηφοδελτίων των συνδυασμών και λευκό 
ψηφοδέλτιο. Οι φάκελοι πρέπει να φέρουν τη σφραγίδα 
του Τ.Ε.Ι., στο σύνολό τους και πριν την έναρξη της εκλο¬ 
γικής διαδικασίας. Ο εκλογέας αποσύρεται σε ιδιαίτερο 
χώρο και εκεί κλείνει ένα ψηφοδέλτιο μέσα στο φάκελο, 
τον οποίο ρίχνει ιδιοχείρως στην κάλπη. 

ε) Μετά τη λήξη της ψηφοφορίας οι εφορευτικές επι¬ 
τροπές κηρύσσουν την περάτωσή της, κλείνουν τη θύρα 
της αίθουσας και αρχίζει η διαδικασία καταμέτρησης των 
ψηφοδελτίων. Για την καταμέτρηση εφαρμόζονται ανα- 
λόγως όσα προβλέπονται στην παράγραφο 5 του άρθρου 
5 του παρόντος. 

7. α) Οι Εφορευτικές Επιτροπές τηρούν σχετικό πρακτι¬ 
κό, στο οποίο αναγράφονται, εκτός των συνήθων στοιχεί¬ 
ων, ο αριθμός: αα) των εγγεγραμμένων, ββ) αυτών που 
ψήφισαν, γγ) των έγκυρων, άκυρων ή λευκών ψηφοδελ¬ 
τίων και δδ) των έγκυρων ψηφοδελτίων κάθε συνδυα¬ 
σμού. Αναγράφεται επίσης ο αριθμός τον οποίο φέρει κά¬ 
θε ψηφοδέλτιο που έλαβε κάθε συνδυασμός. Το πρακτι¬ 
κό και το πρωτόκολλο ψηφοφορίας υπογράφονται από 
τον πρόεδρο και τα μέλη της Επιτροπής. 

β) Μετά το πέρας της διαλογής οι Εφορευτικές Επιτρο¬ 
πές τοποθετούν μέσα σε φάκελο το πρακτικό, τους εκλο¬ 
γικούς καταλόγους, τα ψηφοδέλτια τακτοποιημένα κατά 
συνδυασμό, τυχόν ενστάσεις και κάθε άλλο σχετικό έγ¬ 
γραφο και τα διαβιβάζουν όλα αμελλητί στην Κεντρική 
Εφορευτική Επιτροπή. Μετά την υπογραφή του πρακτι¬ 
κού, κάθε Επιτροπή ανακοινώνει τα αποτελέσματα των 
εκλογών στο Τμήμα της και τα γνωστοποιεί στην ακαδη¬ 
μαϊκή κοινότητα με κάθε πρόσφορο τρόπο. 

8. Οι ενστάσεις υποβάλλονται εγγράφως στις επί μέ¬ 
ρους Εφορευτικές Επιτροπές ή στην Κεντρική Εφορευ¬ 
τική Επιτροπή, χωρίς να διακόπτεται η ψηφοφορία. Αρ¬ 
μόδια για να αποφανθεί επί ενστάσεων είναι η Κεντρική 
Εφορευτική Επιτροπή. Οι αποφάσεις που εκδίδονται 
εκτελούνται, χωρίς δικαίωμα κρίσης, από τις Εφορευτι¬ 
κές Επιτροπές των Τμημάτων. 

9. α) Για την εκλογή των υποψηφίων, η Κεντρική Εφο¬ 
ρευτική Επιτροπή, αφού ελέγξει τα στοιχεία των φακέλων 
των επί μέρους Επιτροπών, συντάσσει τελικό συνολικό 
πρακτικό στο οποίο περιέχοντας εκτός των συνήθων 
στοιχείων, ο αριθμός: αα) του συνόλου των εκλεκτόρων, 
ββ) αυτών που ψήφισαν, γγ) των έγκυρων, άκυρων ή λευ¬ 
κών ψηφοδελτίων, δδ) των έγκυρων ψηφοδελτίων κάθε 
συνδυασμού και εε) οι αποφάσεις για τυχόν ενστάσεις 
που υποβλήθηκαν. Το πρακτικό υπογράφεται από όλα τα 
μέλη της Κεντρικής Εφορευτικής Επιτροπής και διαβιβά¬ 
ζεται αμελλητί στον απερχόμενο Πρόεδρο. Μετά την 
υπογραφή του πρακτικού, η Κεντρική Εφορευτική Επι¬ 
τροπή ανακοινώνει τα αποτελέσματα των εκλογών στον 
Πρόεδρο και το Συμβούλιο του Τ.Ε.Ι. και τα γνωστοποιεί 
στην ακαδημαϊκή κοινότητα με κάθε πρόσφορο τρόπο. 

β) αα) Εκλέγεται ο συνδυασμός που συγκεντρώνει την 
απόλυτη πλειοψηφία των εγκύρων ψήφων των μελών του 
εκλεκτορικού σώματος που ψήφισαν. Λευκά ψηφοδέλτια 
δεν λαμβάνονται υπόψη για το σχηματισμό της πλειοψη- 
φίας. Αν κανείς συνδυασμός δεν συγκεντρώνει κατά την 
πρώτη ψηφοφορία την απόλυτη αυτή πλειοψηφία των 
εγκύρων ψήφων ή αν υπάρχει ισοψηφία, η ψηφοφορία 
επαναλαμβάνεται μέσα σε τρεις ημέρες μεταξύ των δύο 
πρώτων συνδυασμών που πλειοψήφησαν. Κατά την επα¬ 
ναληπτική εκλογή εκλέγεται όποιος συνδυασμός λάβει 

τις περισσότερες ψήφους. Αν υπάρξει νέα ισοψηφία, γί¬ 
νεται κλήρωση από την Εφορευτική Επιτροπή, κατά τη 
διάρκεια της οποίας μπορούν να παρίστανται οι εκπρό¬ 
σωποι των υποψηφίων συνδυασμών. 

ββ) Αν οι υποψήφιοι συνδυασμοί είναι μόνον δύο, εκλέ¬ 
γεται κατά την πρώτη ψηφοφορία όποιος συνδυασμός 
λάβει τις περισσότερες ψήφους. 

γ) Το πρακτικό, είτε πρώτης είτε επαναληπτικής εκλο¬ 
γής, από το οποίο προκύπτει εκλογή συνδυασμού, απο- 
στέλλεται, αμελλητί, από τον Πρόεδρο του Τ.Ε.Ι. στον 
Υπουργό Εθνικής Παιδείας και Θρησκευμάτων, ο οποίος 
εκδίδει τη διαπιστωτική πράξη εκλογής Προέδρου και 
Αντιπροέδρων του Τ.Ε.Ι., η οποία δημοσιεύεται στην Εφη¬ 
μερίδα της Κυβερνήσεως. 

10. Αν η ψηφοφορία διεξάγεται σε ένα μόνο εκλογικό 
Τμήμα, τα ανωτέρω τηρούνται αναλόγως από την μόνη 
Εφορευτική Επιτροπή. 

Άρθρο 8 

Εκλογή Διευθυντή Σχολής. 

1. Οι εκλογές για την ανάδειξη Διευθυντή Σχολής προ¬ 
κηρύσσονται από τον Πρόεδρο του Τ.Ε.Ι., ο οποίος έχει 
και την ευθύνη για τη σύγκληση του σώματος εκλεκτόρων 
και την όλη εκλογική διαδικασία. 

2. Η απόφαση προκήρυξης των εκλογών, με τη φροντί¬ 
δα του Τμήματος Συλλογικών Ατομικών οργάνων και Επι¬ 
τροπών κοινοποιείται τουλάχιστον δεκαπέντε ημέρες 
πριν από την ημερομηνία διεξαγωγής τους, σε όλα τα μέ¬ 
λη του εκλεκτορικού σώματος, όπως επίσης και σε όλους 
τους οικείους φορείς. Στην προκήρυξη αναφέρεται η ημε¬ 
ρομηνία διεξαγωγής των εκλογών, η λήξη της προθε¬ 
σμίας υποβολής υποψηφιοτήτων, το εκλογικό ή τα εκλο¬ 
γικά τμήματα στα οποία θα διεξαχθούν, η ώρα έναρξης 
και λήξης της ψηφοφορίας. 

3. α) Με απόφασή του, η οποία εκδίδεται την επόμενη 
εργάσιμη ημέρα από αυτή που λήγει η προθεσμία υποβο¬ 
λής υποψηφιοτήτων, ο Πρόεδρος του Τ.Ε.Ι. ορίζει τριμε¬ 
λή Εφορευτική Επιτροπή, στην οποία ανατίθεται η ευθύ¬ 
νη της ομαλής και αδιάβλητης διεξαγωγής των εκλογών. 
Ένα από τα μέλη βαθμίδας Καθηγητή ή Αναπληρωτή Κα¬ 
θηγητή ορίζεται Πρόεδρος της Επιτροπής. Σε περίπτωση 
εφαρμογής της επόμενης περίπτωσης β', η Εφορευτική 
αυτή Επιτροπή θεωρείται Κεντρική Εφορευτική Επιτρο¬ 
πή. 

β) Ο Πρόεδρος του Τ.Ε.Ι., για την εύρυθμη διεξαγωγή 
της εκλογικής διαδικασίας, ορίζει, αν κρίνει ότι είναι απα¬ 
ραίτητο, περισσότερα του ενός εκλογικά Τμήματα, στα 
οποία κατανέμει τους ψηφοφόρους στο μικρότερο δυνα¬ 
τό αριθμό κτηρίων. Για καθένα εκλογικό Τμήμα ορίζει, 
στην περίπτωση αυτή και μέσα στην προθεσμία που ανα- 
φέρεται στην περίπτωση α', τριμελή Εφορευτική Επιτρο¬ 
πή Εκλογικού Τμήματος, η οποία είναι βοηθητική του ρό¬ 
λου της Κεντρικής Εφορευτικής Επιτροπής της περίπτω¬ 
σης α'. Ένα από τα μέλη βαθμίδας Καθηγητή ή 
Αναπληρωτή Καθηγητή ορίζεται Πρόεδρος της Επιτρο¬ 
πής. 

γ) Τα μέλη των Εφορευτικών Επιτροπών ορίζονται σύμ¬ 
φωνα με την παράγραφο 2 του άρθρου 6. 

4. α) Η δήλωση υποψηφιότητας για το αξίωμα του Διευ¬ 
θυντή Σχολής κατατίθεται στο Πρωτόκολλο εισερχομέ¬ 
νων εγγράφων της Κεντρικής Διοίκησης του Τ.Ε.Ι., οκτώ 
ημερολογιακές ημέρες τουλάχιστον πριν από την ημέρα 
της εκλογής. Η δήλωση υποψηφιότητας απορρίπτεται, αν 


το κείμενο της υποψηφιότητας δεν εμπεριέχει ρητή δια¬ 
βεβαίωση ότι δεν συντρέχουν ασυμβίβαστα στο πρόσω¬ 
πο του υποψηφίου (κατά την έννοια του άρθρου 12του Ν. 
2530/1997 ή της ανάλογης διάταξης που θα ισχύει κάθε 
φορά) και ότι, αν εκλεγεί, δεν καταλαμβάνεται κατά το 
χρόνο της θητείας από το όριο ηλικίας για την έξοδό του 
από την υπηρεσία. Συμπλήρωση της υποψηφιότητας με 
τη διαβεβαίωση αυτή μπορεί να γίνει μέχρι και την ανακή¬ 
ρυξη των υποψηφίων. 

β) Η ανακήρυξη των υποψηφίων γίνεται από τον Πρόε¬ 
δρο του Τ.Ε.Ι. την επόμενη εργάσιμη ημέρα από αυτή που 
λήγει η προθεσμία υποβολής υποψηφιοτήτων. Στη συνέ¬ 
χεια, με φροντίδα του, τυπώνεται ένα ψηφοδέλτιο, που 
περιλαμβάνει τους υποψήφιους Διευθυντές και προετοι¬ 
μάζεται αριθμός λευκών ψηφοδελτίων, όλα σε ικανό αριθ¬ 
μό. 

5. α) Με φροντίδα του Προέδρου του Τ.Ε.Ι. καταρτίζο¬ 
νται, την ημέρα ανακήρυξης των υποψηφίων, οι κατάλο¬ 
γοι των εκλεκτόρων (εκλογικοί κατάλογοι). 

β) Οι εκλέκτορες εκπρόσωποι των σπουδαστών και οι 
αναπληρωματικοί τους φοιτούν στη Σχολή για την οποία 
διεξάγονται εκλογές και νομιμοποιούνται με απόφαση και 
έγγραφη υπόδειξή τους από το Διοικητικό Συμβούλιο του 
οικείου σπουδαστικού συλλόγου, έστω και αν η εμβέλειά 
του είναι μεγαλύτερη από τη Σχολή στην οποία αφορά η 
εκπροσώπηση. 

γ) Μετά την κατάρτισή τους οι κατάλογοι των εκλεκτό¬ 
ρων μαζί με το υπόλοιπο εκλογικό υλικό παραδίδονται 
στον Πρόεδρο της Εφορευτικής Επιτροπής και είναι στη 
διάθεση των υποψηφίων. 

6. α) Εκλέγεται ο υποψήφιος που συγκεντρώνει την 
απόλυτη πλειοψηφία των έγκυρων ψήφωντων μελών που 
ψήφισαν. Λευκά ψηφοδέλτια δεν λαμβάνονται υπόψη για 
το σχηματισμό της πλειοψηφίας. Αν κανείς δεν συγκε¬ 
ντρώνει κατά την πρώτη ψηφοφορία την απόλυτη αυτή 
πλειοψηφία ή αν υπάρχει ισοψηφία, η ψηφοφορία επανα¬ 
λαμβάνεται μέσα σε τρεις ημέρες μεταξύ των δύο πρώ¬ 
των που πλειοψήφησαν. Κατά την επαναληπτική εκλογή 
εκλέγεται όποιος υποψήφιος λάβει τις περισσότερες ψή¬ 
φους. Αν υπάρξει νέα ισοψηφία, γίνεται κλήρωση ενώπιον 
της Εφορευτικής Επιτροπής, κατά τη διάρκεια της οποί¬ 
ας μπορούν να παρίστανται οι εκπρόσωποι των υποψη¬ 
φίων. 

β) Αν οι υποψήφιοι είναι μόνον δύο, εκλέγεται κατά την 
πρώτη ψηφοφορία όποιος λάβει τις περισσότερες ψή¬ 
φους. 

7. Αν η ψηφοφορία διεξαχθεί σε ένα μόνο εκλογικό Τμή- 
μα, τα ανωτέρω τηρούνται αναλόγως από τη μόνη Εφο¬ 
ρευτική Επιτροπή. 

8. Για τα θέματα εκλογικής διαδικασίας, ακυρότητας 
των ψηφοδελτίων, εκδίκασης ενστάσεων, πρακτικών, 
ανακοίνωσης των αποτελεσμάτων και κάθε σχετικό θέμα 
εφαρμόζονται αναλόγως οι διατάξεις των άρθρων 6 και 7. 
Το πρακτικό, είτε πρώτης είτε επαναληπτικής εκλογής, 
από το οποίο προκύπτει εκλογή υποψηφίου και το εκλογι¬ 
κό υλικό διαβιβάζονται αμελλητί στον Π ρόεδρο του Τ. Ε. I., 
ο οποίος εκδίδει τη διαπιστωτική πράξη εκλογής του Δι¬ 
ευθυντή Σχολής. 

Άρθρο 9 

Εκλογή Προϊσταμένου Τμήματος. 

1. Οι εκλογές για την ανάδειξη Προϊσταμένου Τμήματος 
προκηρύσσονται από το Διευθυντή της οικείας Σχολής, ο 

οποίος έχει και την ευθύνη για τη σύγκληση του σώματος 
εκλεκτόρων και την όλη εκλογική διαδικασία. 

2. Η απόφαση προκήρυξης των εκλογών, με τη φροντί¬ 
δα του Τμήματος Συλλογικών και Ατομικών Οργάνων και 
Επιτροπών κοινοποιείται, τουλάχιστον δεκαπέντε ημέρες 
πριν από την ημερομηνία διεξαγωγής τους, σε όλα τα μέ¬ 
λη του εκλεκτορικού σώματος όπως επίσης και σε όλους 
του οικείους φορείς. Στην προκήρυξη αναφέρεται η ημε¬ 
ρομηνία διεξαγωγής των εκλογών, η λήξη της προθε¬ 
σμίας υποβολής υποψηφιοτήτων, το εκλογικό ή τα εκλο¬ 
γικά τμήματα στα οποία θα διεξαχθούν, η ώρα έναρξης 
και λήξης της ψηφοφορίας. 

3. Ο Διευθυντής της Σχολής ορίζει για το σκοπό αυτόν 
με απόφασή του, η οποία εκδίδεταιτην επόμενη εργάσι¬ 
μη ημέρα από αυτή που λήγει η προθεσμία υποβολής 
υποψηφιοτήτων, τριμελή Εφορευτική Επιτροπή, στην 
οποία ανατίθεται η ευθύνη της ομαλής και αδιάβλητης 
διεξαγωγής των εκλογών. Ένα από τα μέλη βαθμίδας Κα¬ 
θηγητή ή Αναπληρωτή Καθηγητή ορίζεται Πρόεδρος της 
Επιτροπής. Τα μέλη της Εφορευτικής Επιτροπής ορίζο¬ 
νται σύμφωνα με την παράγραφο 2 του άρθρου 6. 

4. α) Η δήλωση υποψηφιότητας για το αξίωμα του Προϊ¬ 
σταμένου Τμήματος κατατίθεται στο Πρωτόκολλο της οι¬ 
κείας Σχολής του Τ.Ε.Ι., οκτώ ημερολογιακές ημέρες 
τουλάχιστον πριν από την ημέρα της εκλογής. Η δήλωση 
υποψηφιότητας απορρίπτεται αν το κείμενο της υποψη¬ 
φιότητας δεν εμπεριέχει ρητή διαβεβαίωση ότι δεν συ¬ 
ντρέχουν ασυμβίβαστα στο πρόσωπο του υποψηφίου 
(κατά την έννοια του άρθρου 12 του Ν. 2530/1997 ή της 
ανάλογης διάταξης που θα ισχύει κάθε φορά) και ότι, αν 
εκλεγεί, δεν καταλαμβάνεται κατά το χρόνο της θητείας 
από το όριο ηλικίας για την έξοδό του από την υπηρεσία. 
Συμπλήρωση της υποψηφιότητας με τη διαβεβαίωση αυ¬ 
τή μπορεί να γίνει μέχρι και την ανακήρυξη των υποψη¬ 
φίων. 

β) Η ανακήρυξη των υποψηφίων γίνεται από το Διευθυ¬ 
ντή της Σχολής την επόμενη εργάσιμη ημέρα από αυτή 
που λήγει η προθεσμία υποβολής υποψηφιοτήτων. Στη 
συνέχεια, με φροντίδα του, τυπώνεται ένα ψηφοδέλτιο, 
πουπεριλαμβάνειτους υποψήφιους Προϊσταμένους Τμή¬ 
ματος και προετοιμάζεται αριθμός λευκών ψηφοδελτίων, 
όλα σε ικανό αριθμό. 

5. α) Με φροντίδα του Διευθυντή της Σχολής καταρτί¬ 
ζονται, την ημέρα ανακήρυξης των υποψηφίων, οι κατά¬ 
λογοι των εκλεκτόρων (εκλογικοί κατάλογοι). 

β) Οι εκλέκτορες εκπρόσωποι των σπουδαστών και οι 
αναπληρωματικοί τους φοιτούν στο Τμήμα για το οποίο 
διεξάγονται εκλογές και νομιμοποιούνται με απόφαση και 
έγγραφη υπόδειξή τους από το Διοικητικό Συμβούλιο του 
οικείου σπουδαστικού συλλόγου, έστω και αν η εμβέλειά 
του είναι μεγαλύτερη από το Τμήμα στο οποίο αφορά η 
εκπροσώπηση. 

γ) Μετά την κατάρτισή τους οι κατάλογοι των εκλεκτό¬ 
ρων μαζί με το υπόλοιπο εκλογικό υλικό παραδίδονται 
στον Πρόεδρο της Εφορευτικής Επιτροπής και είναι στη 
διάθεση των υποψηφίων. 

6. α) Εκλέγεται ο υποψήφιος που συγκεντρώνει την 
απόλυτη πλειοψηφία των έγκυρων ψήφωντων μελών που 
ψήφισαν. Λευκά ψηφοδέλτια δεν λαμβάνονται υπόψη για 
το σχηματισμό της πλειοψηφίας. Αν κανείς δεν συγκε¬ 
ντρώνει κατά την πρώτη ψηφοφορία την απόλυτη αυτή 
πλειοψηφία ή αν υπάρχει ισοψηφία, η ψηφοφορία επανα¬ 
λαμβάνεται μέσα σε τρεις ημέρες μεταξύ των δύο πρώ¬ 


των που πλειοψήφησαν. Κατά την επαναληπτική εκλογή 
εκλέγεται όποιος υποψήφιος λάβει τις περισσότερες ψή¬ 
φους. Αν υπάρξει νέα ισοψηφία, γίνεται κλήρωση ενώπιον 
της Εφορευτικής Επιτροπής, κατά τη διάρκεια της οποί¬ 
ας μπορούν να παρίστανται οι εκπρόσωποι των υποψη¬ 
φίων. 

β) Αν οι υποψήφιοι είναι μόνον δύο, εκλέγεται κατά την 
πρώτη ψηφοφορία όποιος λάβει τις περισσότερες ψή¬ 
φους. 

7. Για τα θέματα εκλογικής διαδικασίας, ακυρότητας 
των ψηφοδελτίων, εκδίκασης ενστάσεων, πρακτικών, 
ανακοίνωσης των αποτελεσμάτων και κάθε σχετικό θέμα 
εφαρμόζονται αναλόγως οι διατάξεις των άρθρων 6 και 7. 
Το πρακτικό, είτε πρώτης είτε επαναληπτικής εκλογής, 
από το οποίο προκύπτει εκλογή υποψηφίου και το εκλογι¬ 
κό υλικό διαβιβάζονται αμελλητί στο Διευθυντή της Σχο¬ 
λής, ο οποίος εκδίδει τη διαπιστωτική πράξη εκλογής του 
Προϊσταμένου του Τμήματος. 

Άρθρο 10 

Εκλογή Διευθυντή και μελών Συμβουλίου 
του Κ.Ξ.Γ.Φ.Α. 

1. Οι εκλογές για την ανάδειξη του Διευθυντή και των 
μελών Συμβουλίου του Κ.Ξ.Γ.Φ.Α. προκηρύσσονται είτε 
από τον Πρόεδρο του Τ.Ε.Ι. είτε από Αντιπρόεδρο του 
Τ.Ε.Ι., ο οποίος ορίζεται από τον Πρόεδρο του Τ.Ε.Ι. και 
έχει την ευθύνη για τη σύγκληση του σώματος εκλεκτό¬ 
ρων και την όλη εκλογική διαδικασία. Όταν συμπίπτουν 
εκλογές για Διευθυντή και για μέλη του Συμβουλίου του 
Κ.Ξ.Γ.Φ.Α., διεξάγονται ταυτόχρονα με δύο διαφορετικές 
κάλπες και δύο ψηφοδέλτια κατά κατηγορία υποψηφίων. 
Οι εκλογές για Διευθυντή Κ.Ξ.Γ.Φ.Α. διεξάγονται χρονι- 
κώς την περίοδο που διεξάγονται οι εκλογές Προϊσταμέ¬ 
νων Τμημάτωντου Τ.Ε.Ι. Οι εκλογές για μέλη Συμβουλίου 
Κ.Ξ.Γ.Φ.Α. διεξάγονται χρονικώς την περίοδο που διεξά¬ 
γονται οι εκλογές για Υπεύθυνους Τομέα των Τμημάτων 
του Τ.Ε.Ι. 

2. Η απόφαση προκήρυξης των εκλογών, με τη φροντί¬ 
δα του Τμήματος Συλλογικών και Ατομικών Οργάνων και 
Επιτροπών, κοινοποιείται τουλάχιστον δεκαπέντε ημέρες 
πριν από την ημερομηνία διεξαγωγής τους, σε όλα τα μέ¬ 
λη Ε.ΔΙ.Π., όπως επίσης και στο σπουδαστικό σύλλογο. 
Στην προκήρυξη αναφέρεται η ημερομηνία διεξαγωγής 
των εκλογών, η λήξη της προθεσμίας υποβολής υποψη¬ 
φιοτήτων, το εκλογικό ή τα εκλογικά τμήματα στα οποία 
θα διεξαχθούν, η ώρα έναρξης και λήξης της ψηφοφο- 
ρίας. 

3.0 Πρόεδρος ή ο Αντιπρόεδρος του Τ.Ε.Ι. ορίζει για το 
σκοπό αυτό, με απόφασή του, η οποία εκδίδεται την επό¬ 
μενη εργάσιμη ημέρα από αυτή που λήγει η προθεσμία 
υποβολής υποψηφιοτήτων, τριμελή Εφορευτική Επιτρο¬ 
πή, στην οποία ανατίθεται η ευθύνη της ομαλής και αδιά¬ 
βλητης διεξαγωγής των εκλογών. Η Εφορευτική Επιτρο¬ 
πή αποτελείται από μέλη Ε.ΔΙ.Π. του Κ.Ξ.Γ.Φ.Α., που υπο¬ 
δεικνύονται από το σύνολο των μελών Ε.ΔΙ.Π. και σε 
περίπτωση που δεν υπηρετεί ικανός αριθμός μελών 
Ε.ΔΙ.Π. στο Κ.Ξ.Γ.& Φ.Α., η Εφορευτική Επιτροπή συ¬ 
μπληρώνεται κατά τις διατάξεις του άρθρου 6, παρ. 2 του 
παρόντος Κανονισμού. Ένα από τα μέλη της Εφορευτι¬ 
κής Επιτροπής ορίζεται Πρόεδρος της Εφορευτικής Επι¬ 
τροπής. 

4. α) Η δήλωση υποψηφιότητας για το αξίωμα του Διευ¬ 
θυντή ή μέλους Συμβουλίου του Κ.Ξ.Γ.Φ.Α. κατατίθεται 

στο Πρωτόκολλο του Τ.Ε.Ι., οκτώ ημερολογιακές ημέρες 
τουλάχιστον πριν από την ημέρα της εκλογής. Η δήλωση 
υποψηφιότητας Διευθυντή του Κ.Ξ.Γ.Φ.Α. απορρίπτεται, 
αν το κείμενο της υποψηφιότητας δεν εμπεριέχει ρητή 
διαβεβαίωση ότι δεν συντρέχουν ασυμβίβαστα στο πρό- 
σωποτου υποψηφίου (κατά την έννοια του άρθρου 12του 
Ν. 2530/1997 ή της ανάλογης διάταξης που θα ισχύει κά¬ 
θε φορά) και ότι, αν εκλεγεί, δεν καταλαμβάνεται κατά το 
χρόνο της θητείας από το όριο ηλικίας για την έξοδό του 
από την υπηρεσία. Οι υποψήφιοι μπορούν να υποβάλουν 
και σε χωριστό έντυπο, συνημμένο στο έγγραφο της υπο¬ 
ψηφιότητας, τη διαβεβαίωση αυτή. Συμπλήρωση της 
υποψηφιότητας με τη διαβεβαίωση αυτή μπορεί να γίνει 
μέχρι και την ανακήρυξη των υποψηφίων. 

β) Η ανακήρυξη των υποψηφίων γίνεται από τον Πρόε¬ 
δρο ή τον Αντιπρόεδρο του Τ.Ε.Ι. την επόμενη εργάσιμη 
ημέρα από αυτή που λήγει η προθεσμία υποβολής υπο¬ 
ψηφιοτήτων. Στη συνέχεια, με φροντίδα του Προέδρου ή 
του Αντιπροέδρου του Τ.Ε.Ι., τυπώνεται ένα ψηφοδέλτιο, 
που περιλαμβάνει τους υποψήφιους για τη θέση του Δι¬ 
ευθυντή ή μέλους Συμβουλίου του Κ.Ξ.Γ.Φ.Α., κατά περί¬ 
πτωση, και προετοιμάζεται αριθμός λευκών ψηφοδελ¬ 
τίων, όλα σε ικανό αριθμό. 

5. α) Με φροντίδα του Προέδρου του Τ.Ε.Ι. καταρτίζο¬ 
νται την ημέρα ανακήρυξης των υποψηφίων οι κατάλογοι 
των εκλεκτόρων (εκλογικοί κατάλογοι). 

β) Μετά την κατάρτισή τους οι κατάλογοι των εκλεκτό¬ 
ρων μαζί με το υπόλοιπο εκλογικό υλικό παραδίδονται 
στον Πρόεδρο της Εφορευτικής Επιτροπής με απόδειξη 
παράδοσης - παραλαβής και είναι στη διάθεση των υπο¬ 
ψηφίων. 

6. α) Εκλέγεται ο υποψήφιος Διευθυντής που συγκε¬ 
ντρώνει την απόλυτη πλειοψηφία των έγκυρων ψήφων 
των μελών που ψήφισαν. Λευκά ψηφοδέλτια δεν λαμβά- 
νονται υπόψη για το σχηματισμό της πλειοψηφίας. Αν κα¬ 
νείς δεν συγκεντρώνει κατά την πρώτη ψηφοφορία την 
απόλυτη αυτή πλειοψηφία ή αν υπάρχει ισοψηφία, η ψη¬ 
φοφορία επαναλαμβάνεται μέσα σε τρεις ημέρες μεταξύ 
των δύο πρώτων που πλειοψήφησαν. Κατά την επαναλη¬ 
πτική εκλογή εκλέγεται όποιος υποψήφιος λάβει τις πε¬ 
ρισσότερες ψήφους. Αν υπάρξει νέα ισοψηφία, γίνεται 
κλήρωση από την Εφορευτική Επιτροπή, κατά τη διάρ¬ 
κεια της οποίας μπορούν να παρίστανται οι εκπρόσωποι 
των υποψηφίων. 

β) Αν οι υποψήφιοι Διευθυντές είναι μόνον δύο, εκλέγε¬ 
ται κατά την πρώτη ψηφοφορία όποιος λάβει τις περισ¬ 
σότερες ψήφους. 

γ) αα) Ωςπροςτα μέλη του Συμβουλίου ισχύουντα ακό¬ 
λουθα: Εκλέγονται όσοι λαμβάνουν, κατά σειρά, τις πε¬ 
ρισσότερους ψήφους, μέχρι να συμπληρωθεί ο προβλε- 
πόμενος αριθμός. Αν ο δεύτερος στη σειρά εκλογής έχει 
την ίδια ειδικότητα με τον πρώτο, παραλείπεται και εκλέ¬ 
γεται ο επόμενος κατά σειρά που έχει άλλη ειδικότητα και 
ούτω καθ’ εξής, μέχρι να συμπληρωθεί ο προβλεπόμενος 
αριθμός. Αν εξαντληθεί η σειρά εκλογής και δεν υπάρ¬ 
χουν υποψήφιοι άλλης ειδικότητας για να συμπληρωθεί ο 
προβλεπόμενος αριθμός, τότε ο αριθμός συμπληρώνεται 
από την αρχή της σειράς ανεξαρτήτως ειδικότητας, ββ) 
Σε κάθε περίπτωση ισοψηφίας για την εκλογή η ψηφοφο¬ 
ρία επαναλαμβάνεται μέσα σε τρεις ημέρες μεταξύ των 
ισοψηφησάντων. Αν υπάρξει νέα ισοψηφία γίνεται κλή¬ 
ρωση από την Εφορευτική Επιτροπή ενώπιον όσων επι¬ 
θυμούν να παρίστανται Το Συμβούλιο του Κ.Ξ.Γ.&Φ.Α. δεν 


συγκροτείται, αν υπηρετούν σ’ αυτό λιγότερα από τρία 
μέλη Ε.ΔΙ.Π. και οι αρμοδιότητές του μεταβιβάζονται στο 
Συμβούλιο Τ.Ε.Ι. 

7. Για τα θέματα εκλογικής διαδικασίας, ακυρότητας 
των ψηφοδελτίων, εκδίκασης ενστάσεων, πρακτικών, 
ανακοίνωσης των αποτελεσμάτων και κάθε σχετικό θέμα 
εφαρμόζονται αναλόγως οι διατάξεις των άρθρων 6 και 7. 
Το πρακτικό, είτε πρώτης είτε επαναληπτικής εκλογής, 
από το οποίο προκύπτει εκλογή υποψηφίου και το εκλογι¬ 
κό υλικό διαβιβάζονται αμελητί στον Πρόεδρο ή τον Αντι¬ 
πρόεδρο του Τ.Ε.Ι., ο οποίος εκδίδει τη διαπιστωτική πρά¬ 
ξη εκλογής του Διευθυντή ή του μέλους Συμβουλίου του 
Κ.Ξ.Γ.Φ.Α. 

Άρθρο 11 

Εκλογή Υπεύθυνου Τομέα. 

1. Οι εκλογές για την ανάδειξη Υπεύθυνου Τομέα προ¬ 
κηρύσσονται από τον Προϊστάμενο του οικείου Τμήμα¬ 
τος, ο οποίος έχει καιτην ευθύνη για τη σύγκληση της Γ.Σ. 
του Τομέα καιτην όλη εκλογική διαδικασία. 

2. Η απόφαση προκήρυξης των εκλογών κοινοποιείται, 
τουλάχιστον πέντε εργάσιμες ημέρες πριν από την ημε¬ 
ρομηνία διεξαγωγής τους, σε όλα τα μέλη Ε.Π. του Τομέα 
και τους εκπροσώπους των σπουδαστών που μετέχουν 
στη Γ.Σ. του Τομέα, με τη φροντίδα της γραμματείας του 
Συμβουλίου του Τμήματος. Στην προκήρυξη αναφέρεται 
ο χώρος, η ημερομηνία και η ώρα έναρξης της συνεδρία¬ 
σης της Γ.Σ. του Τομέα για την εκλογή Υπεύθυνου Τομέα. 

3. Οι δηλώσεις υποψηφιότητας υποβάλλονται προφο- 
ρικώς την ώρα της εκλογής και καταχωρούνται στα πρα¬ 
κτικά. Η εκλογή, την οποία διεξάγει ο Προϊστάμενος του 
Τμήματος ή ο νόμιμος αναπληρωτής του που ορίζεται εγ- 
γράφως από αυτόν, γίνεται με φανερή ψηφοφορία. Σε πε¬ 
ρίπτωση ισοψηφίας γίνεται επαναληπτική ψηφοφορία και 
σε νέα ισοψηφία η εκλογή γίνεται ύστερα από κλήρωση 
μεταξύ αυτών που κατέλαβαν την πρώτη θέση. 

4. Το πρακτικό της εκλογής διαβιβάζεται αμελλητί από 
τον Προϊστάμενο του Τμήματος, στον Πρόεδρο του Τ.Ε.Ι., 
ο οποίος εκδίδει τη διαπιστωτική πράξη εκλογής του 
Υπεύθυνου Τομέα. 

Β. ΛΕΙΤΟΥΡΓΙΑ-ΑΡΜΟΔΙΟΤΗΤΕΣ 

Άρθρο 12 
Συνέλευση Τ.Ε.Ι. 

1. Η Συνέλευση του Τ.Ε.Ι. απαρτίζεται από τα μέλη που 
προβλέπονται από την κείμενη νομοθεσία. Χρέη γραμμα¬ 
τέα της Συνέλευσης ασκεί διοικητικός υπάλληλος του 
Τ.Ε.Ι., που ορίζεται με πράξη του Προέδρου του Τ.Ε.Ι. 

2. Η Συνέλευση είναι το κυρίαρχο όργανο του Τ.Ε.Ι. Σερ¬ 
ρών, το οποίο χαράσσει και εποπτεύει την εκπαιδευτική, 
ερευνητική και κοινωνική πολιτική του Τ.Ε.Ι. Η Συνέλευση 
ιδίως: 

α) Έχειτη γενική εποπτεία της λειτουργίας του Τ.Ε.Ι. και 
της τήρησης του νόμου και του Εσωτερικού Κανονισμού. 

β) Γνωμοδοτεί αρμοδίως, προς έκδοση Προεδρικού 
Διατάγματος για ίδρυση, κατάργηση, συγχώνευση, κατά¬ 
τμηση, αλλαγή γνωστού αντικειμένου ή μετονομασία 
Τ.Ε.Ι., Παραρτημάτων, Σχολών ή Τμημάτων και σύσταση 
ή κατάργηση θέσεων προσωπικού. 

γ) Συντονίζει τα θέματα σπουδών και ιδίως διδασκαλίας, 
ασκήσεων, έρευνας, εξετάσεων και τίτλων σπουδών των 
Σχολών. 

δ) Ψηφίζει τον ετήσιο προϋπολογισμό του Τ.Ε.Ι. 

ε) Καταρτίζει, μετά από γνώμη των Συμβουλίων των 
Σχολών, τον Εσωτερικό Κανονισμό του Τ.Ε.Ι. και τον υπο¬ 
βάλλει για έλεγχο νομιμότητας και έγκριση στον Υπουργό 
Εθνικής Παιδείας και Θρησκευμάτων. 

στ) Εκλέγει το γενικό γραμματέα του Τ. Ε. I., σύ μφωνα με 
τη διαδικασία και τους όρους που ορίζει η ΥΑ Ε5/138/20.1. 
1999 (ΦΕΚ 60/Β72.2.1999) ή η εκάστοτε ισχύουσα νομο¬ 
θεσία. 

ζ) Ασκεί όσες αρμοδιότητες παραπέμπονται σ’ αυτή, λό¬ 
γω σπουδαιότητας ή για δευτεροβάθμια κρίση με απόφα¬ 
ση του Συμβουλίου του Τ.Ε.Ι. ή ύστερα από προσφυγή άλ¬ 
λων οργάνων. 

3. Η Συνέλευση συγκαλείται τακτικά μια φορά το εξά¬ 
μηνο. Ακόμη συγκαλείται εκτάκτως για να αντιμετωπίσει 
έκτακτα ή επείγοντα θέματα, όταν το κρίνει ο Πρόεδρος 
του Τ.Ε.Ι. ή αν ζητηθεί γραπτώς από το ένα τρίτο (1/3) του 
συνόλου των μελών της. Η σύγκληση γίνεται με γραπτή 
πρόσκληση του Προέδρου, η οποία κοινοποιείται οπωσ¬ 
δήποτε οκτώ τουλάχιστον ημέρες πριν απάτην οριζόμενη 
ημέρα συνεδρίασης σε όλα τα μέλη της. 

4. α) Η προθεσμία για την κοινοποίηση της πρόσκλησης 
συντέμνεται στο μισό, όταν η Συνέλευση συγκαλείται 
εκτάκτως ή στη μία μέρα, αν πρόκειται να αντιμετωπι¬ 
στούν ιδιαιτέρως έκτακτα ή επείγοντα θέματα τηρουμέ- 
νων των διατάξεων του Ν. 2690/99. 

β) Η Συνέλευση μπορεί να κληθεί και αυθημερόν αν ζη¬ 
τηθεί εκτάκτως η σύγκλησή της από την Επιτροπή Ακα¬ 
δημαϊκού Ασύλου. Στην περίπτωση αυτή ειδοποιούνται 
απαραιτήτως όλα τα μέλη της Συνέλευσης, όπως ορίζει ο 
Ν. 2690/1999 στη διεύθυνση διαμονής τους και αν μετά 
πάροδο δύο ωρών από την ώρα σύγκλησης της Συνέλευ¬ 
σης που καθορίστηκε δεν επιτευχθεί η προβλεπόμενη 
απαρτία, εφαρμόζεται η παράγραφος 2 του άρθρου 7 του 
Ν. 1404/1983, 

5. α) Ο Πρόεδρος του Τ.Ε.Ι. είναι και πρόεδρος της Συ¬ 
νέλευσης. Ο Πρόεδρος εισηγείται τα θέματα ημερήσιας 
διάταξης, μπορεί να ορίζει άλλα μέλη ως εισηγητές και 
μπορεί να καλεί στη Συνέλευση, χωρίς δικαίωμα ψήφου, 
διάφορα άτομα, μέλη ή μη του Τ.Ε.Ι., ως εμπειρογνώμο¬ 
νες ή ειδικούς εισηγητές, λόγω ειδικότητας σε συζητού- 
μενα θέματα. Τον Πρόεδρο σε περίπτωση κωλύματος ή 
απουσίας, αναπληρώνει στα καθήκοντα προέδρου της 
Συνέλευσης Αντιπρόεδρος του Τ.Ε.Ι., που ορίζεται από 
τον Πρόεδρο. 

β) Κάθε εισήγηση περιέχει πάντοτε και κείμενο που θα 
αποτελεί σχέδιο της απόφασης της Συνέλευσης, αν γίνει 
δεκτό ή όπως ήθελε τροποποιηθεί. 

6. Εάν παρέλθει μισή ώρα από την ώρα έναρξης της συ¬ 
νεδρίασης και με τα παρόντα μέλη δεν υφίσταται απαρ¬ 
τία, ο Πρόεδρος ματαιώνει τη συνεδρίαση για έλλειψη 
απαρτίας. Στην περίπτωση αυτή η συνεδρίαση ορίζεται 
την ίδια ημέρα και ώρα της επόμενης εβδομάδας. Αν και 
στη δεύτερη αυτή συνεδρίαση δεν επιτευχθεί απαρτία, η 
Συνέλευση συνέρχεται και αποφασίζει νόμιμα αν παρί- 
σταται τουλάχιστον το 1/3 του όλου αριθμού των μελών 
της. 

7. Ανακοινώσεις και ερωτήσεις γίνονται προ της ημερή¬ 
σιας διάταξης, εφόσον δεν προκαλούν γενικότερη συζή¬ 
τηση. Η διάρκεια των συζητήσεων πάνω σε ερωτήσεις ή 
ανακοινώσεις καθώς και στα θέματα ημερήσιας διάτα¬ 
ξης, ορίζεται με απόφαση του προέδρου της Συνέλευσης. 
Διάρκεια ομιλίας μπορεί να ορισθεί επίσης, με όμοιο τρό¬ 
πο, και για τους ομιλητές. 


8. Κατά τη διάρκεια των συζητήσεων ενώπιον της Συ¬ 
νέλευσης, ο Πρόεδρος δίνει το λόγο στα μέλη κατά τη 
σειρά που ζήτησαννα μιλήσουν, εκτός αντο θέμα που συ- 
ζητείται απαιτεί ειδικές γνώσεις, οπότε ο λόγος δίνεται 
πρώτα σ’ εκείνον ο οποίος κατά την κρίση του προέδρου, 
μπορεί, λόγω ειδικότητας, να διαφωτίσει αποτελεσματι¬ 
κότερα τα μέλη της Συνέλευσης για το υπό συζήτηση θέ¬ 
μα. Εάν ομιλητής κινείται εκτός του συζητούμενου θέμα¬ 
τος, ο Πρόεδρος δικαιούται να του υποδείξει να περιορι¬ 
στεί στο θέμα ή και νατού αφαιρέσειτολόγο, αν επιμένει 
να μη συμμορφώνεται. 

9. Η ψηφοφορία αρχίζει μετά από την τελική συζήτηση 
κάθε θέματος και τη διαμόρφωση του τελικού κειμένου 
του σχεδίου της απόφασης που περιέχεται στην εισήγη¬ 
ση κατόπιν κλήρωσης. Ο πρόεδρος ψηφίζει τελευταίος. 
Τ α μέλη ψηφίζουν ελεύθερα και κατά την κρίση τους παίρ¬ 
νοντας υπόψη το νόμο, τον Εσωτερικό Κανονισμό και το 
συμφέροντου ιδρύματος. 

10. ΟιαποφάσειςτηςΣυνέλευσης καταχωρούνται κατά 
τρόπο συνοπτικό και σαφή στα πρακτικά, που τηρούνται 
επίσης συνοπτικά από το γραμματέα της Συνέλευσης. Τ α 
πρακτικά της Συνέλευσης επικυρώνονται αυθημερόν και 
αφού καθαρογραφούν υπογράφονται από τον Πρόεδρο 
και το γραμματέα και αρχειοθετούνται κατά αύξοντα 
αριθμό. Στο τέλος κάθε έτους τα πρακτικά βιβλιοδετού- 
νται και αποτελούν επίσημα στοιχεία του Τ.Ε.Ι. Κάθε μέ¬ 
λος του Τ.Ε.Ι. μπορεί να λαμβάνει γνώση των πρακτικών. 
Στα μέλη του Τ.Ε.Ι. και στους ενδιαφερομένους ιδιώτες 
που έχουν έννομο συμφέρον χορηγείται κυρωμένο αντί¬ 
γραφο των πρακτικών μετά από γραπτό αίτημά τους και 
με δαπάνες τους. 

Άρθρο 13 
Συμβούλιο Τ.Ε.Ι. 

1. Το Συμβούλιο του Τ.Ε.Ι. απαρτίζεται από τα μέλη που 
προβλέπονται από την κείμενη νομοθεσία. Χρέη γραμμα¬ 
τέα του Συμβουλίου ασκεί διοικητικός υπάλληλος του 
Τ.Ε.Ι. κλάδου ΠΕ Διοικητικού - Οικονομικού ή ΤΕ Διοικητι¬ 
κού Λογιστικού, ο οποίος ορίζεται με πράξη του Προέ¬ 
δρου. 

2. Το Συμβούλιο του Τ.Ε.Ι. είναιτο δεύτερο σε σπουδαι- 
ότητα συλλογικό όργανο του Τ.Ε.Ι. και έχει τις ακόλουθες 
αρμοδιότητες: 

α) Μεριμνά για την ομαλή και εύρυθμη λειτουργία του 
Τ.Ε.Ι. στο πλαίσιο των αποφάσεων της Συνέλευσης του 
Τ.Ε.Ι., του Εσωτερικού Κανονισμού και του νόμου και 
ασκεί τις αρμοδιότητες που του αναθέτει η Συνέλευση με 
απόφασή της. 

β) Εισηγείται στη Συνέλευση του Τ.Ε.Ι. τον προϋπολογι¬ 
σμό και το πρόγραμμα έργων του Τ.Ε.Ι. και μεριμνά για 
την εκτέλεση των σχετικών αποφάσεων της Συνέλευσης. 
Ακόμη, ψηφίζει τον προϋπολογισμό σε περίπτωση που 
αδυνατεί να το πράξει η Συνέλευση του Τ.Ε.Ι. Εγκρίνειτον 
Απολογισμό, τον Ισολογισμό και τροποποιήσεις του Προ¬ 
ϋπολογισμού (Υ.Α. Ε5/2139/98 ΦΕΚ 1111/98τ.Β’). 

γ) Κατανέμει τις σχετικές πιστώσεις του προϋπολογι¬ 
σμού και εγκρίνει τις δαπάνες του ιδρύματος που είναι 
πέραν της αρμοδιότητας του Προέδρου. 

δ) Μεριμνά για την οργάνωση και λειτουργία των Υπη¬ 
ρεσιών Διοικητικής Μέριμνας του Τ.Ε.Ι., καθώς και για την 
επιλογή, τοποθέτηση ή ανακατανομή μελώντου Διοικητι¬ 
κού Προσωπικού (Δ.Π.) σε αυτές και τις Σχολές. Αποφα¬ 
σίζει, επίσης, για την προκήρυξη της θέσης, το διορισμό 
και τη μονιμοποίηση των μελώντου Ε.Τ.Π. 

ε) Αναπέμπει αποφάσεις των οργάνων των ακαδημαϊ¬ 
κών μονάδων ή τις παραπέμπει στη Συνέλευση του Τ.Ε.Ι. 
για δευτεροβάθμια κρίση εάν η Ακαδημαϊκή μονάδα εμ¬ 
μένει σ’ αυτές μετά την αναπομπή. 

στ) Απονέμει σε μέλη του Τ.Ε.Ι. ηθικές αμοιβές για εξαι¬ 
ρετικές πράξεις ή δραστηριότητες που μαρτυρούν εξαι¬ 
ρετικό ήθος ή συμβάλλουν αποφασιστικά στην εφαρμογή 
των τεχνολογικών δεδομένων σε κοινωνικούς και παρα¬ 
γωγικούς τομείς, με ευεργετικές επιδράσεις για το κοινό 
και την εκπαίδευση. 

ζ) Εγκρίνει, ύστερα από γνώμη του Συμβουλίου της Σχο¬ 
λής, αποφάσεις των Τμημάτων για τιμητική απονομή ακα¬ 
δημαϊκών τίτλων σε πρόσωπα εκτός της ακαδημαϊκής κοι¬ 
νότητας του Τ.Ε.Ι. ή προτάσεις τους για απονομή τίτλου 
Ομότιμου Καθηγητή σε μέλη του Ε.Π. που εξέρχονταιτης 
υπηρεσίας και διακρίθηκαν για το έργο και την προσφορά 
τους. 

η) Ασκεί πειθαρχική δικαιοδοσία σύμφωνα με τις οικεί¬ 
ες διατάξεις. 

θ) Συγκροτεί επιτροπές και ομάδες εργασίας, για τη με¬ 
λέτη ή διεκπεραίωση συγκεκριμένων θεμάτων. 

ι) Μπορεί να επιλαμβάνεται όταν όργανα διοίκησης του 
Τ.Ε.Ι. αδυνατούν ή παραλείπουν να λάβουν αποφάσεις ή 
να ενεργήσουν σύμφωνα με τις προβλεπόμενες αρμοδιό- 
τητές τους, να παραγγέλνει στον Πρόεδρο του Τ.Ε.Ι. να 
εκτιμήσει αν θα ασκήσει εναντίον τους τις πειθαρχικές 
του αρμοδιότητες και να τάσσει σε αυτά, σε περίπτωση 
παράλειψης, προθεσμία εντός της οποίας οφείλουν να 
ενεργήσουν νομίμως, δικαιούμενο, αν πρόκειται για συλ¬ 
λογικά όργανα, να τα υποκαθιστά σε περίπτωση που πα- 
ρέλθει άπρακτη η προθεσμία που έταξε σε αυτά, μέσα 
στην οποία έπρεπε να ενεργήσουν. 

ια) Συμπληρώνει, όταν προβλέπεται, τα εκλεκτορικά 
σώματα του άρθρου 16του Ν. 1404/1983 και 
ιβ) Αποφασίζει για όλα τα τρέχοντα θέματα που δεν ανά¬ 
γονται στην αρμοδιότητα άλλων συλλογικών οργάνων 
του Τ.Ε.Ι. ή που του αναθέτει ο νόμος ή ο Εσωτερικός Κα¬ 
νονισμός ή ο Κανονισμός Σπουδών. 

3. Το Συμβούλιο του Τ.Ε.Ι. ασκεί ακόμη και τις ακόλου¬ 
θες αρμοδιότητες: 

α) Εγκρίνει την, πέραν των αρμοδιοτήτων του Προέ¬ 
δρου, διενέργεια μειοδοτικών διαγωνισμών προμήθειας 
εξοπλισμού του Τ.Ε.Ι. κάθε φύσης ή την κατασκευή, επι¬ 
σκευή ή συντήρηση κτιριακών. εργαστηριακών ή μηχανο¬ 
λογικών εγκαταστάσεων του Τ.Ε.Ι., προβαίνει στην ορι¬ 
στική κατακύρωση του σχετικού αποτελέσματος στον ή 
στους τελευταίους μειοδότες, με βάση γραπτή εισήγηση 
αρμόδιας επιτροπής προμηθειών, εντέλλεται την πληρω¬ 
μή της σχετικής δαπάνης και εξουσιοδοτεί τον Πρόεδρο 
για την υπογραφή της οικείας σύμβασης με τον ή τους 
αναδόχους. 

β) Αποφασίζει για άλατα θέματα λειτουργίας, διαχείρι¬ 
σης και εκμετάλλευσης της κινητής και ακίνητης περιου¬ 
σίας του Τ.Ε.Ι., των εγκαταστάσεων, εστιατορίων, κυλι¬ 
κείων και σπουδαστικών εστιών, εφόσον για τα τελευταία 
αυτά θέματα δεν προβλέπεται ειδική αρμοδιότητα της 
«Σπουδαστικής Λέσχης» ή δεν παραχωρήθηκαν σ’ αυτήν, 
καθώς και για την αξιοποίηση τυχόν ερευνητικών πορι¬ 
σμάτων και για την εκποίηση με πλειοδοτικό ή μη διαγω¬ 
νισμό κάθε είδους προϊόντων και υλικών, που προέρχο¬ 
νται από τη δραστηριότητα ή τη χρήση του Τ.Ε.Ι. 

γ) Εγκρίνει την πρόσληψη και αποφασίζει για τα θέματα 
της απασχόλησης του εκπαιδευτικού προσωπικού του 


άρθρου 19 του Ν. 1404/1983, με πλήρη ή ελλιπή προσό¬ 
ντα, μετά από αιτιολογημένη πρόταση του Συμβουλίου 
του οικείου Τμήματος. 

δ) Απαλλάσσει από διδακτικές υποχρεώσεις τα μελή 
Ε.Π. και Ε.ΔΙ.Π. που έχουν επιφορτιστεί με ειδικά καθή¬ 
κοντα, σύμφωνα με το Νόμο και τον παρόντα Εσωτερικό 
Κανονισμό του Τ.Ε.Ι. 

ε) Αναθέτει σε μέλη του Ε.Π. τη διδασκαλία μαθήματος 
σε Τμήμα άλλης Σχολής και στα ίδια μέλη καθώς και σε 
οποιοδήποτε μέλος της ακαδημαϊκής κοινότητας τη με¬ 
λέτη και διεκπεραίωση συγκεκριμένων θεμάτων, ενώ συ¬ 
νεργάζεται με το Συμβούλιο του Κ.Ξ.Γ.Φ.Α. για την κάλυ¬ 
ψη από μέλη Ε.ΔΙ.Π. των αναγκών των Τμημάτων και του 
Τ.Ε.Ι. ανάλογα με τις ειδικότητάς τους ύστερα από σύμ¬ 
φωνη γνώμη των Συμβουλίων των Τμημάτων. 

στ) Εγκρίνει προτάσεις των Σχολών για συμμετοχή με¬ 
λών του Τ.Ε.Ι. σε εκπαιδευτικές, ερευνητικές κι εκπολιτι¬ 
στικές δραστηριότητες εκτός Τ.Ε.Ι. που γίνονται με πρω¬ 
τοβουλία του Τ.Ε.Ι. ή τη διοργάνωση και διεξαγωγή επι¬ 
μορφωτικών σεμιναρίων και διαλέξεων μετά από 
αιτιολογημένες προτάσεις των Τμημάτων και γνώμη του 
Συμβουλίου της οικείας Σχολής. 

ζ) Εκφράζει γνώμη προς τον Υπουργό Εθνικής Παιδείας 
και Θρησκευμάτων για θέματα τοποθέτησης Ε.Π. ή 
Ε.Τ.Π., σύμφωνα με τις διατάξεις του άρθρου 34 του Ν. 
1404/1983. 

η) Αποφασίζει μέχρι την ολοκλήρωση των διαδικασιών 
λειτουργίας του Δ.Σ. της «Σπουδαστικής Λέσχης» για όλα 
τα θέματα σπουδαστικής μέριμνας που ανήκουν σε αυτό. 

θ) Αποφασίζει για τις εκπαιδευτικές άδειες των μελών 
του Ε.Π. και Ε.ΔΙ.Π. +ΕΡΔΙΠτου Τ.Ε.Ι. 

ι) Με απόφαση του Συμβουλίου Τ.Ε.Ι., ύστερα από γνώ¬ 
μη της οικίας Διεύθυνσης, είναι δυνατόν να παραχωρείται 
εκπαιδευτικό, τεχνικό κ.λ.π. υλικό του Τ.Ε.Ι., που πλεονά¬ 
ζει, σε Ο.Τ.Α. ή σε Σχολεία της Πρωτοβάθμιας και Δευτε¬ 
ροβάθμιας Εκπαίδευσης, σε Δημόσιες Υπηρεσίες, Ν. 
Π.Δ.Δ. και Ν. Π.Ι.Δ. μη κερδοσκοπικού χαρακτήρα. 

κ) Καθορίζει τον αριθμό των απασχολουμένων σπουδα¬ 
στών αναλογικά κατά Τμήμα, επιλέγει τους σπουδαστές 
που απασχολούνται στο Τ.Ε.Ι. μετά από εισήγηση του 
Συμβουλίου του Τμήματος και καθορίζει την ωριαία απο¬ 
ζημίωσή τους. 

λ) Χορηγεί άδεια απουσίας στον Πρόεδρο Τ.Ε.Ι., Αντι¬ 
πρόεδρο Τ.Ε.Ι. και Διευθυντές Σχολών και εγκρίνει άδεια 
απουσίας από δεκαπέντε (15) έως τριάντα (30) ημέρες 
στο Διευθυντή του Κ.Ξ.Γ.&Φ.Α., στους Προϊσταμένους 
των Τ μημάτων και στα μέλη Ε. Π. και Ε.ΔΙ. Π. του Τ. Ε. I., κατ’ 
έτος. 

μ) Χειρίζεται, τέλος, και αποφασίζει για κάθε θέμα που 
ήθελε προκύψει και δεν αναφέρεται στις αρμοδιότητές 
του που προβλέπει ο νόμος ή ο παρόν Εσωτερικός Κανο¬ 
νισμός αλλά θεωρείται από τον Πρόεδρο ότι είναι σημα¬ 
ντικό για το Τ.Ε.Ι. και πρέπει να εξετασθεί από το Συμβού¬ 
λιο του Τ.Ε.Ι., το οποίο και θα μπορεί να αποφασίσει αν θα 
το παραπέμψει ή όχι στη Συνέλευση. 

4. Το Συμβούλιο του Τ.Ε.Ι. συνεδριάζει τακτικά τουλάχι¬ 
στον δύο φορές το μήνα και έκτακτα όταν κληθεί από τον 
Πρόεδρο ή αν ζητηθεί γραπτώς, για τη συζήτηση έκτα¬ 
κτων ή επειγόντων θεμάτων, από το ένα δεύτερο (1/2) των 
μελών του Συμβουλίου. 

5. Η πρόσκληση κοινοποιείται στα μέλη του Συμβουλίου 
τρεις τουλάχιστον ημέρες πριν από την ημέρα που ορίζε¬ 
ται η συνεδρίαση. Σε περιπτώσεις επείγουσας ανάγκης ή 




22684 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


έκτακτων περιστάσεων η σύγκληση του Συμβουλίου μπο¬ 
ρεί να γίνει χωρίς την τήρηση της προθεσμίας αυτής. 

7. Το Συμβούλιο βρίσκεται σε απαρτία αν τα μέλη που 
παρίστανται, συμπεριλαμβανομένου οπωσδήποτε του 
Προέδρου και ενός από τους Αντιπροέδρους, είναι πε¬ 
ρισσότερα από τα μέλη που απουσιάζουν. Η συμμετοχή 
των μελών στις συνεδριάσεις του Συμβουλίου είναι υπο¬ 
χρεωτική. Αν μετά πάροδο μισής ώρας από την ώρα που 
ορίστηκε η συνεδρίαση δεν επιτευχθεί απαρτία, ο Πρόε¬ 
δρος ματαιώνει τη συνεδρίαση για έλλειψη απαρτίας και 
ορίζει συγχρόνως νέα συνεδρίαση αναφέροντας και το 
λόγο της ματαίωσης. 

8. Οι αποφάσεις και γνώμες του Συμβουλίου πρέπει να 
είναι ειδικά αιτιολογημένες, λαμβάνονται με φανερή ψη¬ 
φοφορία και κατά απόλυτη πλειοψηφίατων παρόντων με¬ 
λών, ενώ σε περίπτωση ισοψηφίας επικρατεί η ψήφος του 
Προέδρου. 

9. Τα πρακτικά του Συμβουλίου αρχειοθετούνται κατ’ 
αύξοντα αριθμό, βιβλιοδετούνται στο τέλος του χρόνου 
και τηρούνται στο αρχείο του Συμβουλίου του Τ.Ε.Ι. 

Άρθρο 14 
Πρόεδρος Τ.Ε.Ι. 

1. Ο Πρόεδρος προΐσταται του Τ.Ε.Ι. και το εκπροσωπεί 
δικαστικά και εξώδικα, το διοικεί σε συνεργασία με το 
Συμβούλιο του Τ.Ε.Ι. και παρακολουθεί και συντονίζει το 
έργο του ιδρύματος και των οργάνων διοίκησης. 

2. Ο Πρόεδρος ασκεί τις εξής αρμοδιότητες: 

α) Συγκαλείτο Συμβούλιο και τη Συνέλευση του Τ.Ε.Ι., 
προεδρεύει στις συνεδριάσεις τους, καταρτίζει την ημε¬ 
ρήσια διάταξη, εισηγείται τα θέματα της ημερήσιας διά¬ 
ταξης ή ορίζει εισηγητές και μεριμνά για την εκτέλεση των 
αποφάσεώντους. 

β) Μπορεί να μετέχει και να προεδρεύει στις συνεδριά¬ 
σεις των συλλογικών οργάνων διοίκησης του Τ.Ε.Ι. ή επι¬ 
τροπών. 

γ) Κατευθύνει και εποπτεύει το έργο των Υπηρεσιών Δι¬ 
οικητικής Μέριμνας. 

δ) Υπογράφει τα πτυχία των αποφοίτων του ιδρύματος. 

ε) Έχει πειθαρχική δικαιοδοσία σύμφωνα με τις οικείες 
διατάξεις. 

στ) Υποβάλλει κάθε χρόνο, στη Συνέλευση, έκθεση πε¬ 
πραγμένων για το εκπαιδευτικό και διοικητικό έργο του 
ιδρύματος. 

ζ) Κατανέμει στα Τμήματα τις κενές θέσεις Ε.Π. του 
Τ.Ε.Ι., ως ορίζει ο νόμος 1404/83, άρθρο 5, παρ. 7. 

η) Υπογράφειτις προκηρύξεις πλήρωσης των κενών θέ¬ 
σεων, μετά από έλεγχο νομιμότητας, ασκεί προκαταρκτι¬ 
κό έλεγχο όλης της σχετικής διαδικασίας για διορισμό 
Ε.Π. και Ε.ΔΙ.Π.του άρθρου 16του Ν. 1404/83 και διορίζει 
τα μέλη Ε.Π. και Ε.ΔΙ.Π. που εκλέγονταιή μετακαλούνται, 
έχοντας τη δυνατότητα να παρατείνει μέχρι τρεις μήνες 
την προθεσμία που ορίζεται για ορκωμοσία και ανάληψη 
των καθηκόντων τους. 

θ) Διαπιστώνει με πράξη του όσα αναφέρονται στην πε¬ 
ραιτέρω υπηρεσιακή κατάσταση των μελών Ε.Π. και 
Ε.ΔΙ.Π., όπως τα έτη υπηρεσίας, άδειες, αναστολή άσκη¬ 
σης καθηκόντων, επιδόματα και παροχές. 

3. Ο Πρόεδρος έχει ακόμα και τις ακόλουθες αρμοδιό¬ 
τητες: 

α) Ασκεί όλα τα νόμιμα μέσα ενώπιον των δικαστηρίων 
για την υπεράσπιση των συμφερόντων του Τ.Ε.Ι. και νομι¬ 
μοποιεί τους δικηγόρους του για παράσταση ενώπιον δι¬ 
καστηρίων κάθε βαθμού. 


β) Αποφασίζει για κάθε είδους προμήθειες και εκτέλεση 
έργων αξίας μέχρι του ποσού των πέντε χιλιάδων (5.000) 
ευρώ, ποσό που αναπροσαρμόζεται κάθε φορά στο ύψος 
που ορίζει ο Υπουργός Οικονομίας και Οικονομικών, σύμ¬ 
φωνα μετηνπαρ. 1 του άρθρου 83 του Ν. 2362/1995 ή της 
αντίστοιχης διάταξης νόμου που θα ισχύει εκάστοτε. 

γ) Εγκρίνει, κατά περίπτωση, τις κάθε φύσης δαπάνες 
του Τ.Ε.Ι. μέχριτου ποσού των πέντε χιλιάδων (5.000) ευ¬ 
ρώ. 

δ) Υπογράφει τα χρηματικά εντάλματα, τακτικά ή προ¬ 
πληρωμής, ως και τις αποφάσεις έκδοσής τους, ανεξάρ¬ 
τητα από ποσόν, τις διακηρύξεις προς τον τύπο των κάθε 
φύσης δημοπρασιών, τις συμβάσεις προμήθειας υλικών 
και εξοπλισμού του Τ.Ε.Ι., τους τίτλους είσπραξης χρη¬ 
μάτων, όπως και κάθε άλλο έγγραφο που σχετίζεται με 
την εκτέλεση του προϋπολογισμού του Τ.Ε.Ι. 

ε) Εκδίδει τις διαπιστωτικές πράξεις για τη χορήγηση 
του χρονοεπιδόματος και τριετιών στο προσωπικό του 
Τ.Ε.Ι. κάθε φύσης και εργασιακής σχέσης. 

στ) Μέχρι τη συγκρότηση και λειτουργία της «Σπουδα¬ 
στικής Λέσχης» διεκπεραιώνει όλα τα θέματα σπουδαστι¬ 
κής μέριμνας σε συνεργασία με το Συμβούλιο του Τ.Ε.Ι. 

ζ) Υπογράφει ή κινεί με πράξεις του τις σχετικές διαδι¬ 
κασίες ολοκλήρωσης όλων των υπηρεσιακών μεταβολών 
του προσωπικού του Τ.Ε.Ι., εφόσον μέρος των αρμοδιο¬ 
τήτων αυτών δεν ανατίθεται σε άλλα όργανα. 

η) Λαμβάνει γνώση της εισερχόμενης και εξερχόμενης 
αλληλογραφίας του Τ.Ε.Ι. και χαρακτηρίζει τυχόν έγγρα- 
φατα οποία απαιτούν σύντομη ή άμεση απάντηση από μέ¬ 
ρους των ακαδημαϊκών μονάδων και των υπηρεσιών του 
Τ.Ε.Ι., τάσσοντας σχετικά σύντομες προθεσμίες ενέργει¬ 
ας ή απάντησης. 

θ) Εγκρίνει τη μετακίνηση εκτός έδρας του εκπαιδευτι¬ 
κού και διοικητικού προσωπικού και των μελών του Ε.Τ.Π., 
για εκτέλεση υπηρεσίας σύμφωνα με τις κείμενες διατά- 
ξεις. 

ι) Αναθέτει ή εκχωρεί άσκηση αρμοδιοτήτων του στους 
Αντιπροέδρους, στο Γ ενικό Γ ραμματέα ή σε διοικητικούς 
Διευθυντές του Τ.Ε.Ι. 

ια) Στο τέλος κάθε χρόνου συντάσσει εκθέσεις υπηρε¬ 
σιακής επίδοσης του Γενικού Γ ραμματέα, των διοικητικών 
Διευθυντών και των Προϊσταμένων των Γραμματειώντων 
Σχολών και των Τμημάτων του Τ.Ε.Ι., ως δεύτερος κριτής. 

ιβ) Μπορεί να επιλαμβάνεται όταν μονομελή όργανα δι¬ 
οίκησης του Τ.Ε.Ι. αδυνατούν ή παραλείπουν να λάβουν 
αποφάσεις ή να ενεργήσουν σύμφωνα με τις προβλεπό- 
μενες αρμοδιότητές τους, δικαιούμενος να τα υποκαθι- 
στά, σε περίπτωση παράλειψης, αν παρέλθει άπρακτη η 
προθεσμία που έταξε προς αυτά το Συμβούλιο του Τ.Ε.Ι., 
μέσα στην οποία έπρεπε να ενεργήσουν. 

ιγ) Ασκεί κάθε άλλη αρμοδιότητα που του ανατίθεται κα¬ 
τά την κείμενη νομοθεσία ή τον παρόντα Εσωτερικό Κα¬ 
νονισμό ή που δεν έχει σχέση με αρμοδιότητα άλλου μο¬ 
νομελούς οργάνου του Τ.Ε.Ι. και συμβάλλει στην ομαλή 
και εύρυθμη λειτουργία του Τ.Ε.Ι. 

Άρθρο 15 
Αντιπρόεδροι Τ.Ε.Ι. 

1. Ο Πρόεδρος κατά την άσκηση των καθηκόντων του 
επικουρείται από τους δύο Αντιπροέδρους, από τους 
οποίους ορίζεται ο ένας Αντιπρόεδρος Οικονομικού Προ¬ 
γραμματισμού και Ανάπτυξης και ο άλλος Αντιπρόεδρος 
Ακαδημαϊκών Υποθέσεων και Προσωπικού. Ο ορισμός γί- 

νεται από τον Πρόεδρο στην αρχή της θητείας ή, ενδια- 
μέσως, αλλά στην αρχή ακαδημαϊκού έτους ή κατά τη 
διάρκεια του ακαδημαϊκού έτους, μόνο αν υπάρχουν, κα¬ 
τά την κρίση του, σοβαροί λόγοι λειτουργίας του Τ.Ε.Ι. 

2. Η αρμοδιότητα κάθε Αντιπροέδρου προσδιορίζεται 
συνολικώς από τον αντίστοιχο τίτλο του και σε περίπτωση 
αμφιβολίας με απόφαση του Προέδρου. Οι αρμοδιότητες 
των Αντιπροέδρων όταν δεν έχουν εισηγητική μορφή 
προς όργανα που αποφασίζουν, εμπεριέχουν δύναμη 
εκτέλεσης. Ο Πρόεδρος μπορεί και αυτός να ασκεί πα¬ 
ράλληλα τις αρμοδιότητές τους. Σε περίπτωση διαφω¬ 
νίας ως προς κάποια δεσμευτική ενέργεια, επικρατεί η 
άποψη του Προέδρου. Οι Αντιπρόεδροι μετέχουν στη Συ¬ 
νέλευση και το Συμβούλιο του Τ.Ε.Ι., στα οποία εισηγού- 
νται τα θέματα της αρμοδιότητάς τους, συντονίζουν το 
έργο των οργάνων και των υπηρεσιών κατά το μέρος που 
αναφέρεται στην αρμοδιότητάτους και ασκούν και όποι¬ 
ες από τις αρμοδιότητές του τους αναθέτει κατά περί¬ 
πτωση ο Πρόεδρος. 

3. Ειδικότερα, εκτός των όσων προβλέπονται σε επιμέ- 
ρους διατάξεις του παρόντος Εσωτερικού Κανονισμού: 

α) Ο Αντιπρόεδρος Οικονομικού Προγραμματισμού και 
Ανάπτυξης ιδίως: 

1. Έχει την ευθύνη του προγραμματισμού, της επίβλε¬ 
ψης, της βελτίωσης και της συντήρησης των κάθε φύσης 
τεχνικών έργων, των κτιριακών εγκαταστάσεων και της 
υλικοτεχνικής υποδομής και του εξοπλισμού του Τ.Ε.Ι., 
των ακαδημαϊκών του μονάδων και των εργαστηρίων κα¬ 
θώς και την ευθύνη της οργάνωσης και λειτουργίας των 
υπηρεσιών του Τ.Ε.Ι. που ασχολούνται με τα θέματα αυ¬ 
τά. 

2. Εισηγείται τον προϋπολογισμό και παρακολουθεί την 
πορεία υλοποίησής του. 

3. Προεδρεύει στην Επιτροπή Διαχείρισης Ειδικού Λο¬ 
γαριασμού και στην Επιτροπή Βασικής Έρευνας. 

4. Έχει την ευθύνη των παραγωγικών μονάδων του 
Τ.Ε.Ι., όπως των μονάδων εκτύπωσης, του αγροκτήματος 
κ.λπ. 

5. Εισηγείται για θέματα χρηματοδοτήσεων ερευνητι¬ 
κών, εκπαιδευτικών, επιμορφωτικών, πολιτιστικών κ.λπ. 
προγραμμάτων, οργανώσεων, διαλέξεων, σεμιναρίων, 
συνεδρίων ή εκδηλώσεων. 

β) Ο Αντιπρόεδρος Ακαδημαϊκών Υποθέσεων και Προ¬ 
σωπικού ιδίως: 

1. Είναι υπεύθυνος για θέματα εκπαιδευτικής διαδικα¬ 
σίας και δράσης, σπουδαστικών εκδηλώσεων κάθε μορ¬ 
φής καθώς και για τα θέματα πτυχιακών και μεταπτυχια¬ 
κών σπουδών. 

2. Είναι υπεύθυνος για τις άδειες και τα θέματα υπηρε¬ 
σιακής κατάστασης του κάθε είδους εκπαιδευτικού προ¬ 
σωπικού. 

3. Είναι υπεύθυνος για θέματα σχέσεων και ανταλλαγών 
με άλλα ιδρύματα της χώρας ή της αλλοδαπής. 

4. Συντάσσει, ως πρώτος κριτής, εκθέσεις υπηρεσιακής 
επίδοσηςτου Γενικού Γραμματέα του Τ.Ε.Ι. 

Άρθρο 16 

Συμβούλιο Σχολής Τ.Ε.Ι. 

1. Το Συμβούλιο Σχολής συγκροτείται από τα μέλη που 
προβλέπονται από την κείμενη νομοθεσία. Χρέη γραμμα- 
τέατου Συμβουλίου, για τηντήρησητωνπρακτικών, ασκεί 
διοικητικός υπάλληλος της Σχολής, ο οποίος ορίζεται με 
πράξη του Διευθυντή. 


2. Το Συμβούλιο της Σχολής ασκείτις αρμοδιότητες που 
ο νόμος αναθέτει στη Σχολή και ειδικότερα: 

α) Κατανέμει τις πιστώσεις στα Τμήματα και στα εργα¬ 
στήρια της Σχολής. 

β) Επεξεργάζεται προτάσεις των Τμημάτων για τη δημι¬ 
ουργία νέων θέσεων Ε.Π. ή Ε.Τ.Π. ή ΕΡΔΙΠ και τις υπο¬ 
βάλλει στο Συμβούλιο του Τ.Ε.Ι. 

γ) Αποφασίζει, ύστερα από γνώμη του Γενικού Γραμμα- 
τέατου Τ.Ε.Ι., για την οργάνωση των υπηρεσιών της Σχο¬ 
λής, για την τοποθέτηση του διοικητικού προσωπικού στη 
Σχολή και υπηρεσίες καθώς και για την τοποθέτηση του 
Ε.Τ.Π., που ανήκει στη Σχολή, στα Τμήματα. 

δ) Συντονίζει κοινές εκπαιδευτικές δραστηριότητες 
Τμημάτων της Σχολής. 

3. Το Συμβούλιο της Σχολής ασκεί ακόμη τις ακόλουθες 
αρμοδιότητες: 

α) Γνωματεύει για την προκήρυξη πλήρωσης θέσεων 
Ε.Τ.Π. ως και για την επιλογή για διορισμό τους. 

β) Αναθέτει σε μέλη του Ε.Π. τη διδασκαλία μαθήματος 
που ανήκει στον Τομέα άλλου Τμήματος της ίδιας Σχολής 
ύστερα από σύμφωνη γνώμη των Συμβουλίων των Τμη¬ 
μάτων. 

γ) Εκφέρει γνώμη στο Συμβούλιο του Τ.Ε.Ι. σε αποφά¬ 
σεις των Τμημάτων για τιμητική απονομή ακαδημαϊκών 
τίτλων σε πρόσωπα εκτός της ακαδημαϊκής κοινότητας 
του Τ.Ε.Ι. ή προτάσεις τους για απονομή τίτλου Ομότιμου 
Καθηγητή σε μέλη του Ε.Π. που εξέρχονται της υπηρε¬ 
σίας και διακρίθηκαν για το έργο και την προσφορά τους. 

δ) Αποφασίζει για όλα τα τρέχοντα θέματα που δεν ανά¬ 
γονται στην αρμοδιότητα άλλων συλλογικών οργάνων 
της Σχολής ή που του αναθέτει ο νόμος ή ο Εσωτερικός 
Κανονισμός ή ο Κανονισμός Σπουδών. 

4. Για τα θέματα σύγκλησης, απαρτίας και λειτουργίας 
του Συμβουλίου της Σχολής ισχύουν αναλόγως οι διατά¬ 
ξεις των άρθρων 4 και 13 που αφορούν τη λειτουργία του 
Συμβουλίου του Τ.Ε.Ι. 

Άρθρο 17 

Διευθυντής Σχολής Τ.Ε.Ι. 

1. Ο Διευθυντής Σχολής έχει τις ακόλουθες αρμοδιότη¬ 
τες: 

α) Προΐσταταιτων ακαδημαϊκών μονάδων της Σχολής, 
β) Καταρτίζει την ημερήσια διάταξη, συγκαλεί το Συμ¬ 
βούλιο της Σχολής, προεδρεύει στις συνεδριάσεις του και 
εισηγείται τα θέματα της ημερήσιας διάταξης. 

γ) Συντονίζει και εναρμονίζει τη δραστηριότητα των 
Τμημάτων της Σχολής και των οργάνων τους. 

δ) Μεριμνά για την εκτέλεση των αποφάσεων του Συμ¬ 
βουλίου της Σχολής. 

ε) Έχει πειθαρχική δικαιοδοσία σύμφωνα με τις οικείες 
διατάξεις. 

στ) Συγκροτεί επιτροπές για τη μελέτη και διεκπεραίω¬ 
ση συγκεκριμένων θεμάτων. 

2. Ό Διευθυντής της Σχολής ασκεί ακόμη και τις ακό¬ 
λουθες αρμοδιότητες: 

α) Αίρει με απόφασή του τυχόν συγκρούσεις μεταξύ 
Τμημάτων ωςπρος την άσκηση ορισμένης αρμοδιότητας. 

β) Λαμβάνει γνώση της εισερχόμενης αλληλογραφίας 
της Σχολής, τη χαρακτηρίζει και τάσσει σύντομες προθε¬ 
σμίες ενέργειας ή απάντησης, όπου αυτό απαιτείται κατά 
την κρίση του. 

γ) Υπογράφει και διεξάγειτη σχετική αλληλογραφία της 
Σχολής. 

δ) Μεριμνά για την κανονική λειτουργία της Σχολής και 
των Τμημάτων της και παρακολουθεί την εφαρμογή των 
προγραμμάτων εκπαίδευσης που εκτελούνται από τα 
Τμήματα και τους Τομείς της Σχολής. 

ε) Συνεργάζεται και αναπτύσσει δημόσιες σχέσεις με 
άλλες Σχολές και ιδρύματα του εσωτερικού και εξωτε¬ 
ρικού με στόχο την παρακολούθηση των εξελίξεων στον 
εκπαιδευτικό τομέα, τη βελτίωση των εκπαιδευτικών με¬ 
θόδων, την προώθηση σπουδαστών για παρακολούθηση 
μετεκπαιδευτικών προγραμμάτων, την ανταλλαγή εμπει¬ 
ριών σε τομείς οργάνωσης, διοίκησης και εκπαίδευσης, 
την ανταλλαγή εκπαιδευτικών επισκέψεων Ε.Π., σπουδα¬ 
στών κ.λπ. και ενημερώνει σχετικά τους Προϊσταμένους 
Τμημάτων της Σχολής. 

στ) Αναθέτει με αποφάσεις του σε μέλη του Ε Π. την 
εκτέλεση και άλλων υπηρεσιών, συναφών προς την ιδιό¬ 
τητα και ειδικότητά τους. 

ζ) Μπορεί να μετέχει και να προεδρεύει στις συνεδριά¬ 
σεις των Τμη μάτων και των Το μέων και των διαφόρων επ ι- 
τροπών που ο ίδιος συγκροτεί. 

η) Ασκεί, τέλος, κάθε άλλη αρμοδιότητα που η κείμενη 
νομοθεσία ή ο Πρόεδρος του ιδρύματος με πράξη του 
αναθέτει σ’ αυτόν ή που δεν έχει σχέση με αρμοδιότητα 
άλλου μονομελούς οργάνου ακαδημαϊκής μονάδας της 
Σχολής και συμβάλλει στην ομαλή και εύρυθμη λειτουρ¬ 
γία της Σχολής. 

θ) Χορηγεί άδεια απουσίας στα μέλη Ε.Π. της Σχολής 
και στους Προϊσταμένους των Τμημάτων της Σχολής 
άδεια απουσίας από πέντε (5) μέχρι δεκαπέντε (15) ημέ¬ 
ρες. 

Άρθρο 18 

Γενική Συνέλευση Τμήματος Τ.Ε.Ι. 

1. Η Γ.Σ. Τμήματος απαρτίζεται από τα μέλη που προ- 
βλέπονται από την κείμενη νομοθεσία. Χρέη γραμματέα 
γιατηντήρησητωνπρακτικών, ασκεί διοικητικός υπάλλη¬ 
λος του Τμήματος, ο οποίος ορίζεται με πράξη του Προϊ¬ 
σταμένου του Τμήματος. 

2. Η Γ.Σ. έχειτην ευθύνη για άλατα θέματα σπουδώντου 
Τμήματος και ιδίως: 

α) Καθορίζει τους Τομείς του Τμήματος και τα γνωστικά 
αντικείμενα-μαθήματα που ανήκουν στους Τομείς. 

β) Εισηγείται την αναστολή διοργάνωσης μαθημάτων 
ορισμένης κατεύθυνσης ή κατ’ επιλογή υποχρεωτικών ή 
προαιρετικών μαθημάτων, αν ο αριθμός αυτών που πα¬ 
ρακολουθούν είναι περιορισμένος. 

γ) Αποφασίζει την προσωρινή αναπλήρωση των θέσεων 
που κενώνονται κατά το διάστημα της θητείας των οργά¬ 
νων και μέχρι την εκλογή των νέων οργάνων ή τη λήξη της 
θητείας που προβλέπονταν, αν είναι μικρό το διάστημα 
που απομένει. 

δ) Χορηγεί σε μέλη Ε.Π. άδεια για τη συμμετοχή τους σε 
συνέδρια κ.λ.π. μέχρι δύο εβδομάδες ανά εξάμηνο ή ένα 
εξάμηνο ανά ακαδημαϊκό έτος, σύμφωνα με την παρ. 5 
του άρθρου 8του Ν. 2530/1997. 

ε) Γνωμοδοτεί για τη μετάκληση Ελλήνων ή ξένων επι¬ 
στημόνων σε κενές θέσεις ή ως επισκεπτών καθηγητών 
για την κάλυψη ειδικών εκπαιδευτικών αναγκών ή για πα¬ 
ροχή ειδικών τεχνικών συμβουλών. 

στ) Αποφασίζει την κατανομή των πληρωμένων θέσεων 
των μελών Ε.Π. στους Τομείς, σε περίπτωση τροποποίη¬ 
σης του γνωστικού αντικειμένου τους ή αναδιάρθρωσής 
τους. 


ζ) Καταρτίζει το πρόγραμμα σπουδών του Τμήματος. 

η) Προτείνει για τιμητική απονομή ακαδημαϊκών τίτλων 
σε πρόσωπα εκτός της ακαδημαϊκής κοινότητας του Τ. Ε. I. 
ή την απονομή τίτλου Ομότιμου Καθηγητή σε μέλη του 
Ε.Π. βαθμίδας Καθηγητή που εξέρχονται της υπηρεσίας 
και διακρίθηκαν για το έργο και την προσφορά τους. 

θ) Εκφέρει, με πρωτοβουλία της ή με πρόταση του Συμ¬ 
βουλίου του Τ μήματος, γνώμη προςτον Υπουργό Εθνικής 
Παιδείας και Θρησκευμάτων για σύσταση, συγχώνευση, 
κατάτμηση, κατάργηση ή μετονομασία Τομέα του Τμήμα¬ 
τος ή και τροποποίηση του γνωστικού αντικειμένου Το¬ 
μέα. 

3. Η Γ.Σ. του Τμήματος συνέρχεται τακτικά μεν δύο φο¬ 
ρές το εξάμηνο και εκτάκτως όταν τη συγκαλέσει ο Προϊ¬ 
στάμενος του Τ μήματος ή το ζητήσει γραπτά το ένα τρίτο 
(1/3) του συνόλου των μελώντης, προκειμένου να αντιμε- 
τωπισθούν έκτακτα ή επείγοντα θέματα. Αν παρά το αίτη¬ 
μα αυτό ο Προϊστάμενος του Τ μήματος δεν τη συγκαλεί, 
ο Πρόεδρος του Τ.Ε.Ι. ή Αντιπρόεδρος που αυτός ορίζει, 
καταρτίζει την ημερήσια διάταξη και ενεργεί περαιτέρω 
τις σχετικές πράξεις που ανήκουν στην αρμοδιότητα του 
Προϊσταμένου του Τμήματος. 

4. Για τα θέματα σύγκλησης, απαρτίας και λειτουργίας 
της Γ.Σ. του Τμήματος ισχύουν αναλόγως οι διατάξεις 
των άρθρων 4 και 12 που αφορούν τη λειτουργία της Συ¬ 
νέλευσης του Τ.Ε.Ι. 

Άρθρο 19 

Συμβούλιο Τμήματος Τ.Ε.Ι. 

1. Το Συμβούλιο Τ μήματος Τ.Ε.Ι. απαρτίζεται από τα μέ¬ 
λη που προβλέπονται από την κείμενη νομοθεσία. Χρέη 
γραμματέα γιατηντήρησητωνπρακτικών, ασκεί διοικητι¬ 
κός υπάλληλος του Τμήματος, ο οποίος ορίζεται με πρά¬ 
ξη του Προϊσταμένου του Τμήματος. 

2. Το Συμβούλιο του Τμήματος ασκεί τις αρμοδιότητες 
που ο νόμος αναθέτει στο Τμήμα και ειδικότερα: 

α) Συντονίζει τα εκπαιδευτικά και διοικητικά θέματα του 
Τμήματος. 

β) Αποφασίζει την κατανομή των πιστώσεων στις διά¬ 
φορες δραστηριότητες του Τμήματος και την κατανομή 
των κενών θέσεων Ε.Π. κατά Τ ομέα και κατά βαθμίδα Ε. Π., 
σύμφωνα με τις ανάγκες του Τ μήματος. 

γ) Υποβάλλει, διαμέσου της Σχολής, στο Συμβούλιο του 
Τ.Ε.Ι. προτάσεις για δημιουργία νέων θέσεων Ε.Π. ή Ε.Τ.Π 
+ ΕΡΔΙΠ. 

δ) Έχει πειθαρχική δικαιοδοσία σύμφωνα με τις οικείες 
διατάξεις. 

ε) Αποφασίζει για όλες τις ατομικές διοικητικές υποθέ¬ 
σεις των σπουδαστών. 

στ) Αποφασίζει για την τοποθέτηση του Ε.Τ.Π. και για τα 
καθήκοντα των μελών του, σύμφωνα με το Π.Δ. 411/84, 
όπως αντικαταστάθηκε με το Π.Δ. 444/2.10.1993 (ΦΕΚ 
184/7.10.1993) ή, σε συνεργασία με το αντίστοιχο Συμ¬ 
βούλιο Τμήματος της ίδιας ή άλλης Σχολής, για τη συ¬ 
μπλήρωση σε αυτό το Τμήμα του ωραρίου των μελών του 
Ε.Τ.Π., ύστερα από γνώμη της Γ.Σ. του οικείου Τομέα. 

ζ) Ασκεί όσες αρμοδιότητες του αναθέτει η Γ.Σ. με ειδι¬ 
κή απόφασή της. 

η) Εκδίδει τις αποφάσεις συγκρότησης των εκλεκτορι- 
κών σωμάτων του άρθρου 16τουΝ. 1404/1983. 

θ) Προτείνει στη Γ.Σ. του Τμήματος να εκφέρει γνώμη 
προς τον Υπουργό Εθνικής Παιδείας και Θρησκευμάτων 
για σύσταση, συγχώνευση, κατάτμηση, κατάργηση ή με- 

τονομασία Τομέα του Τμήματος ή και τροποποίηση του 
γνωστικού αντικειμένου Τομέα. 

ι) Το Συμβούλιο του Τμήματος ορίζει τον αναπληρωτή 
του Προϊσταμένου. 

3. Το Συμβούλιο του Τμήματος ασκεί ακόμη και τις ακό¬ 
λουθες αρμοδιότητες: 

α) Εισηγείται στο Συμβούλιο του Τ.Ε.Ι. για τα θέματα 
που έχουν σχέση με τους εκπαιδευτικούς με σύμβαση 
εργασίας ή ωριαία αντιμισθία, του άρθρου ΙθτουΝ. 1404/ 
1983. 

β) Εκφέρει γνώμη στο Συμβούλιο του Τ.Ε.Ι. για μερική 
απαλλαγή από τα διδακτικά τους καθήκοντα μελών του 

Ε.Π. 

γ) Εισηγείται στο Συμβούλιο του Τ.Ε.Ι. τη χορήγηση εκ¬ 
παιδευτικής άδειας σε μέλη του Ε.Π. του Τμήματος. 

δ) Προτείνει στο Συμβούλιο του Τ.Ε.Ι. την προκήρυξη 
θέσεων Ε.Τ.Π. που ανήκουν στο Τμήμα, την επιλογή αυ¬ 
τών για πλήρωση των θέσεων και εκφέρει γνώμη για τη 
μονιμοποίησή τους. 

ε) Εκφράζει γνώμη γιατη διοργάνωση καιλειτουργία ει¬ 
δικών Τμημάτων για τους εργαζόμενους σπουδαστές. 

στ) Αποφασίζει για το κύρος και την καταλληλότητα των 
διδακτικών βοηθημάτων (βιβλίων και σημειώσεων) που 
διανέμονται στους σπουδαστές με βάση έγγραφη εισή¬ 
γηση μέλους του Ε.Π. του Τμήματος της ίδιας ή συνα¬ 
φούς ειδικότητας και της ίδιας ή ανώτερης βαθμίδας που 
κατέχει τακτική θέση. Ανά τριετία ορίζει τριμελή επιτροπή 
από μέλη Ε.Π. των δύο πρώτων βαθμιδών που κατέχουν 
τακτική θέση, για τον έλεγχο των διδακτικών βοηθη μάτων 
και αποφασίζει επί του πορίσματος αυτής. 

ζ) Προγραμματίζει την τοποθέτηση των σπουδαστών 
Τμήματος σε θέσεις του δημόσιου και ιδιωτικού τομέα για 
την πρακτική άσκησή τους στο επάγγελμα. 

η) Καταρτίζει, εγκρίνει και δημοσιεύει τα προγράμματα 
εξετάσεων και ορίζει τους επιτηρητές. 

θ) Προτείνει την οργάνωση και εκτέλεση προγραμμά¬ 
των έρευνας καθώς και τη σύμπραξη ή συνδιοργάνωση 
με πανεπιστήμια προγραμμάτων μεταπτυχιακών σπου¬ 
δών. 

ι) Επιλαμβάνεται κάθε θέματος που παραπέμπεται στο 
Συμβούλιο από τον Προϊστάμενο του Τμήματος. 

ια) Αποφασίζει για όλατατρέχονταθέματαπου δεν ανά¬ 
γονται στην αρμοδιότητα άλλων συλλογικών οργάνων 
του Τ μήματος ή που του αναθέτει ο νόμος ή ο Εσωτερικός 
Κανονισμός. 

κ) Εισηγείται στο Συμβούλιο Τ.Ε.Ι. για την επιλογή σπου¬ 
δαστών που επιθυμούν να απασχοληθούν στο Τ.Ε.Ι. με 
αμοιβή. 

4. Γ ια τα θέματα σύγκλησης, απαρτίας και λειτουργίας 
του Συμβουλίου του Τμήματος ισχύουν αναλόγως οι δια¬ 
τάξεις των άρθρων 4 και 13 που αφορούν τη λειτουργία 
του Συμβουλίου του Τ.Ε.Ι. 

Άρθρο 20 

Προϊστάμενος Τμήματος Τ.Ε.Ι. 

1. Ο Προϊστάμενος Τμήματος έχει τις ακόλουθες αρμο¬ 
διότητες: 

α) Καταρτίζει την ημερήσια διάταξη της Γ.Σ. και του 
Συμβουλίου, συγκαλείτα όργανα αυτά, προεδρεύει στις 
εργασίες τους, εισηγείται τα διάφορα θέματα και μεριμνά 
για την εκτέλεση των αποφάσεώντους. 

β) Ελέγχει τις ώρες διδασκαλίας και παρουσίας του 
Ε.Π., του ΕΡΔΙΠ και του προσωπικού του άρθρου 19του 
Ν. 1404/1983του Τμήματος. 


γ) Έχει πειθαρχική δικαιοδοσία σύμφωνα με τις οικείες 
διατάξεις. 

δ) Συγκροτεί επιτροπές για τη μελέτη και διεκπεραίωση 
συγκεκριμένων θεμάτων και προΐσταται των υπηρεσιών 
του Τμήματος. 

2. Ο Προϊστάμενος Τμήματος ασκεί ακόμα και τις ακό¬ 
λουθες αρμοδιότητες: 

α) Λαμβάνει τα κατάλληλα μέτρα για την αποτελεσματι¬ 
κότερη διεξαγωγή των σπουδών του Τμήματος. 

β) Μεριμνά για την προμήθεια και κανονική λειτουργία 
των εκπαιδευτικών εγκαταστάσεων του Τ μήματος. 

γ) Έχειτη γενική ευθύνη εύρυθμης διεξαγωγής των εξε¬ 
τάσεων και σε συνεργασία με τους υπεύθυνους των Το¬ 
μέων λαμβάνει τα κατάλληλα μέτρα. 

δ) Εποπτεύει και καθοδηγεί στο έργο του το Ε.Τ.Π. που 
υπηρετεί στο Τμήμα και εκφέρει γνώμη, ως δεύτερος κρι¬ 
τής, στις εκθέσεις Υπηρεσιακής τους επίδοσης στο τέλος 
κάθε χρόνου. 

ε) Παρακολουθεί τη διεξαγόμενη εκπαίδευση και συ¬ 
ντονίζει το έργο των οργάνων των Τομέων και των εκπαι¬ 
δευτικών. 

στ) Προσυπογράφει τα πτυχία και υπογράφει τα επικυ¬ 
ρωμένα αντίγραφά τους. 

ζ) Προβαίνει στη συγκρότηση ειδικού γραφείου από εκ¬ 
παιδευτικούς και διοικητικούς υπαλλήλους του Τ μήματος 
για την παροχή κατευθύνσεων και συμβουλών στους 
σπουδαστές σχετικά με τα προγράμματα σπουδών και 
της πρακτικής τους άσκησης. 

η) Υπογράφει και διεξάγειτη σχετική αλληλογραφία του 
Τμήματος. 

θ) Επιλαμβάνεται κάθε θέματος που ήθελε ανακύψει ή 
προβλέπεται από τον Κανονισμό Σπουδών, ασκεί κάθε άλ¬ 
λη δραστηριότητα που δεν έχει σχέση με αρμοδιότητα 
άλλου μονομελούς οργάνου του Τ μήματος και συμβάλλει 
στην ομαλή και εύρυθμη λειτουργία του Τμήματος. 

ι) Χορηγεί άδεια απουσίας στα μέλη Ε.Π. του Τμήματος 
μέχρι πέντε (5) ημερών και στα μέλη Ε.Τ.Π έως δέκα (10) 
ημερών. 

Άρθρο 21 

Γενική Συνέλευση, Συμβούλιο, Διευθυντής Κ.Ξ.Γ.Φ.Α. 

1. Η Γ.Σ. του Κ.Ξ.Γ.Φ.Α. απαρτίζεται από τα μέλη που 
προβλέπονται από την κείμενη νομοθεσία. Χρέη γραμμα¬ 
τέα για την τήρηση των πρακτικών, ασκεί διοικητικός 
υπάλληλος του Κ.Ξ.Γ.Φ.Α., ο οποίος ορίζεται με πράξη 
του Διευθυντή του Κ.Ξ.Γ.Φ.Α. 

2. Η Γ.Σ. του Κ.Ξ.Γ.Φ.Α. έχει τις αρμοδιότητες της Γ.Σ. 
Τμήματος. Η Γ.Σ. του Κ.Ξ.Γ.Φ.Α. συνέρχεται τακτικά δύο 
φορές το εξάμηνο και έκτακτα, όταν τη συγκαλέσει ο Δι¬ 
ευθυντής του Κ.Ξ.Γ.Φ.Α. ή, προκειμένου να αντιμετωπι- 
σθούν έκτακτα ή επείγοντα θέματα, όταν το ζητήσει γρα¬ 
πτά το ένα τρίτο (1/3) του συνόλου των μελών της. Για τα 
θέματα σύγκλησης, απαρτίας και λειτουργίας της Γ.Σ. 
του Κ.Ξ.Γ.Φ.Α. ισχύουν αναλόγως οι διατάξεις οι διατά¬ 
ξεις των άρθρων 4 και 12 που αφορούν τη λειτουργία της 
Συνέλευσης του Τ.Ε.Ι. 

3. Το Συμβούλιο του Κ.Ξ.Γ.Φ.Α. απαρτίζεται από τα μέ¬ 
λη που προβλέπονται από την κείμενη νομοθεσία. Χρέη 
γραμματέα για την τήρηση των πρακτικών, ασκεί διοικητι¬ 
κός υπάλληλος του Κ.Ξ.Γ.Φ.Α., ο οποίος ορίζεται με πρά¬ 
ξη του Διευθυντή του Κ.Ξ.Γ.Φ.Α. Για τις αρμοδιότητες του 
Συμβουλίου του Κ.Ξ.Γ.Φ.Α. εφαρμόζονται αναλόγως οι 
διατάξεις του παρόντος Εσωτερικού Κανονισμού και του 

νόμου που αναφέρονται στις αρμοδιότητες του Συμβου¬ 
λίου Τμήματος. Για τα θέματα σύγκλησης, απαρτίας και 
λειτουργίας του Συμβουλίου του Κ.Ξ.Γ.Φ.Α. ισχύουν ανα- 
λόγως οι διατάξεις των άρθρων 4 και 13 που αφορούν τη 
λειτουργία του Συμβουλίου του Τ.Ε.Ι. 

4. Γιατις αρμοδιότητες του Διευθυντή Κ.Ξ.Γ.Φ.Α. εφαρ¬ 
μόζονται αναλόγως οι διατάξεις του παρόντος Εσωτερι¬ 
κού Κανονισμού και του νόμου που αναφέρονται στις αρ¬ 
μοδιότητες του Προϊσταμένου Τμήματος. Ως αναπλη¬ 
ρωτής του ορίζεται στην αρχή του ακαδημαϊκού έτους 
από το Συμβούλιο του Κ.Ξ.Γ.Φ.Α. ένα μέλος του Συμβου¬ 
λίου. 

5. Όπου στον παρόντα Εσωτερικό Κανονισμό υπάρχει 
αναφορά σε Τμήμα ή σε όργανα Τμήματος και δεν μνη- 
μονεύονταιτο Κ.Ξ.Γ.Φ.Α. ή όργανά του, οι σχετικές ρυθ¬ 
μίσεις εφαρμόζονται αναλόγως και για το Κ.Ξ.Γ.Φ.Α. ή 
τα αντίστοιχα όργανα του Κ.Ξ.Γ.Φ.Α., με την αντιστοιχία 
που αναφέρθηκε προηγουμένως, εκτός αν εξ αντικειμέ¬ 
νου αυτό δεν μπορεί να συμβεί, όπως με την αρμοδιό¬ 
τητα υπογραφής πτυχίου από τον Προϊστάμενο Τμήμα¬ 
τος. 

6. Ο Διευθυντής του Κ.Ξ.Γ.&Φ.Α. χορηγεί στα μέλη 
Ε.Δ.Ι.Π. άδεια απουσίας μέχρι πέντε (5) ημερών. 

Άρθρο 22 

Γενική Συνέλευση Τομέα Τ.Ε.Ι. 

1. Η Γ.Σ. Τομέα απαρτίζεται από τα μέλη που προβλέ- 
πονται από την κείμενη νομοθεσία. 

2. Η Γ.Σ. έχει ως αρμοδιότητες: την εκλογή του Υπεύθυ¬ 
νου Τομέα με τον αναπληρωτή του, τη λειτουργία των ερ¬ 
γαστηρίων, την ανάθεση καθηκόντων Υπευθύνου Εργα¬ 
στηρίου, την κατανομή του διδακτικού έργου στα μέλη 
του Ε.Π. του Τομέα, την εισήγηση για προκήρυξη πλήρω¬ 
σης κενών θέσεων Ε.Π. του Τομέα ή τη μετάκληση Ελλή¬ 
νων ή ξένων επιστημόνων σε κενές θέσεις ή ως επισκε¬ 
πτών καθηγητών για την κάλυψη ειδικών εκπαιδευτικών 
αναγκών ή για παροχή ειδικών τεχνικών συμβουλών, την 
υποβολή στο Συμβούλιο του Τμήματος γνώμης για τα κα¬ 
θήκοντα και το ωράριο των μελών του Ε.Τ.Π. του Τομέα 
σύμφωνα με την ισχύουσα Νομοθεσία και προτάσεων στη 
Γ.Σ. του Τμήματος για αναμόρφωση προγραμμάτων 
σπουδών, εισαγωγή νέων εκπαιδευτικών και εξεταστικών 
μεθόδων, διοργάνωση εκπαιδευτικών σεμιναρίων και άλ¬ 
λων μορφωτικών διαλέξεων, αγορά εργαστηριακού και 
άλλου εξοπλισμού κλπ. 

3. Στη Γ.Σ. προεδρεύει ο Υπεύθυνος του Τομέα. Η Γ.Σ. 
συνέρχεται τακτικά μια φορά το μήνα και έκτακτα όποτε 
τη συγκαλέσει ο Πρόεδρός της, αν το ζητήσει γραπτώς το 
ένα δεύτερο (1/2) των μελώντης ή το επιβάλουν επείγου¬ 
σες ή έκτακτες υπηρεσιακές ανάγκες. Με γραπτή ή προ¬ 
φορική πρόσκληση του Προέδρου της Γ.Σ. που κοινοποι¬ 
είται δύο ημέρες πριν και σε επείγουσες περιπτώσεις αυ¬ 
θημερόν, καλούνται τα μέλη σε τακτή ημέρα και ώρα για 
συζήτηση συγκεκριμένων θεμάτων. 

4. Η συμμετοχή των μελών στη Γ.Σ. είναι υποχρεωτική. 
Οι αποφάσεις λαμβάνονται με φανερή ψηφοφορία και κα¬ 
τά απόλυτη πλειοψηφία των παρόντων μελών. Οι συνε¬ 
δριάσεις λαμβάνεται πρόνοια να γίνονται σε ημέρα και 
ώρα που να μην παρακωλύεται ή να μην παρακωλύεται αι- 
σθητάτο εκπαιδευτικό έργο. Χρέη γραμματέα ασκεί οποι¬ 
οσδήποτε υπάλληλος ή εκπαιδευτικός του Τομέα που 
ορίζεται με πράξη του Υπεύθυνου του Τομέα. 


Άρθρο 23 

Υπεύθυνος Τομέα Τ.Ε.Ι. 

1. Ο Υπεύθυνος Τομέα συντονίζει το εκπαιδευτικό έργο 
που διεξάγει ο Τομέας, μεριμνά για τον εφοδιασμό των 
σπουδαστών με τα ανάλογα εκπαιδευτικά βοηθήματα, 
προτείνει, με εισήγηση του Υπεύθυνου εργαστηρίου, την 
προδιαγραφή και τις προμήθειες εργαστηριακού εξοπλι¬ 
σμού, φροντίζει για γραφική ύλη, γιατις φροντιστηριακές 
ασκήσεις και εξετάσεις μαθημάτων, εποπτεύει και καθο¬ 
δηγείτο έργοτων μελώντου Ε.Τ.Π.που υπηρετεί στον Το¬ 
μέα, ελέγχει την καθημερινή παρουσία τους και συντάσ¬ 
σει έκθεση με πρόταση για τη μονιμοποίησή τους, συγκα- 
λείτη Γ.Σ., καταρτίζει την ημερήσια διάταξη, προεδρεύει 
στις εργασίες της, εισηγείταιτα διάφορα θέματα και φρο¬ 
ντίζει για την εκτέλεση των λαμβανομένων αποφάσεών 
της. 

2. Ο Υπεύθυνος Τομέα έχει μειωμένο ωράριο διδασκα¬ 
λίας κατά δύο ώρες την εβδομάδα. 

3. Στο τέλος κάθε χρόνου συντάσσει εκθέσεις υπηρε¬ 
σιακής επίδοσης του Ε.Τ.Π. των Τμημάτων της Σχολής, 
ως πρώτος κριτής. 

4. Εγκρίνει στα μέλη Ε.Τ.Π. άδεια έως πέντε (5) ημερών 
για προσωπικούς λόγους κατά έτος. 

Άρθρο 24 

Εργαστήρια-Υπεύθυνος Εργαστηρίου - Ε.Π. 

1. Τα εργαστήρια παρέχουν εκπαιδευτικές και ερευνη¬ 
τικές υπηρεσίες υψηλής ποιότητας, με σκοπό την προώ¬ 
θηση της γνώσης και της εκπαίδευσης. Γ ια να αξιοποιη- 
θούν στο μέγιστο δυνατό βαθμό οι επιστημονικές καιτε- 
χνικές γνώσεις του εκπαιδευτικού προσωπικού, η Γ.Σ. του 
Τμήματος, στο οποίο ανήκει το εργαστήριο, καταρτίζει 
οργανωτικό σχέδιο που προσδιορίζει τις λειτουργίες του 
εργαστηρίου και καθορίζει γραπτώς τα καθήκοντα και τις 
υποχρεώσεις σε αυτό του Υπεύθυνου Εργαστηρίου, του 
Ε.Π.,του Ε.Τ.Π. και των σπουδαστών. Η Γ.Σ. είναι δυνατόν 
να αναθέσει την εκπόνηση του οργανωτικού σχεδίου σε 
επιτροπή μελών Ε.Π. του Τμήματος, η οποία μπορεί να συ¬ 
νεργάζεται και με εξειδικευμένα μέλη Ε.Π. άλλου Τμήμα¬ 
τος του Τ.Ε.Ι. ή άλλου Τ.Ε.Ι. ή πανεπιστημίου. Το εκπαι¬ 
δευτικό, ερευνητικό και ειδικό τεχνικό προσωπικό των 
εργαστηρίων και οι σπουδαστές οφείλουν να τηρούν τα 
καθήκοντα, τις υποχρεώσεις και τις διαδικασίες που ορί¬ 
ζει η Γ.Σ. 

2. Οι χώροι του εργαστηρίου είναι καθαροί και τακτο¬ 
ποιημένοι και είναι σχεδιασμένοι ώστε να υπάρχει: α) Κα¬ 
τάλληλη θερμοκρασία και υγρασία, β) Μέριμνα για την 
αποφυγή σκόνης, γ) Επαρκείς πηγές ενέργειας και πα¬ 
ροχών. δ) Προστασία από τις ενεργειακές διακυμάνσεις, 
ε) Παθητική και Ενεργητική πυροπροστασία, στ) Ασφά¬ 
λεια κατά πλημμύρας και άλλων φυσικών καταστροφών. 

3. α) Όλες οι συσκευές που χρησιμοποιούνται στο ερ¬ 
γαστήριο για ασκήσεις και πειράματα είναι κατάλληλες 
για τον σκοπό που θα χρησιμοποιηθούν, σύμφωνα με τις 
διεθνείς προδιαγραφές, β) Οι συσκευές είναι εγκατεστη¬ 
μένες με τέτοιο τρόπο, ώστε να είναι εύκολο να χρησιμο¬ 
ποιηθούν, να καθαρισθούν και να επισκευασθούν. γ) Ο 
εξοπλισμός είναι σε άριστη λειτουργική κατάσταση, δ) Οι 
επικίνδυνες χημικές και ραδιενεργές ουσίες φυλάσσο¬ 
νται, χρησιμοποιούνται, μεταφέρονται και απορρίπτονται 
σύμφωνα με τις διεθνείς προδιαγραφές. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22689 


4. Ο εργαστηριακός εξοπλισμός διακρίνεται σε αμιγώς 
εργαστηριακό εξοπλισμό και σε βοηθητικό εργαστηριακό 
εξοπλισμό. Στον δεύτερο κατατάσσονται τα γραφεία, οι 
πάγκοι και τα έπιπλα, τα μέσα διδασκαλίας και τα πολυ¬ 
μέσα. 

5. Ο Υπεύθυνος Εργαστηρίου μεριμνά κυρίως, ώστε το 
εργαστηριακό, ερευνητικό και εκπαιδευτικό έργο του ερ¬ 
γαστηρίου να εξυπηρετεί και να υποστηρίζει επαρκώς το 
εφαρμοζόμενο πρόγραμμα σπουδών και τους προδια- 
γραμμένους ερευνητικούς στόχους του Τμήματος. Συ¬ 
νεργάζεται με τον Υπεύθυνο του Τομέα και το εκπαιδευτι¬ 
κό και τεχνικό προσωπικό του εργαστηρίου για τον καθο¬ 
ρισμό του είδους, του περιεχομένου και του επιπέδου των 
εργαστηριακών ασκήσεων καθώς και για την επίλυση των 
σχετικών τεχνικών προβλημάτων που έχουν σχέση με το 
συνολικό έργο του εργαστηρίου. Στο πλαίσιο αυτό: α) 
Εξασφαλίζειτηνπληρότητατου εργαστηρίου σε χώρους, 
υποδομές, εξοπλισμό, προσωπικό και εκπαίδευση προ¬ 
σωπικού. β) Εξασφαλίζει ότι το παρεχόμενο επίπεδο εκ¬ 
παίδευσης και έρευνας ανταποκρίνεται στις σύγχρονες 
εκπαιδευτικές και ερευνητικές ανάγκες, γ) Είναι υπεύθυ¬ 
νος για την τήρηση του Οργανωτικού Σχεδίου του Εργα¬ 
στηρίου και των κανονισμών λειτουργίας του εργαστηρί¬ 
ου. δ) Είναι υπεύθυνος για την καλή λειτουργία και την 
ηλεκτρονική καταγραφή στοιχείων του εξοπλισμού του 
εργαστηρίου, ε) Εισηγείται στη Γ.Σ. του Τομέα για την 
προμήθεια εργαστηριακού εξοπλισμού και υλικών, στ) Εί¬ 
ναι υπεύθυνος για την ηλεκτρονική τήρηση των αρχείων 
του εργαστηρίου. 

6. Οι Υπεύθυνοι Εργαστηριακών Μαθημάτων: α) Επι¬ 
βλέπουν, σε συνεργασία με τον Υπεύθυνο Εργαστηρίου, 
την εγκατάσταση του εξοπλισμού, σύμφωνα με τις προ¬ 
διαγραφές του κατασκευαστή, β) Λειτουργούν τον εργα¬ 
στηριακό εξοπλισμό και ελέγχουντηντήρηση του βιβλίου 
συντήρησης για κάθε συσκευή, στο οποίο καταγράφο¬ 
νται επισκευές, βλάβες, ρυθμίσεις, αναβαθμίσεις κλπ. γ) 
Μεριμνούν, σε συνεργασία με τον Υπεύθυνο Εργαστηρί¬ 
ου, να τηρούνται οι λειτουργικές διαδικασίες του εργα¬ 
στηρίου. 

Γ. ΥΠΟΧΡΕΩΣΕΙΣ ΕΚΠΡΟΣΩΠΩΝ - ΕΠΙΤΡΟΠΕΣ 
Άρθρο 25 

Υποχρεώσεις εκπροσώπων στα συλλογικά όργανα. 

Όλοι οι εκπρόσωποι προσωπικού ή σπουδαστών που 
μετέχουν στα συλλογικά όργανα διοίκησης του Τ. Ε. I. υπο¬ 
στηρίζουν στα όργανα αυτά τις απόψεις των φορέων ή 
των οργάνων που εκπροσωπούν και υποχρεούνται να 
ενημερώνουν τόσο τους φορείς από τους οποίους προ¬ 
έρχονται όσο και τις ακαδημαϊκές μονάδες τους για την 
πορεία των πλέον σημαντικών υποθέσεων που συζητού- 
νται εκάστοτε στα συλλογικά όργανα διοίκησης του Τ.Ε.Ι. 

Άρθρο 26 

Συγκρότηση και λειτουργία διαφόρων επιτροπών. 

1. α) Για την έρευνα και μελέτη διαφόρων θεμάτων, τη 
λειτουργία σημαντικών τομέων, τον έλεγχο των διδακτι¬ 
κών βοηθημάτων κλπ. θέματα, είναι δυνατή η συγκρότη¬ 
ση πάγιων επιτροπών από το Συμβούλιο του Τ.Ε.Ι., το Συμ¬ 
βούλιο της Σχολής ή το Συμβούλιο του Τμήματος και το 
Συμβούλιο του Κ.Ξ.Γ.&Φ.Α., στο πλαίσιο πάντοτε της αρ¬ 
μοδιότητας κάθε οργάνου. 

β) Ενδεικτικά μπορούν να συγκροτηθούν σε επίπεδο 
Τ.Ε.Ι. επιτροπές για θέματα σπουδών, εγκαταστάσεων, 


θεσμών, συγγραμμάτων και εκδόσεων, πολιτισμού, επεν¬ 
δύσεων, περιουσίας και έρευνας. Οι επιτροπές του επι¬ 
πέδου αυτού καταθέτουν στο Συμβούλιο του Τ.Ε.Ι. ετήσιο 
πρόγραμμα δράσης και στόχων με συγκεκριμένα χρονο¬ 
διαγράμματα. Στο τέλος του ακαδημαϊκού έτους καταθέ¬ 
τουν απολογισμό δράσης. Το Συμβούλιο του Τ.Ε.Ι. ανα¬ 
θέτει σε Αντιπρόεδρο την ευθύνη της λειτουργίας κάθε 
επιτροπής και το συντονισμό της. 

γ) Το ειδικότερο έργο των επιτροπών, ο αριθμός των με¬ 
λών και ο χρόνος της θητείας τους καθορίζονται με την 
απόφαση συγκρότησης. Ο χρόνος της θητείας δεν μπο¬ 
ρεί να υπερβαίνει το χρόνο θητείας του μονομελούς ορ¬ 
γάνου διοίκησης, που προεδρεύει στο όργανο που συ¬ 
γκροτεί την επιτροπή. Επίσης, λαμβάνεται μέριμνα, ώστε 
ο αριθμός των μελών να είναι ο απαραίτητος ανάλογα με 
το αντικείμενο, για να μην προκαλούνται δυσλειτουργίες 
που παρουσιάζονται σε πολυμελείς επιτροπές. 

2. Η συγκρότηση των επιτροπών αυτών γίνεται από τα¬ 
κτικά ή έκτακτα, σύμφωνα με την έννοια του άρθρου 3, 
παρ. ΙτουΝ. 1404/1983, μέλητου Τ.Ε.Ι., της Σχολής ή του 
Τμήματος, κατά περίπτωση, τα οποία ως εκ του αντικει¬ 
μένου ενασχόλησής τους, την πείρα ή τις εξειδικεύσεις 
τους, προσφέρονται, κατά την κρίση του αρμόδιου οργά¬ 
νου, για τη συγκρότηση συγκεκριμένων επιτροπών. Λαμ- 
βάνεται μέριμνα, κατά το δυνατόν, ώστε όλα τα μέλη να 
μετέχουν σε επιτροπές εκ περιτροπής. 

3. Ο Πρόεδρος της επιτροπής, ο αναπληρωτής του και 
η γραμματειακή και διοικητική γενικώς υποστήριξη, όπου 
είναι αναγκαία, καθορίζονται ταυτόχρονα με την πράξη 
συγκρότησης της επιτροπής. Στις συνεδριάσεις των επι¬ 
τροπών μετέχουν υποχρεωτικά όλα τα μέλη τους. 

4. Ο Πρόεδρος της επιτροπής συγκαλεί το όργανο και 
προεδρεύει στις συνεδριάσεις του. 

5. Το όργανο βρίσκεται σε απαρτία, όταντα παρόντα μέ¬ 
λη του είναι περισσότερα από τα απάντα. Διαφορετικά το 
όργανο συγκαλείται εκ νέου μέσα σε πέντε ημέρες, οπό¬ 
τε τελεί σε απαρτία όσα μέλη και αν είναι παρόντα. Σε κά¬ 
θε περίπτωση το όργανο δεν μπορεί να λειτουργήσει νό¬ 
μιμα, εφόσον δεν είναι παρίσταταιτουλάχιστοντο ένατρί- 
το των μελών. 

6. Τα θέματα της ημερήσιας διάταξης συζητούνται 
ελεύθερα, με τη χρήση εύλογου χρόνου για την ανάπτυ¬ 
ξη των απόψεων. Εισηγητής των θεμάτων της ημερήσιας 
διάταξης είναι ο Πρόεδρος ή μέλος του οργάνου που έχει 
ορισθεί εισηγητής από αυτόν. Οι αποφάσεις λαμβάνονται 
με απόλυτη πλειοψηφία των παρόντων μελών. Για την 
εκτέλεση των αποφάσεων μεριμνά ο Πρόεδρος, ο οποίος 
μπορεί επίσης να συγκροτεί μικρές ομάδες εργασίας με¬ 
ταξύ των μελών για τη μελέτη ή τη διεκπεραίωση ορισμέ¬ 
νων θεμάτων. 

7. Γ ια κάθε συνεδρίαση τηρούνται συνοπτικά πρακτικά 
από μέλος της επιτροπής, που ορίζει η ίδια. Τα πρακτικά 
μετά την καθαρογράφησή τους υπογράφονται από τον 
Πρόεδρο και τα μέλη. Μεέγγραφοτου Προέδρου της επι¬ 
τροπής τα πρακτικά υποβάλλονται, δια του πρωτοκόλ¬ 
λου, στο αρμόδιο όργανο που συγκρότησε την επιτροπή 
και αποτελούν τη γνώμη της επιτροπής επί των ειδικότε¬ 
ρων θεμάτων. 

8. Το όργανο που συγκροτεί επιτροπή ή ο Αντιπρόε¬ 
δρος που έχει την ευθύνη μπορεί να παρεμβαίνουν στις 
εργασίες της κατά το χρόνο της λειτουργίας της, αν δια¬ 
πιστώνουν δυσλειτουργίες. 

9. Τα όργανα και οι υπηρεσίες καθώς και τα μέλη της 
ακαδημαϊκής κοινότητας του Τ.Ε.Ι. παρέχουν κάθε συν¬ 
δρομή για την ευόδωση του έργου των επιτροπών. 

10. Εκτός από τις πάγιες επιτροπές μπορούν να συστα- 
θούν επιτροπές κατά περίσταση, όπως τη διενέργεια προ¬ 
μηθειών, μειοδοτικών ή πλειοδοτικών διαγωνισμών, την 
απογραφή ή παραλαβή εξοπλισμού κ.ά. 

ΚΕΦΑΛΑΙΟ Γ' 

ΟΡΓΑΝΩΣΗ ΥΠΗΡΕΣΙΩΝ 

Άρθρο 27 

Οργανισμός διοικητικών υπηρεσιών. 

1. Η Υπηρεσία Διοικητικής Μέριμνας (Υ.Δ.Μ.) του Τ.Ε.Ι 
Σερρών διαρθρώνεται σε οργανικές μονάδες, σύμφωνα 
με τον «Οργανισμό Διοικητικών Υπηρεσιών Τεχνολογικού 
Εκπαιδευτικού Ιδρύματος (Τ.Ε.Ι.) Σερρών», που προβλέ- 
πεται με το ΠΔ 221/2002, ΦΕΚ207/Α75.9.2002. Μετον ορ¬ 
γανισμό αυτό προβλέπονται Διευθύνσεις και Τμήματα και 
οι αρμοδιότητές τους, οι κατηγορίες, οι κλάδοι κατά κα¬ 
τηγορία και οι θέσεις του προσωπικού, καθώς και τα θέ¬ 
ματα ορισμού προϊσταμένων των οργανικών μονάδων. 

2. Η εσωτερική διάρθρωση της Υ.Δ.Μ. και τα θέματα ορ¬ 
γάνωσης, λειτουργίας και στελέχωσης ρυθμίζονται με 
τον Εσωτερικό Κανονισμό, σύμφωνα με το άρθρο 6, παρ. 
2 του Ν. 1404/1983. Το ΠΔ που αναφέρεται στην προη¬ 
γούμενη παράγραφο εκδόθηκε με εξουσιοδότηση άλλου 
νόμου, του Ν. 2503/1997 (ΦΕΚ 107/Α") και παραμένει σε 
ισχύ. 

3. Η Υ.Δ.Μ. στηρίζει την επιτελική και οργανωτική δρά¬ 
ση του Τ.Ε.Ι., των μονομελών και συλλογικών οργάνων, 
των ακαδημαϊκών του μονάδων και των κάθε είδους επι¬ 
τροπών, ομάδων εργασίας ή δράσεων. Ο Πρόεδρος και 
το Συμβούλιο του Τ.Ε.Ι. λαμβάνουν μέριμνα για την καλύ¬ 
τερη δυνατή στελέχωση των υπηρεσιών. 

4. Στις υπηρεσίες που προβλέπονται στον Οργανισμό 
προστίθενται οι υπηρεσίες και επιφέρονται οι αλλαγές 
που αναφέρονται στα επόμενα άρθρα του παρόντος κε¬ 
φαλαίου, σύμφωνα και με την εξουσιοδοτική διάταξη του 
άρθρου 6, παρ. 2 του Ν. 1404/1983, η οποία είναι πάντοτε 
σε ισχύ. 

Άρθρο 28 
Νομική Υπηρεσία. 

1. Στο Τ.Ε.Ι. λειτουργεί Νομική Υπηρεσία, η οποία έχει 
το χαρακτήρα ανεξάρτητης διοικητικής υπηρεσίας και 
υπάγεται απευθείας στο Συμβούλιο του Τ.Ε.Ι. 

2. α) Η Νομική Υπηρεσία χειρίζεται τις νομικές υποθέ¬ 
σεις του Τ.Ε.Ι. ενώπιον των δικαστηρίων και εξωδίκως, 
υπερασπίζεται, αρμοδίως, τα δικαιώματα και τα συμφέ¬ 
ροντα του Τ.Ε.Ι., παρακολουθεί την πορεία των υποθέσε- 
ωνπου, με πρότασή της ή σύμφωνη γνώμη της, έχουν τυ¬ 
χόν ανατεθεί από το Συμβούλιο του Τ.Ε.Ι. σε εξωτερικούς 
δικηγόρους και καθοδηγεί νομικώς, ύστερα από σχετικό 
αίτημα, τις υπηρεσίεςτου Τ.Ε.Ι. Οι υπάλληλοι των υπηρε¬ 
σιών και τα όργανα του Τ.Ε.Ι. υποχρεούνται να παρέχουν 
τα στοιχεία που είναι απαραίτητα στη Νομική Υπηρεσία 
για την υπεράσπιση των υποθέσεων, διαφορετικά δια- 
πράττουν βαρύ πειθαρχικό παράπτωμα. 

β) Η Νομική Υπηρεσία γνωμοδοτεί σε ερωτήματα που 
θέτουν το Συμβούλιο του Τ.Ε.Ι. ή ο Πρόεδρος. Ερωτήμα¬ 
τα μπορούν να θέτουν μέσω του Προέδρου και οι υπηρε¬ 
σίες ή οι ακαδημαϊκές μονάδες. Ο Πρόεδρος διαβιβάζει 
τα ερωτήματα αυτά στην Νομική Υπηρεσία, εφόσον κρίνει 


ότι είναι βάσιμα ή απαραίτητη η διερεύνησή τους. Κάθε 
γνωμοδότηση της Νομικής Υπηρεσίας διαβιβάζεται αρ¬ 
μοδίως και έχει συμβουλευτικό χαρακτήρα. 

3. Η Νομική Υπηρεσία στελεχώνεται από διοικητικούς 
υπαλλήλους που υπηρετούν στο Τ.Ε.Ι. Επίσης, εκτός από 
δικηγόρους που κατέχουν οργανική θέση, μπορεί να στε¬ 
λεχωθεί για πλήρη απασχόληση και από τακτικά ή έκτα¬ 
κτα μέλη εκπαιδευτικού προσωπικού του Τ.Ε.Ι. που είναι 
νομικοί και με πρόταση του προϊσταμένου της Νομικής 
Υπηρεσίας, γνώμη του Συμβουλίου του Τμήματος και 
απόφαση του Συμβουλίου του Τ.Ε.Ι., τους ανατίθενται ει¬ 
δικά καθήκοντα και ειδικότερα προετοιμασία δικογρα¬ 
φιών και υποθέσεων, στο πλαίσιο της λειτουργίας της Νο¬ 
μικής Υπηρεσίας. 

4. Προϊστάμενος της Νομικής Υπηρεσίας και του προ¬ 
σωπικού της είναι ο δικηγόρος, ο οποίος κατέχει οργανι¬ 
κή θέση δικηγόρου που έχει κατανεμηθεί στο Τ.Ε.Ι. και σε 
περίπτωση αύξησης των θέσεων ο αρχαιότερος σύμφω¬ 
να με το χρόνο διορισμού ή ο αρχαιότερος ως δικηγόρος 
σε περίπτωση ταυτόχρονου διορισμού. Αναπληρωτής 
του, όταν δεν υπάρχει, απουσιάζει ή κωλύεται, είναι ο αρ¬ 
χαιότερος, κατά σειρά, δικηγόρος και αν δεν υπάρχει, το 
αρχαιότερο μέλος Ε.Π. που είναι δικηγόρος και υπηρετεί 
και στη Νομική Υπηρεσία κατά τα ανωτέρω. Ο προϊστάμε¬ 
νος της Νομικής Υπηρεσίας αναφέρεται και υπάγεται στο 
Συμβούλιο του Τ.Ε.Ι. και είναι αρμόδιος γιατοντρόπο ορ¬ 
γάνωσης και λειτουργίας της υπηρεσίας και του κάθεφύ- 
σεως προσωπικού της. 

5. Η Νομική Υπηρεσία λειτουργεί όλες τις εργάσιμες 
ημέρες και ώρες, ενώ ο προϊστάμενος, οι δικηγόροι ή τα 
μέλη Ε.Π. παρίστανται σύμφωνα με τις διατάξεις του Κώ¬ 
δικα περί Δικηγόρων, κατά τις εθισμένες για τους δικηγό¬ 
ρους ώρες εργασίας και κατά τον προγραμματισμό των 
εργασιών της Νομικής Υπηρεσίας. 

Άρθρο 29 
Βιβλιοθήκη. 

1. Στο Τ.Ε.Ι. Σερρών λειτουργεί Αυτοτελές Τ μήμα Εκδό¬ 
σεων και Βιβλιοθήκης, ανεξάρτητο από τις Διευθύνσεις 
για την κάλυψη των μελών της ακαδημαϊκής κοινότητας 
σε επιστημονική ενημέρωση και πληροφόρηση. Το Τμήμα 
Εκδόσεων και Βιβλιοθήκης έχει το χαρακτήρα ανεξάρτη¬ 
της διοικητικής μονάδας και υπάγεται απευθείας στο 
Συμβούλιο του Τ.Ε.Ι. 

2. Σκοπός του Τμήματος Εκδόσεων και Βιβλιοθήκης εί¬ 
ναι η κάλυψη, η υποστήριξη και η προώθηση των εκπαι¬ 
δευτικών και ερευνητικών διαδικασιών, οι οποίες ανα¬ 
πτύσσονται στο πλαίσιο των προγραμμάτων σπουδών 
των Τμημάτων, τόσο σε προπτυχιακό όσο και σε μεταπτυ¬ 
χιακό επίπεδο και επιπλέον η υποστήριξη των προοπτικών 
για τη συνεχή ανάπτυξη και διεύρυνση των εκπαιδευτικών 
στόχων της ακαδημαϊκής κοινότητας, και του κοινωνικού 
ρόλου του Τ.Ε.Ι. Σερρών. 

3. Την επιτυχία του σκοπού εξασφαλίζουν: 

α) Η συνεχής επιδίωξη για την κατάρτιση μιας ποιοτι¬ 
κής, σύγχρονης και πλούσιας Συλλογής. 

β) Η στελέχωση των υπηρεσιών της βιβλιοθήκης με κα¬ 
τάλληλο και επαρκές προσωπικό. 

γ) Η εξασφάλιση επαρκούς χώρου και η διαμόρφωση 
κατάλληλου περιβάλλοντος για την ανάπτυξη ποικίλων 
εκπαιδευτικών δραστηριοτήτων και την προώθηση της 
ατομικής και ομαδικής μελέτης και έρευνας. 

δ) Η αποτελεσματική οργάνωση και διαχείριση του Υλι¬ 
κού της Συλλογής, έτσι ώστε να εξασφαλίζεται η έγκαιρη 
και έγκυρη αντιμετώπιση των αναγκών των χρηστών της 
βιβλιοθήκης. Ως Υλικό νοείται κάθε αντικείμενο που δημι- 
ουργείται για να αποθηκεύσει ή να μεταφέρει, με οποιο- 
δήποτε μέσο, πληροφορίες σε χειρόγραφη, έντυπη, γρα¬ 
φική, ψηφιακή, οπτική, ακουστική ή οποιαδήποτε άλλη 
δυνατή μορφή. Ως Συλλογή νοείται το σύνολο του Υλικού 
που εισέρχεται στη Βιβλιοθήκη και καταγράφεται στους 
καταλόγους της. 

ε) Η μέριμνα για την εξασφάλιση οικονομικών πόρων 
που υποστηρίζουν τη λειτουργία της, και η αποτελεσμα¬ 
τική διαχείρισή τους. 

στ) Η εξασφάλιση του απαραίτητου και κατάλληλου 
εξοπλισμού για τις τρέχουσες και τις νέες ανάγκες. 

ζ) Η καθιέρωση ικανοποιητικού, για τους χρήστες της 
βιβλιοθήκης, ωραρίου λειτουργίας. 

η) Η σύνδεση και η ανάπτυξη συνεργασιών με άλλες βι¬ 
βλιοθήκες καθώς και με σχετικούς οργανισμούς του εσω¬ 
τερικού και του εξωτερικού, για την καλύτερη εκμετάλ¬ 
λευση των διαθέσιμων πηγών. 

θ) Η στενή συνεργασία της βιβλιοθήκης με το διδακτικό 
και ερευνητικό προσωπικό, τους σπουδαστές και τη διοί¬ 
κηση του ιδρύματος, για τη συστηματική παρακολούθη¬ 
ση των τρεχουσών και συνεχώς μεταβαλλόμενων ανα¬ 
γκών τους. 

ι) Η συστηματική παρακολούθηση και αξιολόγηση των 
προσφερόμενων υπηρεσιών της βιβλιοθήκης. 

ια) Η συνεχής εκπαίδευση και ενημέρωση του προσω¬ 
πικού της βιβλιοθήκης σε σχέση με τις εξελίξεις στη βι¬ 
βλιοθηκονομία, καθώς και τις επιστήμες της πληροφόρη¬ 
σης και της πληροφορικής και στις τεχνολογίες που υπο¬ 
στηρίζουν τα προηγούμενα. 

ιβ) Η εφαρμογή των εθνικών και διεθνών προτύπων, κα¬ 
θώς και συμβατών συστημάτων οργάνωσης και διοίκη¬ 
σης, προκειμένου να διευκολύνονται οι συνεργασίες και ο 
συντονισμός με άλλες βιβλιοθήκες της χώρας και του 
εξωτερικού. 

ιγ) Η προβολή και η προώθηση των υπηρεσιών της βι¬ 
βλιοθήκης με την έκδοση ειδικών ενημερωτικών εντύπων, 
τη δημιουργία ηλεκτρονικών σελίδων στο διαδίκτυο και 
την οργάνωση εκδηλώσεων. 

4. Οι προαναφερόμενοι ενδιάμεσοι στόχοι αποτελούν 
το πλαίσιο της ανάπτυξης των δραστηριοτήτων της βι¬ 
βλιοθήκης σε καθημερινή βάση και τον οδηγό για την επι¬ 
δίωξη του πρωταρχικού της σκοπού. 

5. Στο Τ.Ε.Ι. Σερρών λειτουργεί Αυτοτελές Τμήμα Εκδό¬ 
σεων και Βιβλιοθήκης, ανεξάρτητο από τις Διευθύνσεις. Η 
εσωτερική οργάνωση του Τμήματος Εκδόσεων και Βι¬ 
βλιοθήκης περιλαμβάνει τους άξονες: α) Καταλογογρά- 
φησης και Ταξινόμησης Υλικού, β) Δανεισμού, Εξυπηρέ¬ 
τησης χρηστών και Τεχνολογικής Στήριξης, γ) Εμπλουτι¬ 
σμού και Εκδόσεων. Οι τίτλοι των αξόνων αυτών 
προσδιορίζουν την αρμοδιότητα κάθε άξονα και τη συνο¬ 
λική αρμοδιότητα του Τμήματος Εκδόσεων και Βιβλιοθή- 
κης. 

6. α) Στο Τμήμα Εκδόσεων και Βιβλιοθήκης προΐσταται 
υπάλληλος του κλάδου ΠΕ Βιβλιοθηκονομίας ή ΤΕ Βι¬ 
βλιοθηκονομίας και αν υπάρχει έλλειψη, υπάλληλος κα¬ 
τηγορίας ΠΕ. Το Συμβούλιο του Τ.Ε.Ι. λαμβάνει μέριμνα, 
ώστε, στο μέτρο του δυνατού, να υπηρετούν στο Τμήμα 
Εκδόσεων και Βιβλιοθήκης υπάλληλοιτων κλάδων ΠΕ Βι¬ 
βλιοθηκονομίας, ΠΕ Πληροφορικής, ΤΕ Βιβλιοθηκονο¬ 


μίας, ΤΕ Πληροφορικής ή ΔΕ Βιβλιοθηκονόμων ή να ανα¬ 
τίθενται, για όσο χρόνο είναι απαραίτητο, σχετικά ειδικά 
καθήκοντα σε τακτικά ή έκτακτα μέλη Ε.Π. για την λει¬ 
τουργία των αξόνων που αναφέρονται στην παράγραφο 

5. 

β) Για την αποτελεσματικότερη λειτουργία της βιβλιο¬ 
θήκης συγκροτείται «Επιτροπή Βιβλιοθήκης» με τριετή 
θητεία, της οποίας ο ρόλος είναι συμβουλευτικός και επο¬ 
πτικός. Η Επιτροπή Βιβλιοθήκης συμβάλλει στη διασύν¬ 
δεση της βιβλιοθήκης με το εκπαιδευτικό προσωπικό και 
τους σπουδαστές και προωθεί τα προβλήματα της βι¬ 
βλιοθήκης στο Συμβούλιο του Τ.Ε.Ι., μέσω του Προέδρου 
της. 

γ) Η σύνθεσή της Επιτροπής Βιβλιοθήκης είναι η ακό¬ 
λουθη: αα) Ο Αντιπρόεδρος Οικονομικού Προγραμματι¬ 
σμού και Ανάπτυξης, ως Πρόεδρος, ββ) ένα μέλος του 
Ε.Π. από κάθε Τμήμα του Τ.Ε.Ι. και ένα μέλος του Ε.ΔΙ.Π., 
γγ) δύο σπουδαστές και δδ) ο προϊστάμενος του Τμήμα¬ 
τος Εκδόσεων και Βιβλιοθήκης, που είναι και εισηγητής. 
Όποτε κρίνεται απαραίτητο, συμμετέχουν, χωρίς δικαίω¬ 
μα ψήφου, και άλλα μέλη του προσωπικού της βιβλιοθή¬ 
κης. Η απόφαση συγκρότησης της Επιτροπής Βιβλιοθή¬ 
κης εκδίδεται από τον Πρόεδρο του Τ.Ε.Ι. Τα μέλη του 
Ε.Π. ή του Ε.ΔΙ.Π. προτείνονται με τους αναπληρωτές 
τους από το σύνολο των μελών Ε.Π. του οικείου Τμήματος 
ή του Κ.Ξ.Γ.Φ.Α., προκειμένου περί Ε.ΔΙ.Π. Οι εκπρόσωποι 
των σπουδαστών και οι αναπληρωτές τους ορίζονται 
ύστερα από έγγραφη υπόδειξή τους από το Διοικητικό 
Συμβούλιο του οικείου σπουδαστικού συλλόγου, η οποία 
φέρει τη σφραγίδα του συλλόγου και τις υπογραφές του 
Προέδρου και του Γραμματέα του. 

7. Ο προϊστάμενος ενημερώνει την Επιτροπή Βιβλιοθή¬ 
κης σε κάθε συνεδρίαση, σχετικά με την πορεία των ερ¬ 
γασιών και συντάσσει και παρουσιάζει προς την Επιτροπή 
και στη συνέχεια προς το Συμβούλιο του Τ. Ε. I., τον ετήσιο 
οικονομικό και διοικητικό προγραμματισμό και τον απο¬ 
λογισμό. Επίσης συμμετέχει χωρίς ψήφο στα όργανα δι¬ 
οίκησης κάθε φορά που υπάρχει θέμα της βιβλιοθήκης 
στην ημερήσια διάταξη. 

8. α) Οι χρήστες της βιβλιοθήκης διακρίνονται σε εσω¬ 
τερικούς και εξωτερικούς. Στο υλικό της βιβλιοθήκης 
μπορεί επίσης να υπάρξει πρόσβαση, κατόπιν σχετικής 
συμφωνίας και από συνεργαζόμενες βιβλιοθήκες και Ορ¬ 
γανισμούς. 

β) Εσωτερικοί χρήστες είναι όλα τα ενεργά μέλη της κοι¬ 
νότητας του Τ.Ε.Ι. Σερρών. Πιο συγκεκριμένα είναι: τα μέ¬ 
λη Ε.Π. και οι λοιπές κατηγορίες διδακτικού προσωπικού, 
οι επίσημα εγγεγραμμένοι σπουδαστές (προπτυχιακοί, 
μεταπτυχιακοί, υπότροφοι και οι εξ ανταλλαγών προερ¬ 
χόμενοι), τα μέλη του διοικητικού προσωπικού και του 
Ε.Τ.Π., άλλες κατηγορίες εργαζομένων στο Τ.Ε.Ι. Σερρών 
και οι Ομότιμοι Καθηγητές. 

γ) Εξωτερικοί χρήστες είναι: οι απόφοιτοι του Τ.Ε.Ι Σερ¬ 
ρών, ειδικοί μελετητές σε επιστημονικά θέματα, σπουδα¬ 
στές άλλων ιδρυμάτων Τριτοβάθμιας εκπαίδευσης, μέλη 
της ευρύτερης εκπαιδευτικής, επιστημονικής κοινότητας 
καθώς και εταιρείες και οργανισμοί (όπως εκδοτικοί ορ¬ 
γανισμοί, δήμοι, πολιτιστικοί οργανισμοί κτλ.) της περιο¬ 
χής που εδρεύει το Τ.Ε.Ι. 

δ) Η βιβλιοθήκη δέχεται και εξυπηρετεί οποιονδήποτε 
έχει ανάγκη πληροφορίας που αυτή διαθέτει. 

9. Οι ειδικότερες αρμοδιότητες του Τμήματος της Βι¬ 
βλιοθήκης και της Επιτροπής Βιβλιοθήκης, ο τρόπος λει- 

τουργίας τους, ο οποίος, αν τα Τμήματα είναι περισσότε¬ 
ρα από δέκα, μπορεί να προβλέπει τον ορισμό από το σύ¬ 
νολο των μελών της Επιτροπής πενταμελούς ομάδας της 
υπό τον Αντιπρόεδρο με εκτελεστικές αρμοδιότητες, οι 
υποχρεώσεις και τα δικαιώματα των χρηστών, ο εμπλου¬ 
τισμός των κατηγοριών των χρηστών, τα θέματα λειτουρ¬ 
γίας αναγνωστηρίου και βιβλιοστασίου, ο έλεγχος εισό¬ 
δου, οι όροι δανεισμού και οι συνέπειες μη τήρησής τους, 
τα περιεχόμενα των Συλλογών, η πολιτική κατάρτισης και 
ανάπτυξης των Συλλογών, η βιβλιογραφική επεξεργασία, 
η συντήρηση και η απόσυρση Υλικού, οι διαδικασίες 
εμπλουτισμού με προτάσεις, έρευνα αγοράς κλπ, η κατα¬ 
νομή του προϋπολογισμού κατά θεματική ενότηταή μη, οι 
προσφερόμενες υπηρεσίες και η αξιολόγησή τους, τα θέ¬ 
ματα των εκδόσεων και της μαζικής αναπαραγωγής και 
παραγωγής εγγράφων και εντύπων και κάθε σχετικό θέ¬ 
μα ρυθμίζονται με τον «Κανονισμό Εσωτερικής Λειτουρ¬ 
γίας της Βιβλιοθήκης», ο οποίος εγκρίνεται από τη Συνέ¬ 
λευση τουΤ.Ε.Ι. 

Άρθρο 30 

Κέντρο Υποστήριξης Τεχνολογιών Επικοινωνιών 
και Πληροφορικής. 

Κανόνες δεοντολογίας για τους χρήστες. 

1. Το δίκτυο επικοινωνιών του Τ.Ε.Ι. Σερρών αποτελεί 
ουσιώδες δομικό στοιχείο για τη στήριξη του συνόλου 
των λειτουργιών του Ιδρύματος και συνδέεται με το εθνι¬ 
κό δίκτυο έρευνας και τεχνολογίας (ΕΔΕΤ), σύμφωνα με 
τις προδιαγραφές του Πανεπιστημιακού Διαδικτύου 

(ουΝβΐ). 

2. Η ενιαία δομημένη δικτύωση του Ιδρύματος με συνε¬ 
χείς επεκτάσεις στοχεύει στην κάλυψη των αυξανόμενων 
αναγκών για τηλεφωνία και δεδομένα, ενώ τα ψηφιακά τη¬ 
λεφωνικά κέντρα σύγχρονης τεχνολογίας, δίνουν τη δυ¬ 
νατότητα αξιοποίησης των τηλεπικοινωνιακών δαπανών. 

3. Η πρόσβαση στο Διαδίκτυο με υπερύψηλες ταχύτη¬ 
τες, οι τηλεματικές υπηρεσίες με προεξέχουσες τις υπη¬ 
ρεσίες Διαδικτύου και οι προηγμένες υπηρεσίες πληρο¬ 
φόρησης, ικανοποιούν ισότιμα και χωρίς διακρίσεις όλα 
τα μέλη της ακαδημαϊκής κοινότητας (σπουδαστές, μέλη 
ΕΠ, ΕΔΙΠ, ΕΡΔΙΠ, ΕΤΠ, ερευνητές, διοικητικό προσωπικό 
κ.α.), τα οποία μπορούν να τις αξιοποιήσουν τόσο στους 
χώρους του Ιδρύματος, όσο και από απόσταση. 

4. Για την εποπτεία και υλοποίηση των ανωτέρω λει¬ 
τουργεί το Κέντρο Υποστήριξης Τεχνολογιών Επικοινω¬ 
νιών και Πληροφορικής (ΚΥΤΕΠ) του Τ.Ε.Ι. Σερρών. Το 
ΚΥΤΕΠ έχειτην εποπτεία της λειτουργίας του δικτύου επι¬ 
κοινωνιών (τηλεφωνικό δίκτυο και δίκτυο δεδομένων), την 
αξιόπιστη παροχή και υποστήριξη των βασικών και 
προηγμένων τηλεματικών υπηρεσιών και υπηρεσιών δια¬ 
δικτύου, την τυποποίηση και την τεκμηρίωση των διαδι¬ 
κασιών, τη συνεχή παρακολούθηση των συναφών ανα¬ 
γκών του Ιδρύματος και την ικανοποίηση των χρηστών 
του δικτύου επικοινωνιών, με την παροχή αντίστοιχων 
υπηρεσιών. Επίσης, το ΚΥΤΕΠ, έχειτηνευθύνη της ορθής 
λειτουργίας του δικτυακού κόμβου πρόσβασης και της 
αξιόπιστης λειτουργίας του δικτυακού τόπου του Τ.Ε.Ι. 

5. Στις κύριες δραστηριότητες του ΚΥΤΕΠ περιλαμβά¬ 
νονται: α) Η υποστήριξη της λειτουργίας των υπηρεσιών 
τηλεματικής, β) Η τεχνική υποστήριξη των χρηστών, γ) Η 
διαχείριση του τηλεπικοινωνιακού εξοπλισμού και της κα¬ 
λωδιακής υποδομής, δ) Η τεκμηρίωση των υπηρεσιών και 
στοιχείων του δικτύου, ε) Η εκπαίδευση του προσωπικού 


και σπουδαστών του Ιδρύματος με σεμινάρια εξοικείω¬ 
σης στις παρεχόμενες υπηρεσίες ή τη συμμετοχή τους σε 
βοηθητικές εργασίες του ΚΥΤΕΠ. στ) Η έρευνα και ανά¬ 
πτυξη μέσω των σχετικών διαδικασιών του Ιδρύματος, ζ) 
Η τεχνική υποστήριξη ανάλογων πρωτοβουλιών και άλ¬ 
λων ελληνικών Τ.Ε.Ι. ή πανεπιστημίων. 

6. Οι κανόνες οργάνωσης και λειτουργίας του ΚΥΤΕΠ 
αλλά και οι διαδικασίες που ακολουθούνται εσωτερικά 
έχουν ως κύριους στόχους τη διασφάλιση: α) της πληρό¬ 
τητας και ποιότητας των παρεχόμενων υπηρεσιών, σύμ¬ 
φωνα με τους εθνικούς και διεθνείς κανόνες τυποποίησης 
και διασφάλισης ποιότητας και β) της προστασίας της 
ιδιωτικής ζωής στον τηλεπικοινωνιακό τομέα (απόρρητο 
επικοινωνιών και δεδομένων προσωπικού χαρακτήρα), 
σύμφωνα με την κείμενη νομοθεσία και την ακαδημαϊκή 
δεοντολογία. 

7. Το ΚΥΤΕΠ του Τ.Ε.Ι. Σερρών αναλαμβάνει το σύνολο 
των υποχρεώσεων που αφορούν στην οργάνωση και λει¬ 
τουργία του δικτύου επικοινωνιών του Τ.Ε.Ι. Σερρών, δη¬ 
λαδή την τήρηση των προδιαγραφών ενιαίας δομημένης 
καλωδιακής υποδομής, την εγκατάσταση και λειτουργία 
του ενεργού εξοπλισμού και την ανάπτυξη, εγκατάσταση, 
λειτουργία και συντήρηση των υπηρεσιών του τηλεφωνι¬ 
κού δικτύου και του δικτύου δεδομένων. Είναι υπεύθυνο 
για το συνεχή ανασχεδιασμό και αναβάθμιση του δικτύου 
επικοινωνιών, σύμφωνα με τις τεχνολογικές εξελίξεις και 
τις τεχνικοοικονομικές δυνατότητες, στο πλαίσιο της γε¬ 
νικότερης πολιτικής που χαράσσει η Συνέλευση του Τ. Ε.Ι. 
Κανένας άλλος δεν έχει το δικαίωμα προσθήκης παθητι¬ 
κού ή ενεργού εξοπλισμού στο δίκτυο επικοινωνιών του 
Τ.Ε.Ι. Σερρών χωρίς προηγούμενη έγγραφη έγκριση. 

Ειδικότερα οι αρμοδιότητες του ΚΥΤΕΠ περιλαμβά¬ 
νουν: α) Εγκατάσταση, λειτουργία, παροχή και διαχείριση 
δικτυακών υπηρεσιών καθώς και ενσωμάτωση νέων, β) 
Σχεδίασμά της βέλτιστης τοπολογίας και διάρθρωσης 
του εξοπλισμού, γ) Προγραμματισμό και πραγματοποίη¬ 
ση αναβαθμίσεων του δικτύου, δ) Επίβλεψη της λειτουρ¬ 
γίας του δικτύου, ε) Εγκατάσταση νέων συνδέσεων και 
αλλαγή των χαρακτηριστικών των ήδη ενεργών, στ) Απο¬ 
κατάσταση βλαβών και έκτακτων περιστατικών, που αφο¬ 
ρούν τον παθητικό και ενεργό εξοπλισμό του τηλεφωνι¬ 
κού δικτύου και του δικτύου δεδομένων, ζ) Σύνταξη τεχνι¬ 
κών προδιαγραφών για τις δικτυακές επεκτάσεις και 
αναβαθμίσεις, η) Ενημέρωση, εκπαίδευση και τεχνική 
υποστήριξη των χρηστών, θ) Πλήρη και συνεχή τεκμη¬ 
ρίωση της υποδομής του δικτύου τηλεματικής και των 
υπηρεσιώντου. ι) Διασφάλιση του απορρήτου των επικοι¬ 
νωνιών και των προσωπικών δεδομένων, ια) Συνεργασία 
και επικοινωνία με αντίστοιχες υπηρεσίες άλλων ακαδη¬ 
μαϊκών δικτύων, ιβ) Παροχή υπηρεσιών τηλεματικής σε 
τρίτους (ερευνητικούς και πανεπιστημιακούς φορείς, δη¬ 
μόσιες υπηρεσίες και οργανισμούς) στο πλαίσιο εξωτερι¬ 
κά χρηματοδοτούμενων προγραμμάτων, ιγ) Συμμετοχή 
σε ερευνητικά και αναπτυξιακά προγράμματα τεχνολο- 
γιώντης πληροφορίας και επικοινωνίας (Τ.Π.Ε.) με στόχο 
την ανάπτυξη εφαρμοσμένης έρευνας, την απόκτηση τε¬ 
χνογνωσίας και την έγκαιρη εισαγωγή των Τ.Π.Ε. στην εκ¬ 
παίδευση. 

8. Το ΚΥΤΕΠ λειτουργεί ως ανεξάρτητη επιστημονική 
μονάδα τεχνολογικής αιχμής, η οποία παρέχει παράλλη¬ 
λα διοικητικές υπηρεσίες βάσης, αλλά και σύγχρονες 
προηγμένες υπηρεσίες τηλεματικής και υπάγεται διοικη¬ 
τικά απευθείας στο Συμβούλιο του Τ.Ε.Ι., μέσω του Αντί- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22693 


προέδρου Οικονομικού Προγραμματισμού και Ανάπτυ¬ 
ξης. Για τη λειτουργία του ΚΥΤΕΠ ορίζονται από το Συμ¬ 
βούλιο του Τ.Ε.Ι. ανάλογης ειδικότητας: α) Επιστημονικός 
Υπεύθυνος ΚΥΤΕΠ, μέλος ΕΠ του Ιδρύματος, β) Τεχνικός 
Υπεύθυνος ΚΥΤΕΠ, από το μόνιμο τεχνικό προσωπικό ή 
το ειδικό επιστημονικό προσωπικό ή τους Επιστημονι¬ 
κούς Συνεργάτες καθώς και γ) τριμελής Επιστημονική 
Επιτροπή ΚΥΤΕΠ, που αποτελείται από τον Τεχνικό Υπεύ¬ 
θυνο ΚΥΤΕΠ και δύο μέλη ΕΠ του Τ.Ε.Ι. Η Επιστημονική 
Επιτροπή ΚΥΤΕΠ, ύστερα από γνώμη του Επιστημονικού 
Υπεύθυνου, εισηγείται μέσω του Αντιπροέδρου Οικονομι¬ 
κού Προγραμματισμού και Ανάπτυξης στο Συμβούλιο του 
Τ.Ε.Ι., που αποφασίζει σχετικά με τις αρμοδιότητες και ευ¬ 
θύνες της αναπτυξιακής πολιτικής και τους ειδικότερους 
κανόνες λειτουργίας του ΚΥΤΕΠ. 

9. Το ΚΥΤΕΠ υποστηρίζεται από εξειδικευμένο μόνιμο 
προσωπικό (διοικητικό και τεχνικό), από ειδικό επιστημο¬ 
νικό προσωπικό με σχετικά προς το αντικείμενο προσό¬ 
ντα και με σύμβαση ορισμένου χρόνου που μπορεί να ανα¬ 
νεώνεται και, κατά περίπτωση, ανάλογα με τις ανάγκες 
του και με γνώμονα την παροχή υψηλού επιπέδου υπηρε¬ 
σιών, από επισκέπτες καθηγητές, συνεργάτες του άρ¬ 
θρου 19 του Ν. 1404/1983 και μεταπτυχιακούς ή και προ¬ 
πτυχιακούς σπουδαστές του Ιδρύματος, στο πλαίσιο χρη¬ 
ματοδοτούμενων προγραμμάτων, επιχορηγήσεων μέσω 
σχετικών επιχειρησιακών προγραμμάτων της πολιτείας ή 
ειδικών επιδοτήσεων από τον Ειδικό Λογαριασμό του 
Ιδρύματος. Οι τοποθετήσεις και η επιλογή προσωπικού 
ακολουθούν τις νόμιμες διαδικασίες, όπως εξειδικεύο¬ 
νται με αποφάσεις του Συμβουλίου του Τ.Ε.Ι. ή τις διατά¬ 
ξεις του Κανονισμού Λειτουργίας του Ειδικού Λογαρια¬ 
σμού του Ιδρύματος. 

10. Το ΚΥΤΕΠ λειτουργεί μετουςτομείς: α) Δικτύου Δε¬ 
δομένων, β) Τηλεφωνικού Δικτύου, γ) Παροχής και Υπο¬ 
στήριξης Υπηρεσιών, δ) Υποστήριξης Χρηστών και ε) 
Έρευνας και Ανάπτυξης. Ανάλογα με το αντικείμενο αρ¬ 
μοδιότητας, ο κάθε τομέας είναι υπεύθυνος για την ανά¬ 
πτυξη, παροχή και υποστήριξη των υπηρεσιών του τηλε¬ 
φωνικού δικτύου και του δικτύου δεδομένων, την τεχνική 
υποστήριξη χρηστών, την εκπαίδευση, την ενημέρωση, 
την έρευνα καιτην ανάπτυξη. Οιτομείς καλύπτουν τις πά¬ 
γιες λειτουργίες του ΚΥΤΕΠ, ενώ για το σχεδίασμά επε¬ 
κτάσεων και αναβαθμίσεων της διαχειριζόμενης υποδο¬ 
μής (δίκτυο και υπηρεσίες τηλεματικής) συγκροτούνται, 
για κάθε αντικείμενο, έκτακτες ομάδες εργασίας από το 
Συμβούλιο του Τ.Ε.Ι. 

11. α) Ο Επιστημονικός Υπεύθυνος του ΚΥΤΕΠ ασκεί 
επίβλεψη των λειτουργιών του ΚΥΤΕΠ, με στόχο τη δια¬ 
σφάλιση λειτουργικών, εκπαιδευτικών και ερευνητικών 
υπηρεσιών υψηλού επιπέδου στην ακαδημαϊκή κοινότητα 
καθώς και των σχετικών υπηρεσιών έρευνας και ανάπτυ¬ 
ξης. Εισηγείται στο Συμβούλιο του Τ.Ε.Ι. επί θεμάτων χά¬ 
ραξης πολιτικής του ΚΥΤΕΠ. 

β) Ο Τεχνικός Υπεύθυνος του ΚΥΤΕΠ έχει την εποπτεία 
του προσωπικού ως προς την παρεχόμενη εργασία του, 
ενημερώνει τους προϊσταμένους των διοικητικών μονά¬ 
δων στις οποίες υπάγεταιτο προσωπικό για την απόδοση, 
την παρουσία και τα λοιπά διοικητικά θέματα που το αφο¬ 
ρούν και είναι υπεύθυνος για το συντονισμό των διοικητι¬ 
κών, οικονομικών και τεχνικών λειτουργιών του ΚΥΤΕΠ. 
Συντονίζει τις δραστηριότητες του ΚΥΤΕΠ, αναθέτει αρ¬ 
μοδιότητες στο προσωπικό του και επιβλέπει τις μελέτες 
επέκτασης και συντήρησης. Είναι υπόλογος απέναντι στο 
Συμβούλιο του Τ.Ε.Ι. για τη λειτουργία του ΚΥΤΕΠ. 


γ) Το μόνιμο διοικητικό προσωπικό του ΚΥΤΕΠ υπάγεται 
διοικητικά στη Διεύθυνση Διοικητικού, ενώ το μόνιμο τε¬ 
χνικό προσωπικό και το ειδικό επιστημονικό προσωπικό 
υπάγονται στην Διεύθυνση Πληροφορικής και Τεχνικών 
Υπηρεσιών. Η στελέχωσητου ΚΥΤΕΠ γίνεται με απόφαση 
του Συμβουλίου του Τ.Ε.Ι. 

12. α) Το ΚΥΤΕΠ μπορεί να αναλαμβάνει, στο πλαίσιο 
χρηματοδοτούμενων προγραμμάτων, τηνπαροχή υπηρε¬ 
σιών και τεχνογνωσίας προς τρίτους (ερευνητικούς και 
πανεπιστημιακούς φορείς, δημόσιες υπηρεσίες και ορ¬ 
γανισμούς) στο γνωστικό αντικείμενο «μελέτη, σχεδια- 
σμός και διαχείριση δικτύων», εφόσον καλύπτει τις υπο¬ 
χρεώσεις παροχής υπηρεσιών που έχει προς την ακαδη¬ 
μαϊκή κοινότητα του Τ.Ε.Ι. 

β) Τα χρηματοδοτούμενα προγράμματα από την Ευρω¬ 
παϊκή Ένωση, τη Γ ενική Γ ραμματεία Έρευνας και Τεχνο¬ 
λογίας ή άλλους κρατικούς ή ιδιωτικούς φορείς ή νομικά 
ή φυσικά πρόσωπα, ακολουθούν τον κανονισμό λειτουρ¬ 
γίας του Ειδικού Λογαριασμού του Τ.Ε.Ι. Σερρών. Ταχρη- 
ματοδοτούμενα από τον τακτικό προϋπολογισμό προ¬ 
γράμματα, που υλοποιούνται στο πλαίσιο του τομέα 
Έρευνας και Ανάπτυξης του ΚΥΤΕΠ, τελούν υπάτην επο¬ 
πτεία και τον έλεγχο του Συμβουλίου του Τ.Ε.Ι. 

13. α) Σε συνεργασία με τη Διεύθυνση Πληροφορικής 
και Τεχνικών Υπηρεσιών του Τ.Ε.Ι. διασφαλίζεται η φυσι¬ 
κή προστασία των χώρων (κατανεμητές, δωμάτια εξοπλι¬ 
σμού) όπου είναι εγκατεστημένος ο δικτυακός εξοπλι¬ 
σμός, και η διαμόρφωση περιβάλλοντος που εξασφαλίζει 
την εύρυθμη λειτουργία του εξοπλισμού. 

β) Το ΚΥΤΕΠ λαμβάνει όλα τα δυνατά μέτρα για την 
ασφαλή λειτουργία του τηλεφωνικού δικτύου και συγκε¬ 
κριμένα διασφαλίζει, σύμφωνα με την ισχύουσα νομοθε¬ 
σία και τις αποφάσεις του Συμβουλίου του Τ.Ε.Ι.: αα) Το 
απόρρητο της διακινούμενης πληροφορίας από υποκλο¬ 
πές. ββ) Την αποθηκευμένη πληροφορία, γγ) Το απόρρη¬ 
το λεπτομερών ατομικών στοιχείων, εκτός: 1) των ατομι¬ 
κών στοιχείων που αναγράφονται στον κατάλογο που συ¬ 
ντάσσει και ενημερώνει το ΚΥΤΕΠ, και 2) των συνολικών 
λογαριασμών χρέωσης, που κοινοποιούνται στο Συμβού¬ 
λιο του Τ.Ε.Ι., τους Προϊσταμένους των διοικητικών διευ¬ 
θύνσεων καθώς και τους Προϊσταμένους των Τμημάτων 
και τους Υπεύθυνους των Τομέων, για τα μέλη της ακα¬ 
δημαϊκής κοινότητας της ευθύνης τους. Αναλυτικοί προ¬ 
σωπικοί λογαριασμοί παρέχονται κατόπιν αιτήσεως των 
συνδρομητών, αυστηρά στους ίδιους, και δεν υπάρχει δυ¬ 
νατότητα πρόσβασης στα σχετικά αρχεία από οποιονδή- 
ποτετρίτο (ανεξαρτήτως ιεραρχίας στο Ίδρυμα). 

14. Τα θέματα: α) οργάνωσης και λειτουργίας του ΚΥ¬ 
ΤΕΠ, β) διατήρησης αρχείων σε έντυπη και ηλεκτρονική 
μορφή με την πλήρη τεκμηρίωση των παρεχόμενων υπη¬ 
ρεσιών και του εξοπλισμού του δικτύου επικοινωνιών, τα 
οποία ανανεώνονται με κάθε αλλαγή και αναβάθμιση, γ) 
διαδικασιών που ακολουθείτο προσωπικό του ΚΥΤΕΠ, για 
την εκτέλεση εργασιών και υπηρεσιών και την τήρηση 
εσωτερικών εγχειριδίων με την ονομασία «Διαδικασίες 
των λειτουργιών του ΚΥΤΕΠ», τα οποία συντηρούνται σε 
έντυπη και ηλεκτρονική μορφή στο αρχείοτου ΚΥΤΕΠ., δ) 
του περιεχομένου της τεκμηρίωσης των παρεχόμενων 
υπηρεσιών και του δικτύου επικοινωνιών του Τ.Ε.Ι. Σερ¬ 
ρών, ε) της σύνταξης και συντήρησης τευχών τεκμηρίω¬ 
σης των υπηρεσιών (ορθΓεΙίοη πιαηυείε), στ) του κώδικα 
που ακολουθούν οι κανόνες δεοντολογίας που διέπουν 
την έκδοση ιστοσελίδων στο Διαδίκτυο (ΙπΙθγπθΙ) και το 

περιεχόμενο του ηλεκτρονικού υλικού που βρίσκεται 
αποθηκευμένο στους εξυπηρετητές του Ιδρύματος και 
κάθε σχετικό θέμα ρυθμίζονται με τον «Εσωτερικό Κανο¬ 
νισμό Λειτουργίας του ΚΥΤΕΠ», ο οποίος εγκρίνεται με 
απόφαση του Συμβουλίου του Τ.Ε.Ι. 

15. Για θέματα που δε ρυθμίζονται από τον παρόντα κα¬ 
νονισμό ή τον Εσωτερικό Κανονισμό Λειτουργίας του ΚΥ¬ 
ΤΕΠ αποφασίζει το Συμβούλιο του Τ.Ε.Ι. μετά από πρότα¬ 
ση του Επιστημονικού Υπεύθυνου του ΚΥΤΕΠ. 

16. α) Η χρήση των υπηρεσιών της τηλεματικής από τα 
μέλη της ακαδημαϊκής κοινότητας του Τ.Ε.Ι. αποβλέπει 
στην εξυπηρέτηση των μελών της κοινότητας και κατ’ 
επέκταση του έργου του ιδρύματος. Τα μέλη, συνεπώς, 
οφείλουν: να χρησιμοποιούν τις υπηρεσίες αυτές μόνο 
για νόμιμο σκοπό και χωρίς ιδιοτελή οικονομικά ή άλλα 
οφέλη, να μην προσβάλλουν το κύρος και διαταράσσουν 
το έργο του ιδρύματος καθώς καιτο κύρος, το έργο και τη 
δημόσια ή ιδιωτική ζωή των λοιπών μελών, να μην διακι¬ 
νούν ιδέες, κείμενα, εικόνες που προσβάλλουν τη δημο¬ 
κρατία και το πολίτευμα, τα ήθη και την προσωπικότητα 
του άλλου και να μην παραβιάζουν τα ευαίσθητα προσω¬ 
πικά δεδομένα και τα ανθρώπινα δικαιώματα των μελών ή 
κάθε τρίτου. 

β) Ακόμη τα μέλη δεν μπορούν: να εγκαθιστούν προ¬ 
γράμματα για τα οποία δεν έχουν νόμιμη κατοχή, να πα¬ 
ράγουν ή να εγκαθιστούν λογισμικό ή συσκευές ή να πα¬ 
ρεμβαίνουν σε καλωδιακή μεταφορά, που μπορεί να προ- 
καλέσουν υποκλοπή ή βλάβη στους υπολογιστές και τα 
προγράμματάτους, τόσο στο Τ.Ε.Ι. όσο και εκτός αυτού, 
να παρέχουν πρόσβαση σε άτομα εκτός της ακαδημαϊκής 
κοινότητας, να καταχωρούν διαφημίσεις πραγμάτων ή 
υπηρεσιών και γενικώς να κάνουν μη νόμιμη και συνήθη 
χρήση των υπηρεσιών της τηλεματικής. 

ΚΕΦΑΛΑΙΟ Δ' 

ΛΕΙΤΟΥΡΓΙΚΑ ΘΕΜΑΤΑ 

Άρθρο 31 

Εθιμικά-τελετουργικά θέματα. 

1. Το Τ.Ε.Ι. μετέχει ενεργώς σε όλες τις εορτές και εκ¬ 
δηλώσεις που έχουν σχέση με εθνικό ή τοπικό ενδιαφέ¬ 
ρον. Ο τρόπος συμμετοχής, αν δεν προβλέπεται διαφο¬ 
ρετικά από διατάξεις που εφαρμόζει ο διοργανωτής, απο- 
φασίζεται από το Συμβούλιο του Τ. Ε. I. και τον Π ρόεδρο σε 
συνεργασία με τις αρμόδιες αρχές. 

2. Σε περιπτώσεις επίσημων εμφανίσεων, ο εκπρόσω¬ 
πος του Τ.Ε.Ι. έπεται, από άποψη προβαδίσματος, αμέ¬ 
σως μετά το αντίστοιχο όργανο πανεπιστημίου. 

3. Στην αρχή κάθε εξαμήνου και σε συνεργασία με τους 
οικείους σπουδαστικούς συλλόγους, λαμβάνει χώρα εκ¬ 
δήλωση υποδοχής και διαβεβαίωσης των πρωτοετών 
σπουδαστών συνολικά ή κατά Σχολή και επακολουθεί 
ενημέρωσή τους γιατους σκοπούς καιτις προοπτικές του 
Ιδρύματος, όπως επίσης και για τα δικαιώματα καιτις υπο¬ 
χρεώσεις τους κατά τη διάρκεια των σπουδών. 

4. Μετά την αποπεράτωση των σπουδών τους, οι από- 
φοιτοιτου Τ.Ε.Ι. καθομολογούν, σε ειδική τελετή, σχετικό 
όρκο. 

Άρθρο 32 

Έμβλημα - Σφραγίδα - Τήβεννοι. 

1. Το Τ.Ε.Ι. έχει ως έμβλημα έναν κύκλο που περιβάλλε¬ 
ται από τρεις κυκλικούς μηνίσκους: 



2. Η κυκλική σφραγίδα του Τ.Ε.Ι. έχει τις διαστάσεις και 
τα στοιχεία που προβλέπονται από το νόμο για τα νομικά 
πρόσωπα δημοσίου δικαίου. Στο μεσαίο κύκλο ειδικότερα 
αναγράφονται: α) στη σφραγίδα του Τ.Ε.Ι. η ένδειξη Τ.Ε.Ι. 
Σερρών, β) στις σφραγίδες των Σχολών επιπρόσθετα ο 
τίτλος τους ακόμη και με αρχικά και γ) στις σφραγίδες των 
Τ μημάτων επιπρόσθετα ο τίτλος της Σχολής και του Τ ρή¬ 
ματος ακόμη και με αρχικά. 

3. Υπεύθυνοι για τη φύλαξη και τον ορισμό των χρηστών 
ορίζονται ο Γ ενικός Γ ραμματέας του Τ.Ε.Ι για τη σφραγί¬ 
δα της κεντρικής διοίκησης του Τ.Ε.Ι. και οι προϊστάμενοι 
των οικείων γραμματειών για τις σφραγίδες των Σχολών 
και των Τμημάτων. 

4. α) Ο Πρόεδρος, οι Αντιπρόεδροι, οι Διευθυντές Σχο¬ 
λών, ο Διευθυντής Κ.Ξ.Γ.&Φ.Α. και οι Προϊστάμενοι Τμη- 
μάτωντου Τ.Ε.Ι. φέρουν τήβεννο κατά τη διάρκεια επισή¬ 
μων εκδηλώσεων εντός του Τ.Ε.Ι. Οι τήβεννοι διαφέρουν 
σύμφωνα με την ιεραρχία των οργάνων, ενώ η τήβεννος 
για κάθε κατηγορία οργάνων είναι ίδια. Οιτήβεννοι παρα¬ 
μένουν στα γραφεία των οργάνων που τους χρησιμοποι¬ 
ούν και παραδίδονται για χρήση στα μέλη του Ε.Π. που 
εκλέγονται κάθε φορά στα οικεία όργανα. 

β) Επίσης φέρουν τήβεννο οι πτυχιούχοι αν το επιθυ¬ 
μούν, κατά την τελετή της ορκωμοσίας τους, και οι διδά¬ 
κτορες και οι επίτιμοι διδάκτορες κατά την επίσημη τελε¬ 
τή της ανακήρυξής τους. Οιτήβεννοι αυτοί τηρούνται από 
το Τμήμα Δημοσίων και Διεθνών Σχέσεων του Τ.Ε.Ι. 

γ) Ο οριστικός προσδιορισμός του τύπου τηβέννου κά¬ 
θε κατηγορίας οργάνων και γενικώς κάθε περίπτωσης 
αποφασίζεται από το Συμβούλιο του Τ.Ε.Ι., αναλόγως με 
όσα ισχύουν στα ιδρύματα της ανώτατης εκπαίδευσης, 
ύστερα από πρόταση τριμελούς επιτροπής που ορίζεται 
από το Συμβούλιο, η οποία συνεργάζεται με ειδικό επαγ- 
γελματία σχεδιαστή, ο οποίος, ύστερα από προκήρυξη 
εκδήλωσης ενδιαφέροντος, επιλέγεται και αμείβεται με 
απόφαση του Συμβουλίου του Τ. Ε. I. Τα σχέδια των τηβέν¬ 
νων όλων των περιπτώσεων παραμένουν στο αρχείο του 
Τμήματος Δημοσίων και Διεθνών Σχέσεων του Τ.Ε.Ι. για 
την αντικατάσταση των τηβέννων που φθείρονται. 

Άρθρο 33 

Έγγραφα, αρχές σύνταξης εγγράφων. 

1. Όλα τα έγγραφα του Τ.Ε.Ι. συντάσσονται στη δημοτι¬ 
κή γλώσσα, όπως αυτή ομιλείται και γράφεται επίσημα και 
με το μονοτονικό σύστημα. Η φρασεολογία διέπεται από 
πνεύμα κατανόησης και αμοιβαίας συνεργασίας μεταξύ 
εκδότη και αποδεκτών, διακρίνεται για την απλότητα της 
έκφρασης, τη λεπτότητα και την αβροφροσύνη στις απα¬ 
ντήσεις προς τους ενδιαφερομένους πολίτες. 

2. Για την αποφυγή συγχύσεων, παρανοήσεων ή ασα- 
φειών δεν πρέπει να χρησιμοποιούνται πομπώδεις φρά¬ 
σεις, ρητορικά σχήματα, μακροσκελείς περίοδοι ή πολύ¬ 
πλοκη σύνταξη. Όλα τα έγγραφα του Τ.Ε.Ι. χαρακτηρίζο¬ 
νται από ακρίβεια, σαφήνεια και συντομία έκφρασης, ενώ 
το ύφος τους είναι σοβαρό και αντάξιο ανώτατου εκπαι¬ 
δευτικού ιδρύματος. 

3. Για την εσωτερική αλληλογραφία μεταξύ των Τομέ¬ 
ων, των Τμημάτων, των Σχολών και των υπηρεσιών του 

Τ.Ε.Ι. χρησιμοποιούνται ειδικά «Υπηρεσιακά Σημειώμα¬ 
τα», τα οποία δεν διακινούνται μέσω πρωτοκόλλου. Τα ση¬ 
μειώματα αυτά φέρουν το έμβλημα και την επωνυμία του 
Τ.Ε.Ι. και αναλόγως με το επίπεδο που ανήκει κάθε ακα¬ 
δημαϊκή μονάδα, τον τίτλο της οικείας Σχολής, τον τίτλο 
του Τμήματος και τον τίτλο του Τομέα. 

4. Κάθε μέλος του Εκπαιδευτικού Προσωπικού (σε τα¬ 
κτικά ή Προσωποπαγή θέση) δύναται να χρησιμοποιεί έγ¬ 
γραφα και Υπηρεσιακά Σημειώματα με τα προσωπικά του 
στοιχεία, για την επικοινωνία του με άλλα μέλη της ακα¬ 
δημαϊκής κοινότητας, του ίδιου Ιδρύματος ή άλλων Ιδρυ¬ 
μάτων της ημεδαπής ή της αλλοδαπής, οργανισμούς του 
δημοσίου και ιδιωτικού τομέα, στα πλαίσια της ακαδημαϊ¬ 
κής του λειτουργίας, της ευθύνης του για την εκτέλεση 
χρηματοδοτούμενων ή μη προγραμμάτων, για τη διεξα¬ 
γωγή έρευνας, η για τη διερεύνηση δυνατότητας συνερ¬ 
γασίας. Υπέρβαση εξουσίας θεωρείται μόνο αυτή που 
προβλέπεται από το ισχύον Πειθαρχικό Δίκαιο. 

Άρθρο 34 

Χρησιμοποίηση τίτλων. 

1. Όλα τα επίσημα έγγραφα των υπηρεσιών και των ακα¬ 
δημαϊκών μονάδων Σχολής και Τμήματος του Τ.Ε.Ι., φέ¬ 
ρουν στο πάνω αριστερό άκρο τα ακόλουθα στοιχεία: 

Λογότυπο του Τ.Ε.Ι. 

ΕΛΛΗΝΙΚΗ ΔΗΜΟΚΡΑΤΙΑ 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ (Τ.Ε.Ι.) Σερ¬ 
ρών 

ΣΧΟΛΗ ... ΤΜΗΜΑ ... ΥΠΗΡΕΣΙΑ ... ΠΛΗΡΟΦΟΡΙΕΣ ... 
ΤΗΛΕΦΩΝΟ ... / κ.λπ. (Τίθενταιτο όνομα κάθε Σχολής και 
Τμήματος, υπηρεσίας, αρμόδιου για πληροφορίες, τηλέ¬ 
φωνο, φαξ ή ηλεκτρονική διεύθυνση αλληλογραφίας 
κ.λπ. κατά περίπτωση). 

2. Συντμήσεις στους τίτλους Σχολών, Τμημάτων και 
υπηρεσιών των Τ.Ε.Ι. αποφεύγονται στα επίσημα έγγρα¬ 
φα. 

Άρθρο 35 

Χρήση πρωτοκόλλων. 

1. α) Στο Τ.Ε.Ι. τηρούνται «κοινά» και «εμπιστευτικά» 
πρωτόκολλα καταχώρησης εγγράφων. 

β) Σε επίπεδο Τ.Ε.Ι. τηρούνται τα «κοινά» και «εμπιστευ- 
τικά» Γενικά Πρωτόκολλα, στα οποία καταχωρούνται όλα 
τα αντίστοιχα εισερχόμενα στο Τ.Ε.Ι. έγγραφα πριν από 
την εσωτερική τους διανομή στις υπηρεσίες της κεντρι¬ 
κής διοίκησης ή τα αντίστοιχα εξερχόμενα καθώς και τα 
έγγραφα που διακινούνται εσωτερικώς από και προς την 
κεντρική διοίκηση του Τ.Ε.Ι. Τα αντίστοιχα εισερχόμενα ή 
εσωτερικής αλληλογραφίας έγγραφα που απευθύνονται 
σε ακαδημαϊκή μονάδα (Σχολή, Παράρτημα, Τμήμα - Το¬ 
μέα) παραδίδονται με βιβλίο διεκπεραίωσης σε αυτά και 
πρωτοκολλούνται στα πρωτόκολλά τους. 

γ) Σε επίπεδο Σχολής τηρούνται τα «κοινά» και «εμπι- 
στευτικά» πρωτόκολλα, στα οποία καταχωρούνται άλατα 
αντίστοιχα εισερχόμενα ή εξερχόμενα έγγραφα της Σχο¬ 
λής. 

δ) Σε επίπεδο Τμήματος τηρούνται τα «κοινά» και «εμπι- 
στευτικά» πρωτόκολλα, στα οποία καταχωρούνται άλατα 
αντίστοιχα εισερχόμενα ή εξερχόμενα έγγραφα του Τμή¬ 
ματος και των Τ ομέων του. Τα πρωτόκολλα του Τ μήματος 
μπορεί να χωρισθούν σε μερίδες για την πρωτοκόλληση 
εγγράφων ή αιτήσεων και αναφορών προς και από τους 
Τομείς. Η διαδικασία διεκπεραίωσης των εγγράφων 


στους αποδέκτες θα γίνει σύμφωνα με απόφαση του Συμ¬ 
βουλίου του Τμήματος. 

ε) Σε επίπεδο Παραρτήματος τηρούνται τα «κοινά» και 
«εμπιστευτικά» πρωτό-κολλα, στα οποία καταχωρούνται 
όλα τα αντίστοιχα εισερχόμενα ή εξερχόμενα έγγραφα 
του Παραρτήματος. 

2. Τα εξερχόμενα έγγραφα της Σχολής και του Τμήμα¬ 
τος ή του Παραρτήματος που απευθύνονται στο Υπουρ¬ 
γείο Εθνικής Παιδείας και Θρησκευμάτων και αναφέρο- 
νται σε άσκηση αρμοδιοτήτων που προβλέπονται από το 
νόμο (όπως έκφραση γνώμης για κάποιο θέμα, πρόταση 
ενέργειας κλπ) ή οποιοδήποτε άλλο θέμα διαβιβάζονται 
σε αυτό μόνον με έγγραφο του Προέδρου του Τ.Ε.Ι. 

Άρθρο 36 

Κατανομή εξουσίας «υπογραφής» εγγράφων. 

1. α) Έγγραφα που δεσμεύουν κατά οποιονδήποτε τρό¬ 
πο και για οποιοδήποτε θέμα το Τ.Ε.Ι., ανεξαρτήτως αν 
αναφέρονται στην υπηρεσία ή σε ακαδημαϊκή μονάδα, 
υπογράφονται μόνον από τον Πρόεδρο του Τ.Ε.Ι. και μό- 
νοντότεδεσμεύουντο Ίδρυμα. Κάθε παράβαση αποτελεί 
πειθαρχικό αδίκημα και οι τυχόν δεσμεύσεις βαρύνουν 
ατομικώς το όργανο ή το μέλος Ε.Π. που υπέπεσε στην 
παράβαση. 

β) Την αρμοδιότητα αυτή ο Πρόεδρος του Τ.Ε.Ι. μπορεί, 
μόνον εγγράφως, να την εκχωρεί κατά περίπτωση και όχι 
γενικώς στους Αντιπροέδρους, σε Διευθυντή Σχολής αν 
πρόκειται, κατά βάση, για εκπαιδευτικό θέμα και σε Διευ¬ 
θυντή Παραρτήματος. 

2. α) Οι Προϊστάμενοι Τμημάτων και ο Διευθυντής του 
Κ.Ξ.Γ.&Φ.Α. υπογράφουν «αυτοτελώς» και διακινούν έγ¬ 
γραφα και «υπηρεσιακά σημειώματα» με το διακριτικό τίτ- 
λο του Τμήματος ή του Κ.Ξ.Γ.&Φ.Α. μεταξύ των Τμημάτων 
της ίδιας ή άλλης Σχολής ή και εκτός Τ.Ε. I. με επιχειρήσεις 
και υπηρεσίες για εκπαιδευτικά, εργαστηριακά, γραμμα¬ 
τειακά ή σπουδαστικά (πρακτική άσκηση, εξεύρεση θέ¬ 
σεων εργασίας) κλπ. θέματα της αρμοδιότητας τους. Δύ- 
ναται να εκχωρούν την αρμοδιότητα εξεύρεσης θέσεων 
πρακτικής άσκησης και εργασίας σε άλλα μέλη Ε.Π. με 
απόφαση συλλογικών οργάνων του ίδιου ή ανωτέρου επι¬ 
πέδου. 

β) Τα έγγραφα του Τμήματος κοινοποιούνται πάντοτε 
στο Διευθυντή της Σχολής για την αποτελεσματικότερη 
άσκηση του συντονιστικού ρόλου του. 

3. α) Οι Διευθυντές των Σχολών, εκτός από τα έγγραφα 
εσωτερικής (εντός της Σχολής) διανομής, υπογράφουν 
«αυτοτελώς» και διακινούν όλα τα έγγραφα που απευθύ¬ 
νονται σε επίπεδο Σχολής εντός του Τ.Ε.Ι. ή και εκτός 
Τ.Ε.Ι. σε άλλες Σχολές ή υπηρεσίες του δημοσίου ή ιδιω¬ 
τικού τομέα ή το εξωτερικό και έχουν ως θέμα την παρο¬ 
χή ή ζήτηση πληροφοριών και διασαφήσεων και γενικά 
θέματα που έχουν στόχο την παρακολούθηση των εξελί¬ 
ξεων σε εκπαιδευτικό και οργανωτικό τομέα, ανταλλαγή 
εκπαιδευτικών επισκέψεων Ε.Π. και ανταλλαγών ή που 
από τη φύση τους εμπίπτουν στις αρμοδιότητες των Δι¬ 
ευθυντών Σχολών και δε δημιουργούν σύγχυση ή εμπλο¬ 
κή στις αρμοδιότητες άλλων οργάνων, όπως αυτές κα¬ 
θορίζονται στον Κανονισμό αυτό ή ο Πρόεδροςτου Τ.Ε.Ι. 
εκχωρεί σε αυτούς με σχετικές εξουσιοδοτικές πράξεις 
του. 

β) Τα έγγραφα της Σχολής κοινοποιούνται πάντοτε 
στον Πρόεδρο του Τ.Ε.Ι. για την αποτελεσματικότερη 
άσκηση του συντονιστικού ρόλου του. 

4. α) Όλα τα σχέδια εγγράφων Σχολής ή Τμήματος γε¬ 
νικότερου ενδιαφέροντος και επιπέδου Τ.Ε.Ι., μονογρά- 
φονται από το Διευθυντή της Σχολής, αν προέρχονται 
από Σχολή ή τον Προϊστάμενο του Τμήματος και το Διευ¬ 
θυντή της Σχολής, αν προέρχονται από Τμήμα και από τον 
Γενικό Γραμματέα του Τ.Ε.Ι., σε κάθε περίπτωση, σε ση¬ 
μείο του εγγράφου που τίθεται ειδική σφραγίδα με έν¬ 
δειξη ως προς την ημερομηνία, την ιδιότητα και τη μονο¬ 
γραφή και υπογράφονται τελικά από τον Πρόεδρο ή τον 
οικείο Αντιπρόεδρο του Τ.Ε.Ι., κατά περίπτωση. 

β) Τα λοιπά υπηρεσιακά έγγραφα που υπογράφει ο 
Πρόεδρος ή Αντιπρόεδρος μονογράφονται κατά τον ίδιο 
τρόπο από τον συντάκτη του εγγράφου, τον αρμόδιο δι¬ 
οικητικό διευθυντή και τον Γενικό Γραμματέα του Τ.Ε.Ι. 

5. Τα θέματα των προηγούμενων παραγράφων 2, 3 και 
4 που αναφέρονται σε Διευθυντή Σχολής ισχύουν αναλό- 
γως και για Διευθυντή Παραρτήματος. 

Άρθρο 37 

Εορτολόγιο, Διακοπές. 

1. Κατά τη διάρκεια του χειμερινού και του εαρινού εξα¬ 
μήνου δεν γίνονται μαθήματα και εξετάσεις: 

α) Το χειμερινό εξάμηνο: κατά τις διακοπές των Χρι¬ 
στουγέννων και της Πρωτοχρονιάς, που αρχίζουν την 23η 
Δεκεμβρίου και λήγουν την 7η Ιανουάριου και κατά την 
28η Οκτωβρίου, 17η Νοεμβρίου και 30ή Ιανουάριου, οι 
οποίες αποτελούν αργία για το Τ.Ε.Ι. 

β) Το εαρινό εξάμηνο: κατά τις διακοπές του Πάσχα, 
που αρχίζουν τη Μεγάλη Δευτέρα και λήγουν την Κυρια¬ 
κή του Θωμά και κατά τις αργίες της Καθαρής Δευτέρας, 
της 25ης Μαρτίου, της 1ης Μάίου και του Αγίου Πνεύμα¬ 
τος. 

2. Επίσης δεν γίνονται μαθήματα και εξετάσεις: α) τα 
Σάββατα και τις Κυριακές, β) κατά τις διακοπές του καλο¬ 
καιριού, που αρχίζουν την 6η Ιουλίου και τελειώνουν την 
31η Αυγούστου και γ) κατά την 29 η Ιουνίου τοπική εορτή 
της πόλης των Σερρών που εδρεύει το Τ.Ε.Ι. 

Άρθρο 38 
Επιτηρήσεις. 

Τα Τμήματα και οι Τομείς έχουν την ευθύνη για την ομα¬ 
λή διεξαγωγή και επιτήρηση των εξετάσεων. Την επιτή¬ 
ρηση διενεργούν μέλη Ε.Π., συνεργάτες, μέλη Ε.ΔΙ.Π., 
Ε.Ε.Μ. + ΕΡΔΙΠ και Ε.Τ.Π. Οι επιτηρητές και οι σπουδα¬ 
στές εξασφαλίζουν με τη συμπεριφορά τους την ομαλή 
διεξαγωγή, κατά τρόπο που να υπάρχει αξιοκρατία και έλ¬ 
λειψη ενεργειών προσβλητικών για την αξιοπρέπεια 
όλων. 

Είναι δυνατή η ανάθεση υποχρεώσεων επιτήρησης σε 
μέλη του Διοικητικού Προσωπικού στις περιπτώσεις που 
δεν επαρκούν οι υπόλοιπες κατηγορίες προσωπικού, με 
απόφαση του Προϊσταμένου του Τμήματος, στα πλαίσια 
του ωραρίου εργασίας τους. Τα μέλη Ε.ΔΙ.Π. και Ε.Ε.Μ. 
κατανέμονται στα Τμήματα με απόφαση του Διευθυντή 
του Κ.Ξ.Γ.&Φ.Α. για επιτηρήσεις, ανάλογα με την εβδομα¬ 
διαία ανάθεση των ωρών διδασκαλίας τους. 

ΚΕΦΑΛΑΙΟ Ε' 

ΘΕΜΑΤΑ ΠΡΟΣΩΠΙΚΟΥ 

Άρθρο 39 

Δικαιώματα και υποχρεώσεις μελών Ε.Π. 
και Ε.ΔΙ.Π. + ΕΡΔΙΠ 

Τα μέλη του Εκπαιδευτικού Προσωπικού (Ε.Π.) του 
Τ.Ε.Ι. Σερρών είναι δημόσιοι λειτουργοί, απολαμβάνουν 


λειτουργικής ανεξαρτησίας κατά την άσκηση των διδα¬ 
κτικών και ερευνητικών καθηκόντων τους και έχουν διδα¬ 
κτικό, ερευνητικό-επιστημονικό και διοικητικό έργο, δι¬ 
καιώματα και λοιπές υποχρεώσεις, σύμφωνα με τον Κα¬ 
νονισμό αυτό και την κείμενη νομοθεσία. Πέραν αυτών 
που προβλέπονται στο νόμο ή τον παρόντα Εσωτερικό 
Κανονισμό, ισχύουν τα ακόλουθα: 

Α'. ΔΙΚΑΙΩΜΑΤΑ - ΥΠΟΧΡΕΩΣΕΙΣ 

1. Όλα τα μέλη Ε.Π. και Ε.ΔΙ.Π. δικαιούνται να διεκδι- 
κούν εκλογή σε θέση μονομελούς οργάνου διοίκησης ή 
να μετέχουν στα συλλογικά όργανα του Τ.Ε.Ι., σύμφωνα 
με την ισχύουσα νομοθεσία. 

2. Τα μέλη Ε.Π. και Ε.ΔΙ.Π. έχουν το δικαίωμα να λαμβά¬ 
νουν γνώση όλων των αποφάσεων των οργάνων της ακα¬ 
δημαϊκής μονάδας στην οποία υπάγονται, ύστερα από 
σχετική αίτηση προς τον Πρόεδρο του οικείου οργάνου. 

3. Τα μέλη Ε.Π. και Ε.ΔΙ.Π. δικαιούνται να κάνουν χρήση 
των εγκαταστάσεων του Τ.Ε.Ι. (βιβλιοθήκες, σπουδαστή¬ 
ρια, εργαστήρια, κ.λ.π.) σύμφωνα με τις διατάξεις του πα¬ 
ρόντος Εσωτερικού Κανονισμού και τις αποφάσεις των 
οικείων οργάνων. 

4. Οι διοικήσεις του Τμήματος και του Τ.Ε.Ι. οφείλουν να 
εξασφαλίζουν την εγκατάσταση σε γραφείο με σχετικό 
εξοπλισμό για άλατα μέλη Ε.Π. και Ε.ΔΙ.Π. 

5. Κάθε μέλος Ε.Π. και Ε.ΔΙ.Π. +ΕΡΔΙΠ: 

α) Ασκεί διδακτικό έργο, το οποίο συνίσταται στην ανά¬ 
ληψη συγκεκριμένων ωρών διδασκαλίας σε μαθήματα, 
εργαστήρια, φροντιστήρια, σεμινάρια, στην οργάνωση, 
επίβλεψη και λειτουργία εργαστηρίων, εργαστηριακών 
ασκήσεων και εργασιών, στη συγγραφή διδακτικών βοη¬ 
θημάτων και σε ουσιαστική καθοδήγηση και επίβλεψη των 
σπουδαστών για εκπόνηση εργασιών. 

β) Δέχεται σπουδαστές, για θέματα που σχετίζονται με 
την εκπαιδευτική και ερευνητική διαδικασία. 

γ) Συμμετέχει ενεργώς στις δραστηριότητες των συλ¬ 
λογικών οργάνων και συμβάλλει στην οργάνωση και σω¬ 
στή λειτουργία των εκπαιδευτικών και των ερευνητικών 
δραστηριοτήτων του Τμήματος και του Τομέα. 

δ) Προσφέρει ερευνητικό έργο. 

ε) Υποχρεούται να αναφέρει τον ακριβή τίτλο του και 
την επωνυμία του Τ. Ε. I. σε όλες τις επιστημονικές παρου¬ 
σίες και κάθε είδους δημοσιεύσεις. 

6. Οι υποχρεώσεις εκπληρώνονται στο χώρο του Τ.Ε.Ι. 
ως ορίζει ο Νόμος. 

7. Τον έλεγχο τήρησης του ωραρίου ασκεί ο Προϊστά- 
μενοςτου Τμήματος ή ο Διευθυντής του Κ.Ξ.Γ.Φ.Α., κατά 
περίπτωση. Αμφότεροι, αν υπάρχουν συνεχόμενες ή 
εκτεταμένες παραβάσειςτου ωραρίου, ενημερώνουντον 
Αντιπρόεδρο Ακαδημαϊκών Υποθέσεων και Προσωπικού. 

8. Το Συμβούλιο του Τ.Ε.Ι. μπορεί να αναθέτει σε μέλη 
του Ε.Π. και Ε.ΔΙ.Π. +ΕΡΔΙΠ ειδικά καθήκοντα, απαλλάσ- 
σοντάςτα μέχρι το μισό του υποχρεωτικού τους ωραρίου 
ή και περισσότερο, όπου ειδικώς αυτό προβλέπεται. Οι 
αποφάσεις αυτές λαμβάνονται με φειδώ. Καθήκοντα που 
μπορούν να χαρακτηριστούν ειδικά είναι ιδίως αυτά που 
καλύπτουν ανάγκες του Τ.Ε.Ι., οι οποίες δεν μπορούν να 
καλυφθούν από το διοικητικό μηχανισμό του και έχουν 
σχέση κυρίως με έργα νομικών, βιβλιοθηκονόμων, μηχα¬ 
νικών, νέων τεχνολογιών και προέδρων πάγιων επιτρο¬ 
πών. 

9. Το διδακτικό προσωπικό που προσλαμβάνεται με 
σύμβαση εργασίας ορισμένου χρόνου (συνεργάτες, επι- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22697 


σκέπτες καθηγητές, ειδικοί επιστήμονες) έχει δικαιώματα 
και υποχρεώσεις ανάλογες προς εκείνες των μελών Ε.Π. 
καιΕ.ΔΙ.Π. +ΕΡΔΙΠ, με τους περιορισμούς που θέτει η κεί¬ 
μενη νομοθεσία. Η προηγούμενη παράγραφος εφαρμό¬ 
ζεται αναλόγως και για τα μέλη αυτά. 

10. Η εκτός Τ.Ε.Ι. απασχόληση των μελών Ε.Π. (π.χ. κα¬ 
τοχή δεύτερης θέσης, ανάθεση εντολής διδασκαλίας σε 
άλλο Τ.Ε.Ι. ή πανεπιστήμιο, μερική άσκηση επαγγελματι¬ 
κής δραστηριότητας κ.λ.π.) επιτρέπεται μόνο βάσει της 
εκάστοτε κείμενης νομοθεσίας και κατά τη διάκριση του 
νόμου σε μέλη Ε.Π., πλήρους ή μερικής απασχόλησης. 

11. Τα μέλη Ε.Π. και Ε.ΔΙ.Π. +ΕΡΔΙΠ οφείλουν να απο¬ 
δέχονται τον ορισμό τους ως μελών εισηγητικών επιτρο¬ 
πών και εκλεκτορικών σωμάτων στο ίδιο ή άλλο Τ.Ε.Ι. και 
να εκπληρώνουν τις διοικητικές και λοιπές υποχρεώσεις 
τους στο Τμήμα, συμβάλλοντας στην εύρυθμη λειτουργία 
του. Εφόσον μετέχουν σε συλλογικά όργανα, έχουν κα¬ 
θήκον να παρίστανται σε όλη τη διάρκεια των συνεδριά¬ 
σεων. Απουσία ή αποχώρηση πριν από τη λήξη της συνε¬ 
δρίασης επιτρέπεται μόνο για σοβαρό ανυπαίτιο λόγο, 
που γνωστοποιείται στον Προεδρεύοντα. Έννοια παραί¬ 
τησης από τέτοιες υποχρεώσεις δεν νοείται. 

12. Η προθεσμία ανάληψης των καθηκόντων από όσους 
διορίζονται ή εξελίσσονται σε θέσεις Ε.Π. και Ε.ΔΙ.Π. 
+ ΕΡΔΙΠ αρχίζει από την κοινοποίηση της δημοσίευσης 
της οικείας πράξης στην Εφημερίδα της Κυβερνήσεως. 
Εάν εκλεγούν σε θέση Ε.Π. ή Ε.ΔΙ.Π. +ΕΡΔΙΠ σε άλλο 
Τμήμα του Τ.Ε.Ι. ή σε άλλο Τ.Ε.Ι. ή σε πανεπιστήμιο θεω¬ 
ρείται ότι παραιτήθηκαν αυτοδικαίως από τη θέση που κα¬ 
τείχαν μέχρι τούδε. Η παραίτηση ισχύει από την ημερο¬ 
μηνία ανάληψης νέων καθηκόντων. 

13. Μέλη Ε.Π. και Ε.ΔΙ.Π. +ΕΡΔΙΠ που αποχωρούν από 
την υπηρεσία αποδίδουν τη χρήση του γραφείου στο 
οποίο στεγάζονταν και παραδίδουν, πριν αποχωρήσουν, 
στον υπεύθυνο του Τομέα ή του Διευθυντή του 
Κ.Ξ.Γ.&Φ.Α. τα όργανα και τα υλικά που είχαν στη διάθε¬ 
σή τους. 

Β'. ΜΟΝΙΜΟΠΟΙΗΣΗ ΤΩΝ ΜΕΛΩΝ Ε.Π. 

ΚΑΙ Ε.ΔΙ.Π. +ΕΡΔΙΠ 

1. Τα μέλη Ε.Π. των βαθμιδών Επίκουρου Καθηγητή και 
Καθηγητή Εφαρμογών και τα μέλη Ε.ΔΙ.Π. +ΕΡΔΙΠ, μονι¬ 
μοποιούνται στις θέσεις, που κατέχουν σύμφωνα με τις 
διατάξεις των άρθρων 17, παρ. 2 και 18, παρ. 9 του Ν. 
1404/1983. Η κρίση για μονιμοποίηση βασίζεται κυρίως 
στο συνολικό έργο του κρινόμενου. Ως έργο αναφέρεται 
στο νόμο το διδακτικό, το ερευνητικό, το διοικητικό και κά¬ 
θε άλλο έργο στο Τ.Ε.Ι. του μέλους του Ε.Π. και του μέ¬ 
λους Ε.ΔΙ.Π. που ζητά να μονιμοποιηθεί. 

Συνεπώς, το εκλεκτορικό σώμα που κρίνει τη μονιμο¬ 
ποίηση λαμβάνει υπόψη συνολικά, τυπικά και ποιοτικά, 
εάν ο κρινόμενος: 

α) Είναι συνεπής στο διδακτικό του έργο, έχει εφοδιά¬ 
σει τους σπουδαστές με σημειώσεις, βιβλία και κατάλλη¬ 
λη βιβλιογραφία και διατηρεί μαζί τους τις υγιείς αρχές 
που αναφέρονται στο άρθρο 2του παρόντος Εσωτερικού 
Κανονισμού. 

β) Αν παράγει ερευνητικό έργο μέσα στο Τ.Ε.Ι. ή νομί- 
μως εκτός Τ.Ε.Ι. αλλά συνδέοντας, στο βαθμό του δυνα¬ 
τού, την ερευνητική αυτή δραστηριότητα με το Τ.Ε.Ι. ή με 
μέλη της ακαδημαϊκής κοινότητάς του, προτείνει ή έχει 
οποτεδήποτε προτείνει ερευνητικά προγράμματα να διε- 
ξαχθούν στο Τ.Ε.Ι., επιδεικνύει προθυμία συνεργασίας με 


άλλα μέλη του Ε.Π. ή σπουδαστές σε ερευνητικά προ¬ 
γράμματα. 

γ) Αν έχει ασκήσει καθήκοντα διοίκησης σε Τμήμα ή 
Τομέα ή σε οποιαδήποτε θέση έχει οριστεί και σε κάθε πε¬ 
ρίπτωση δεν έχει δείξει απροθυμία άσκησης τέτοιων κα¬ 
θηκόντων, έχει κάνει, γραπτά ή προφορικά, προτάσεις δι¬ 
οικητικής βελτίωσης και έχει επιδείξει νόμιμη αντιγρα- 
φειοκρατική διάθεση και συμπεριφορά, που εξυπηρετεί 
την ακαδημαϊκή μονάδα στην οποία ανήκει και τους σπου¬ 
δαστές. 

2. Αρνητική κρίση μονιμοποίησης πρέπει αιτιολογημέ- 
νως να αναφέρεται σε στοιχεία και περιστατικά που να εί¬ 
ναι ικανά και σε αριθμό και σε ποιότητα και να αποδεικνύ- 
ουν σημαντική απόκλιση όσων αναφέρονται στις περι¬ 
πτώσεις α' έως δ' της προηγούμενης παραγράφου και 
ειδικότερα των περιπτώσεων α' και β'. 

Γ. ΕΞΕΛΙΞΗ ΤΩΝ ΜΕΛΩΝ Ε.Π. 

Οι Αναπληρωτές Καθηγητές και οι Μόνιμοι Επίκουροι 
Καθηγητές μπορούν να εξελιχθούν σε ανώτερη βαθμίδα. 
Κατά την εξέλιξη αυτή, πέραν των προσόντων της ανώτε¬ 
ρης βαθμίδας, συνεκτιμάταιηπροσφοράτουςστη βαθμί¬ 
δα που κατέχουν ή τις προηγούμενες. Συνεπώς το οικείο 
εκλεκτορικό συνεκτιμά, αναλόγως, όσα αναφέρθηκαν 
στην προηγούμενη περίπτωση Β'. 

Δ'. ΣΧΕΣΕΙΣ ΜΕΤΑΞΥ ΤΩΝ ΜΕΛΩΝ Ε.Π. 

ΚΑΙ Ε.ΔΙ.Π. +ΕΡΔΙΠ. 

1. Όπως και όλα τα μέλη της ακαδημαϊκής κοινότητας 
του Τ.Ε.Ι., τα μέλη Ε.Π. και Ε.ΔΙ.Π. +ΕΡΔΙΠ., διατηρούν 
μεταξύ τους συναδελφικές σχέσεις, όπως αρμόζει σε δη¬ 
μόσιους λειτουργούς, υποστηρίζουν τις αντίθετες από¬ 
ψεις τους χωρίς φανατισμό, προσωπική αντιδικία ή ανεπί¬ 
τρεπτους χαρακτηρισμούς, αλλά με ψυχραιμία και σοβα¬ 
ρότητα και γενικώς λειτουργούν σύμφωνα με όσα 
προβλέπονται στους νόμους και τις ειδικές διατάξεις αλ¬ 
λά και την ακαδημαϊκή δεοντολογία, έχοντας πάντοτε 
υπόψη τους το καλώς νοούμενο συμφέρον του Ιδρύμα¬ 
τος, της εκπαίδευσης, των σπουδαστών και των ιδίων και 
ευρύτερα του κοινωνικού συνόλου. Συνεκτιμούν τις επι¬ 
πτώσεις των ενεργειών τους στο Ίδρυμα και δέχονται να 
οδηγούνται οι εντάσεις και διαφωνίες στα μονομελή όρ¬ 
γανα, κατά ιεραρχική σειρά, για εκτόνωση και συναδελφι- 
κό διακανονισμό. Αυτό αποτελεί κανόνα της ακαδημαϊκής 
δεοντολογίας που πρέπει να γίνεται σεβαστός και με κα¬ 
λή διάθεση αποδεκτός. 

2. Η Συνέλευση του Τ.Ε.Ι. δικαιούται απολύτως, ακόμη 
και αυτεπαγγέλτως, να ασκεί παρέμβαση αν υπάρχει δια¬ 
τάραξη σχέσεων σε μία ακαδημαϊκή μονάδα, για να προ¬ 
στατεύσει την εκπαιδευτική διαδικασία και το κύρος του 
Ιδρύματος ή των μελών του και να απαιτήσει την τήρηση 
του γράμματος και του πνεύματος της διάταξης της 
προηγούμενης παραγράφου. Αν οι προτάσεις της δεν γί¬ 
νουν εμπράκτως αποδεκτές από τα εμπλεκόμενα μέλη, η 
Συνέλευση του Τ.Ε.Ι. μπορεί να ζητήσει από τον Πρόεδρο 
του Τ.Ε.Ι. να ασκήσει την πειθαρχική του δικαιοδοσία. 

Άρθρο 40 

Ειδικό Διδακτικό Προσωπικό. 

1. Οι θέσεις του Ειδικού Διδακτικού Προσωπικού 
(Ε.ΔΙ.Π.) ανήκουν στο Κ.Ξ.Γ.Φ.Α., που αποτελεί ακαδημαϊ¬ 
κή μονάδα επιπέδου Τμήματος και υπάγεται στο Συμβού¬ 
λιο του Τ.Ε.Ι. 

2. Τα μέλη του Ε.ΔΙ.Π. προσφέρουν διδακτικό έργο που 
συνίσταται στη διδασκαλία ξένων γλωσσών και φυσικής 
αγωγής στους σπουδαστές. 

3. Οι ώρες εβδομαδιαίας απασχόλησης των μελών του 
Ε.ΔΙ.Π. ανέρχονται σε δεκαέξι και του Διευθυντή του 
Κ.Ξ.Γ.Φ.Α. σε οκτώ. 

4. Με απόφαση του Συμβουλίου του Τ.Ε.Ι. ύστερα από 
γνώμη της Γ.Σ.του Κ.Ξ.Γ.Φ.Α. ρυθμίζονται τα θέματα συμ¬ 
μετοχής των μελών Ε.ΔΙ.Π. αντίστοιχης ειδικότητας σετυ- 
χόνπροσφερόμενα προγράμματα εκμάθησηςτης ελληνι¬ 
κής γλώσσας σε ξένους κατά την περίοδο των θερινών 
διακοπών. 

5. Ο έλεγχος της απασχόλησης του Ε.ΔΙ.Π. ασκείται ιε¬ 
ραρχικά από το Διευθυντή του Κ.Ξ.Γ.Φ.Α. και από τον αρ¬ 
μόδιο Αντιπρόεδρο του Τ.Ε.Ι. 

6. Το Ε.ΔΙ.Π. δικαιούται αδείας κατά την περίοδο των θε¬ 
ρινών διακοπών όπως και τα μέλη Ε.Π., με την επιφύλαξη 
της παραγράφου 4 του παρόντος άρθρου. 

Άρθρο 40α 

Εργαστηριακό Διδακτικό Προσωπικό. 

Ι.Τα μέλη του κλάδου Εργαστηριακού Διδακτικού Προ¬ 
σωπικού (ΕΡ.ΔΙ.Π.) επιτελούν στο Τμήμα εργαστηριακό 
εφαρμοσμένο διδακτικό έργο, που συνίσταται στη διεξα¬ 
γωγή εργαστηριακών και πρακτικών ασκήσεων στους 
γνωστικούς τομείς της μουσικής τέχνης και τεχνολογίας 
και τις εφαρμοσμένες τέχνες. Τα μέλη του ΕΡ.ΔΙ.Π. μετέ¬ 
χουν στη Γ.Σ. του Τομέα που ανήκουν και εκπροσωπού¬ 
νται στο σώμα εκλεκτόρων του Τμήματος σε ποσοστό 
20% επί του συνόλου των μελών Ε.Π. του Τμήματος. 

2. Για τα μέλη του ΕΡ.ΔΙ.Π. εφαρμόζονται οι διατάξεις 
της παρ. 31 του άρθρου 3 του Ν. 3027/2002 (ΦΕΚ 152 Α') 
και του ΠΔ 35/2003 (ΦΕΚ 35 Α') και η σχετικές διατάξεις 
που ισχύουν κάθε φορά. 

Άρθρο 41 

Ειδικό Τεχνικό Προσωπικό. 

1. Κάθε μέλος του Ειδικού Τεχνικού Προσωπικού 
(Ε.Τ.Π.) εργάζεται το εβδομαδιαίο ωράριο που προβλέ- 
πεται από τις οικείες διατάξεις, με βάση τα ειδικά του προ¬ 
σόντα και τον προσδιορισμό των καθηκόντων που του 
ανατέθηκαν. Ο Υπεύθυνος του Τομέα είναι υπεύθυνος για 
τον έλεγχο κατά την εκτέλεση των εργασιών που έχουν 
ανατεθεί στα μέλη του Ε.Τ.Π. Τον έλεγχο τήρησης του 
ωραρίου ασκεί επίσης ο Υπεύθυνος του Τομέα, ο οποίος 
ενημερώνει για κάθε απουσία τον Προϊστάμενο του Τμή¬ 
ματος. 

2. Ειδικότερατο μέλος του Ε.Τ.Π.: α) Επικουρεί στηντε- 
χνική προετοιμασία και την ανάπτυξη των μαθημάτων, 
των πειραμάτων, των φροντιστηρίων και των πρακτικών 
και εργαστηριακών ασκήσεων και το σχετικό με αυτά έρ¬ 
γο των μελών Ε.Π. κατά την κρίση του διδάσκοντα, β) Εί¬ 
ναι υπεύθυνο για την καλή συντήρηση των χώρων και των 
υποδομών του εργαστηρίου, γ) Τηρεί τα βιβλία συντήρη¬ 
σης και απογραφής του εξοπλισμού και βοηθά στη συ¬ 
ντήρηση και απογραφή του εξοπλισμού, δ) Μέλη του 
Ε.Τ. Π. με ειδικά προσόντα και με πτυχίο Τριτοβάθμιας Εκ¬ 
παίδευσης μπορούν να αναλάβουν ερευνητικό έργο μετά 
από απόφαση του Συμβουλίου του Τμήματος. 

3. Για τη συμπλήρωση του ωραρίου, το έργο των μελών 
Ε.Τ.Π. προσφέρεται και σε εργαστήρια άλλων Σχολών ή 
Τμημάτωντου Τ.Ε.Ι. 


4. Η συμμετοχή των μελών του Ε.Τ.Π. σε εκπαιδευτικά 
προγράμματα ή σεμινάρια, σε συνέδρια στο εσωτερικό ή 
το εξωτερικό, γίνεται στο πλαίσιο των αποφάσεωντης Συ¬ 
νέλευσης και του Συμβουλίου του Τ.Ε.Ι., μετά από πρότα¬ 
ση του Συμβουλίου του Τμήματος και εφόσον δεν παρα¬ 
κωλύεται η λειτουργία του οικείου Τομέα ή εργαστηρίου. 

5. Το Ε.Τ.Π. μπορεί να συμμετέχει στις επιτηρήσεις σε 
εξετάσεις μαθημάτων του οικείου Τομέα, καθώς και στις 
επιτηρήσεις και επιτροπές κάθε είδους εξετάσεων που 
πραγματοποιούνται στα Τμήματα του Τ.Ε.Ι. 

6. Για την προκήρυξη των θέσεων, την επιλογή, τη μονι¬ 
μοποίηση και τα λοιπά σχετικά θέματα των μελών Ε.Τ.Π. 
εφαρμόζονται οι ισχύουσες διατάξεις. 

7. Όλα τα μέλη Ε.Τ.Π. μπορούν να πάρουν για προσω¬ 
πικούς λόγους κατά έτος α) άδεια έως πέντε (5) ημερών 
από τον Υπεύθυνο Τομέα και β) άδεια έως δέκα ημέρες 
από τον Προϊστάμενο του Τμήματος. 

Άρθρο 42 

Διοικητικό προσωπικό - Γ ενικός Γ ραμματέας. 

1. α) Τα μέλη του διοικητικού προσωπικού είναι μόνιμοι 
δημόσιοι υπάλληλοι και για όλα τα θέματα υπηρεσιακής 
τους κατάστασης, όπως επίσης και για θέματα πειθαρχι¬ 
κά, ασφαλιστικά και υγειονομικής περίθαλψης, εφαρμό¬ 
ζονται οι κείμενες για τους δημοσίους διοικητικούς υπαλ¬ 
λήλους διατάξεις. 

β) Οι προϊστάμενοι των Γραμματειών των Σχολών και 
των Τμημάτων προΐστανται του προσωπικού των γραμμα¬ 
τειών τους και είναι υπεύθυνοι έναντι του οικείου Διευθυ¬ 
ντή Σχολής ή Προϊσταμένου Τμήματος για την αποτελε¬ 
σματική και εύρυθμη λειτουργία των αντίστοιχων γραμ¬ 
ματειών, που καλύπτουν διοικητικώς τις εργασίες της 
ακαδημαϊκής μονάδας, των οργάνων της και των επιτρο¬ 
πών της, το σχετικό αρχείο και προκειμένου για Γραμμα- 
τεία Τμήματος και όλη την εκπαιδευτική διαδικασία και τη 
μερίδα κάθε σπουδαστή, στην οποία περιέχεται κάθε τι 
που αφορά το σπουδαστή από την ημέρα που εγγράφε- 
ται μέχρι τη λήψη του πτυχίου του (όπως βαθμολογίες, 
αντίγραφα πιστοποιητικών, προσκομιζόμενα έγγραφα ή 
αιτήσεις κ.λπ). Ακόμη, ενημερώνουν τα οικεία μονομελή 
και συλλογικά όργανα για κάθε σχετικό νομικό ή διοικητι¬ 
κό θέμα. 

γ) Οι προϊστάμενοι των Διευθύνσεων ή Αυτοτελών Τμη¬ 
μάτων της Διοίκησης, της Νομικής Υπηρεσίας και των 
Γ ραμματειών των Σχολών και των Τμημάτων στο τέλος 
κάθε χρόνου συντάσσουν εκθέσεις υπηρεσιακής επίδο¬ 
σης του οικείου διοικητικού προσωπικού, ως πρώτοι κρι¬ 
τές. 

δ) Οι προϊστάμενοι των Γραμματειών των Τμημάτων 
υπογράφουν τα πιστοποιητικά σπουδαστικής κατάστα¬ 
σης και τις βεβαιώσεις σπουδών και διανομής των διδα¬ 
κτικών βοηθημάτων στους σπουδαστές του Τμήματος. 
Προσυπογράφουν τα πιστοποιητικά αποφοίτησης των 
σπουδαστών. 

2. Ο Γ ενικός Γ ραμματέας (Γ.Γ.) είναι προϊστάμενος του 
διοικητικού προσωπικού, ανεξαρτήτως βαθμού και θέ¬ 
σης. Ο Γ.Γ. έχει τις αρμοδιότητες που προβλέπονται στο 
άρθρο 22 του Ν. 1404/1983 και αυτές που του εκχωρεί ο 
Πρόεδρος του Τ.Ε.Ι. Ο Γ.Γ. στο τέλος κάθε χρόνου συ¬ 
ντάσσει εκθέσεις υπηρεσιακής επίδοσης των προϊσταμέ¬ 
νων των Διευθύνσεων ή ανεξάρτητων τμημάτων της διοί¬ 
κησης και των προϊσταμένων των Γ ραμματειών των Σχο¬ 
λών και των Τμημάτων ως πρώτος κριτής και όλου του 
λοιπού διοικητικού προσωπικού, ως δεύτερος κριτής. 

3. Η υπηρεσία φύλαξης του Τ.Ε.Ι. (φύλακες - νυχτοφύ¬ 
λακες - θυρωροί) και το τεχνικό προσωπικό ασφαλείας 
των ηλεκτρομηχανολογικών εγκαταστάσεων του Ιδρύμα¬ 
τος λειτουργεί σε 24ωρη βάση και κατά τις διακοπές και 
αργίες. Το Συμβούλιο του Τ.Ε.Ι. μπορεί με απόφασή του 
να αλλάζει την ώρα έναρξης και λήξης του ωραρίου τους 
ή να περιορίζει τις ώρες εργασίας κατά τις ημέρες των 
διακοπών. 

4. Το προσωπικό φύλαξης, καθαριότητας και εκτέλεσης 
τεχνικών έργων μπορεί να φέρει στολή ή ειδικό ένδυμα 
εργασίας (φόρμα) με το έμβλημα του Τ.Ε.Ι. Για την υλο¬ 
ποίηση της δυνατότητας αυτής, τη δαπάνη, τον καθορι¬ 
σμό της στολής ή της φόρμας και κάθε σχετικό θέμα απο¬ 
φασίζει το Συμβούλιο του Τ.Ε.Ι., το οποίο φροντίζει να 
αναγραφεί για την κάλυψη της δαπάνης ειδικός κωδικός 
στον προϋπολογισμό του ΤΕΙ. 

Άρθρο 43 

Θέματα διοικητικού προσωπικού και Ε.Τ.Π. 

1. Το διοικητικό προσωπικό μπορεί να συμμετέχει με 
αμοιβή για τη γραμματειακή υποστήριξη και την οικονομι¬ 
κή διαχείριση σε ερευνητικά προγράμματα. Λαμβάνεται 
μέριμνα, ώστε να εναλλάσσεται το προσωπικό σε τέτοια 
καθήκοντα. 

2. Με απόφαση του Συμβουλίου του Τ.Ε.Ι. μπορεί να ορ¬ 
γανώνονται, επιδοτούμενα ή όχι, προγράμματα διδασκα¬ 
λίας ξένων γλωσσών, επιμόρφωσης και εξειδίκευσης των 
μελών του διοικητικού προσωπικού και του Ε.Τ.Π., είτε 
αυτοδύναμα είτε σε συνεργασία με άλλους δημόσιους ή 
ιδιωτικούς φορείς, στο πλαίσιο των διατάξεων της κείμε¬ 
νης νομοθεσίας. 

3. Τα μέλη του διοικητικού προσωπικού και του Ε.Τ.Π 
μπορούν να οργανώνουν συναντήσεις κατά τη διάρκεια 
του νόμιμου ωραρίου, για ενημέρωση και συζήτηση θε¬ 
μάτων σχετικών με το αντικείμενό τους και την υπηρεσία 
τους, χωρίς να παρακωλύεται το έργο του Τ.Ε.Ι. και ύστε¬ 
ρα από σχετική έγκριση του Συμβουλίου του Τ.Ε.Ι., με την 
οποία καθορίζεται και το ωράριο της συνάντησης. 

4. Το Διοικητικό Προσωπικό που υπηρετεί στο Τ.Ε.Ι. με 
σχέση εργασίας ιδιωτικού δικαίου αορίστου χρόνου να 
έχει το δικαίωμα του εκλέγειν και εκλέγεσθαι. 

Άρθρο 44 

Άδειες απουσίας προσωπικού. 

1. Οι θερινές διακοπές των μελών Ε.Π. καιΕ.ΔΙ.Π. αρχί¬ 
ζουν την 6η Ιουλίου κάθε ακαδημαϊκού έτους και λήγουν 
την 31η Αυγούστου του ιδίου έτους. 

2. Τα μέλη Ε.Τ.Π. λαμβάνουν, κατά το χρονικό διάστημα 
από 6 Ιουλίου έως την 31η Αυγούστου την ετήσια άδειά 
τους, με την προϋπόθεση ότι δεν παρακωλύεται η λει¬ 
τουργία του Τομέα όπου εργάζεται το μέλος. Την άδεια 
στα μέλη του Ε.Τ.Π. χορηγεί ο Προϊστάμενος του Τμήμα¬ 
τος, μετά από εισήγηση του Υπεύθυνου του Τομέα. 

3. Το Διοικητικό Προσωπικό δικαιούται ετήσιας κανονι¬ 
κής άδειας απουσίας, σύμφωνα με τον Υπαλληλικό Κώδι¬ 
κα. Το μεγαλύτερο μέρος της άδειας αυτής χορηγείται 
υποχρεωτικά από 15 Ιουλίου έως και 25 Αυγούστου. Με 
απόφαση του Συμβουλίου του Τ.Ε.Ι. ορίζονται οι απαραί¬ 
τητες για τη λειτουργίατου Τ.Ε.Ι. εξαιρέσεις, ώστε να εξα¬ 
σφαλίζεται ο ελάχιστος αναγκαίος αριθμός υπαλλήλων 
που θα καθιστά λειτουργική τη διοίκηση. Ο προγραμματι¬ 
σμός των αδειών γίνεται έγκαιρα από τον προϊστάμενο 
κάθε διοικητικής διεύθυνσης ή ανεξάρτητου Τμήματος ή 


υπηρεσίας σε συνεργασία με τους υπαλλήλους, ενώ σε 
περίπτωση διαφωνιών το ζήτημα επιλύει ο Γ ενικός Γ ραμ- 
ματέας του Τ.Ε.Ι. 

4. α) Στα μέλη Ε.Π., Ε.ΔΙ.Π. και ΕΡ.ΔΙ.Π. χορηγείται με 
απόφαση της Γ.Σ. του Τμήματος ή του Κ.Ξ.Γ.Φ.Α., κατά 
περίπτωση, άδεια μέχρι δύο εβδομάδες ανά εξάμηνο, για 
αποδεδειγμένη συμμετοχή σε επιστημονικά συνέδρια, 
σεμινάρια, διδασκαλία σε αντίστοιχα ιδρύματα του εξω¬ 
τερικού ή συμμετοχή σε προγράμματα ανταλλαγών. 

β) Με όμοια απόφαση, που εγκρίνεται από τον Υπουργό 
Εθνικής Παιδείας και Θρησκευμάτων, χορηγείται σε μέλη 
Ε.Π. μερικής απασχόλησης άδεια μέχρι ένα εξάμηνο ανά 
διδακτικό έτος, χωρίς πρόσθετες αποδοχές, για αποδε¬ 
δειγμένη διδασκαλία σε αντίστοιχα αναγνωρισμένα τε¬ 
χνολογικά εκπαιδευτικά ιδρύματα του εξωτερικού. 

γ) α) Στα μέλη Ε.Π., Ε.ΔΙ.Π. και ΕΡ.ΔΙ.Π., ύστερα από αί¬ 
τημα του ενδιαφερομένου και γνώμη του Προϊσταμένου 
τουΤμήματος, μπορεί να χορηγείται ετησίως, ανάλογαμε 
τις ανάγκες του Τμήματος ή του Κ.Ξ.Γ.Φ.Α. και για σοβα¬ 
ρούς προσωπικούς λόγους άδεια μέχρι δέκα ημερών με 
απόφαση του Διευθυντή της Σχολής ή του Κ.Ξ.Γ.Φ.Α. ή μέ¬ 
χρι δεκαπέντε ημερών, με απόφαση του Προέδρου του 
Τ.Ε.Ι. 

5. α) Οι εκπαιδευτικές και οι άλλες ειδικές άδειες χορη¬ 
γούνται στα μέλη του Τ.Ε.Ι., όπως ορίζει η ισχύουσα νο¬ 
μοθεσία για κάθε κατηγορία προσωπικού. 

β) Η εκπαιδευτική άδεια στα μέλη Ε.Π., Ε.ΔΙ.Π. και 
ΕΡ.ΔΙ.Π. χορηγείται από τον Πρόεδρο μετά από απόφαση 
του Συμβουλίου του Τ.Ε.Ι. και εισήγηση της Γ.Σ. του Τμή¬ 
ματος, ύστερα από αίτηση του εκπαιδευτικού. Με την αί¬ 
τηση για χορήγηση κατατίθενται και όλα τα στοιχεία που 
συνηγορούν στη χορήγηση της άδειας και αποδεικνύουν 
το λόγο για τον οποίο ζητείται. Κατά τη διάρκεια της άδει¬ 
ας αυτής ο Προϊστάμενος του Τμήματος δικαιούται να ζη¬ 
τά, ετησίως ή και ανά εξάμηνο, ενημέρωση από τον εκ¬ 
παιδευτικό για την πορεία των μεταπτυχιακών σπουδών 
του, την απασχόλησή του στους χώρους εφαρμογής ή τη 
συμμετοχή του στα ερευνητικά έργα, κατά περίπτωση. Αν 
από την ενημέρωση ή από στοιχεία, που τυχόν υπάρχουν, 
προκύπτει ότι δεν ευοδώνεται, με υπαιτιότητα του εκπαι¬ 
δευτικού, ο σκοπός για τον οποίο χορηγήθηκε η εκπαι¬ 
δευτική άδεια, ο Προϊστάμενος του Τμήματος απευθύνε¬ 
ται στη Γ.Σ. και εκθέτει τα στοιχεία δικαιούμενος να ζητή¬ 
σει να μην παραταθεί η άδεια ή ακόμη και να ανακληθεί. 
Στη συνεδρίαση καλείται και ο εκπαιδευτικός. 

γ) Στην έκθεση για τις δραστηριότητες και τα αποτελέ¬ 
σματα της εκπαιδευτικής άδειας, που καταθέτει στη Γ.Σ. 
του Τμήματος ο εκπαιδευτικός εντός δύο μηνών από τη 
λήξη της άδειας, προσκομίζει συνημμένα, για το αρχείο 
του Τμήματος, αντίγραφα των τίτλων και των διδακτο¬ 
ρικών ή λοιπών μεταπτυχιακών πονημάτων καθώς και κά¬ 
θε πρόσφορο επιστημονικό έργο που αναφέρεται στις 
εφαρμογές ή την έρευνα που μετείχε, κατά περίπτωση. 

Άρθρο 45 

Ορκωμοσία - Ανάληψη Υπηρεσίας. 

1. Οι διοριζόμενοι στο Τ.Ε.Ι., πριν απάτην ανάληψη υπη¬ 
ρεσίας, δίδουν, ενώπιον του Προέδρου ή του νομίμου 
αναπληρωτή του, τον ακόλουθο όρκο: «Ορκίζομαι ότι θα 
φυλάττω πίστη στην πατρίδα, υπακοή στο Σύνταγμα και 
τους νόμους του κράτους και θα εκπληρώνω τιμίως και 
ευσυνειδήτως τα καθήκοντά μου». 

2. Για όσους δεν επιθυμούν να δώσουν όρκο θρησκευ¬ 
τικού τύπου, επιτρέπεται η βεβαίωση του περιεχομένου 
του ανωτέρω όρκου με απλή επίκληση της τιμής και της 
συνείδησης τους, ως ακολούθως: «Βεβαιώνω, επικαλού¬ 
μενος την τιμή και τη συνείδησή μου, ότι θα φυλάττω πί¬ 
στη στην πατρίδα, υπακοή στο Σύνταγμα και τους νόμους 
του κράτους και θα εκπληρώνω τιμίως και ευσυνειδήτως 
τα καθήκοντα μου». 

3. Για την ορκωμοσία ή βεβαίωση, σύμφωνα με τις 
προηγούμενες παραγράφους, συντάσσεται σχετικό 
πρωτόκολλο, το οποίο υπογράφεται από τον Πρόεδρο ή 
το νόμιμο αναπληρωτή του και τον διοριζόμενο, ενώ για 
την ανάληψη υπηρεσίας εκδίδεται σχετική διαπιστωτική 
πράξη του Προέδρου του Τ.Ε.Ι. ή του νόμιμου αναπληρω¬ 
τή του. 

ΚΕΦΑΛΑΙΟ ΣΤ 
ΠΕΙΘΑΡΧΙΚΑ ΘΕΜΑΤΑ 

Α. ΜΕΛΩΝ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
Άρθρο 46 

Πειθαρχικά αδικήματα-Παραγραφή. 

1. Πειθαρχικά αδικήματα των μελών Ε.Π., είτε κατέχουν 
τακτική είτε προσωποπαγή θέση, είναι ιδίως: 

α) Η παραβίαση των υποχρεώσεων των μελών Ε.Π., 
όπως αυτές καθορίζονται στην εκάστοτε ισχύουσα νομο¬ 
θεσία, τις διατάξεις του παρόντος Εσωτερικού Κανονι¬ 
σμού ή τις αποφάσεις των συλλογικών και ατομικών Ορ¬ 
γάνων. 

β) Η τέλεση ποινικών αδικημάτων. 

γ) Η μη μόνιμη πραγματική εγκατάσταση και διαμονή, 
τρεις μήνες μετά το διορισμότους, στο νομό όπου εδρεύ¬ 
ει το Τ.Ε.Ι. ή το Τμήμα στο οποίο ανήκει οργανικά ή η με¬ 
ταγενέστερη μεταβολή της μόνιμης αυτής διαμονής. 

δ) Η μη τήρηση του νόμιμου ωραρίου και εν γένει των 
όρων απασχόλησης των μελών Ε.Π. 

ε) Η κατ’ επανάληψη και συστηματική απουσία, όταν με¬ 
τέχουν σε συλλογικό όργανο διοίκησης, χωρίς άδεια του 
προεδρεύοντος. 

ζ) Η μη προσέλευση, χωρίς να συντρέχει ασθένεια ή 
απουσία σε εκπαιδευτική άδεια ή άλλος νόμιμος λόγος, 
στις συνεδριάσεις των οικείων εκλεκτορικών σωμάτων 
εκλογής εκπαιδευτικού προσωπικού ή η μη παρουσία σε 
όλη τη διάρκειάτους ή η μη εκπλήρωση των υποχρεώσε- 
ώντου που απορρέουν από μία τέτοια συμμετοχή (όπως 
τήρηση δεοντολογίας, αιτιολόγηση, υπογραφή πρακτι¬ 
κών κ.λπ.). 

η) Η κατά τη διάρκεια του διδακτικού έτους υπαίτια 
απουσία χωρίς νόμιμη άδεια. 

θ) Η ανακριβής χρήση του καθηγητικού τίτλου. 

ι) Η μη τήρηση των υποχρεώσεων ή απαγορεύσεων που 
προβλέπονται από τα άρθρα 9, 10 παρ. 4 και 12 του Ν. 
2530/1997. 

ια) Η υπογραφή με την ιδιότητα μονομελούς οργάνου, 
χωρίς ειδική εξουσιοδότηση του Προέδρου, εγγράφου 
που δεσμεύει κατά οποιονδήποτε τρόπο το Τ.Ε.Ι. 

ιβ) Η μη νόμιμη χρήση υπηρεσιώντηλεματικήςτου Τ.Ε.Ι. 

2. α) Τα πειθαρχικά αδικήματα παραγράφονται μετά 
δύο έτη από την ημέρα που διαπράχθηκαν. Πειθαρχικό 
αδίκημα, το οποίο αποτελεί και ποινικό αδίκημα, δεν πα¬ 
ραγράφεται πριν παραγραφεί το ποινικό αδίκημα. Για τα 
αδικήματα αυτά, οι πράξεις της ποινικής διαδικασίας δια¬ 
κόπτουν την παραγραφή του πειθαρχικού αδικήματος. 


β) Η κλήση σε απολογία ή η παραπομπή στο Πειθαρχικό 
Συμβούλιο διακόπτουν την παραγραφή. Στις περιπτώσεις 
αυτές ο συνολικός χρόνος παραγραφής ως την έκδοση 
της πρωτοβάθμιας πειθαρχικής απόφασης δεν μπορεί να 
υπερβεί τα τέσσερα έτη. 

γ) Η παραγραφή του πειθαρχικού αδικήματος διακό¬ 
πτεται επίσης από την τέλεση νέου πειθαρχικού αδικήμα¬ 
τος, το οποίο αποσκοπεί στην απόκρυψη ή την παρεμπό- 
διση της πειθαρχικής δίωξης του πρώτου. Στην περίπτω¬ 
ση αυτή η παραγραφή του πρώτου αρχίζει όταν λήξει ο 
χρόνος παραγραφής του δεύτερου πειθαρχικού αδική¬ 
ματος. 

δ) Δεν παραγράφεται το πειθαρχικό παράπτωμα για το 
οποίο εκδόθηκε πειθαρχική απόφαση που επιβάλλει πει¬ 
θαρχική ποινή σε πρώτο βαθμό. 

3. Δεν επιτρέπεται δεύτερη δίωξη για το ίδιο πειθαρχικό 
αδίκημα. 

Άρθρο 47 

Πειθαρχικές ποινές. 

1. α) Πειθαρχικές ποινές είναι: η έγγραφη επίπληξη, η 
περικοπή των κάθε φύσης συνολικών μηνιαίων αποδοχών 
μέχριτρεις μήνες και σε περίπτωση υποτροπής μέχρις έξι 
μήνες, η προσωρινή παύση ενός μήνα μέχρι δώδεκα μή¬ 
νες, η οριστική παύση. 

β) Τα αδικήματα της περίπτωσης γ' της παραγράφου 1 
του προηγούμενου άρθρου μπορεί να τιμωρηθούν με την 
ποινή της οριστικής παύσης. Τα αδικήματα της περίπτω¬ 
σης η' της παραγράφου 1 του προηγούμενου άρθρου 
μπορεί να τιμωρηθούν με την ποινή της οριστικής παύ¬ 
σης, αν η απουσία διήρκεσε περισσότερο από τριάντα 
ημέρες. Τα αδικήματα της περίπτωσης ι' της παραγρά¬ 
φου 1 του προηγούμενου άρθρου, που προβλέπονται στο 
άρθρο 9 του Ν. 2530/1997, τιμωρούνται με την ποινή της 
προσωρινής ή οριστικής παύσης. Τα αδικήματα της περί¬ 
πτωσης ι'της παραγράφου 1 του προηγούμενου άρθρου, 
που προβλέπονται στο άρθρο 12 του Ν. 2530/1997, τιμω¬ 
ρούνται με την ποινή της οριστικής παύσης. 

γ) Τα μέλη του Ε.Π. μπορούν επίσης να παυθούν αν συ¬ 
ντρέχει: 

αα) ποινική καταδίκη για αδικήματα που διέπραξαν κα¬ 
τά το χρόνο που είχαν την ιδιότητά τους ή, ανεξαρτήτως 
χρόνου διάπραξης, για αδικήματα που αναφέρονται κα¬ 
τωτέρω, στην περίπτωση α' της παραγράφου 4 του πα¬ 
ρόντος άρθρου, οπότε το οικείο Πειθαρχικό Συμβούλιο 
επιλαμβάνεται με αίτημα του Προέδρου του Τ.Ε.Ι. είτε με 
αίτημα του Υπουργού Εθνικής Παιδείας και Θρησκευμά¬ 
των. 

ββ) βαρύ πειθαρχικό παράπτωμα, το οποίο είτε χαρα¬ 
κτηρίζεται ως βαρύ από τις διατάξεις του παρόντος Εσω¬ 
τερικού Κανονισμού είτε θεωρείται ότι έχει τέτοιον χαρα¬ 
κτήρα εάν επιδεικνύεται ασύγγνωστη ραθυμία, κουφότη¬ 
τα, ανεπάρκεια ή αδιαφορία για την εκπλήρωση των 
καθηκόντων τους, εφόσον ή οι συνθήκες υπό τις οποίες 
διαπράχθηκαν αυτά και ο βαθμός υπαιτιότητας του διω- 
κομένου που διαπιστώνεται μαρτυρούν σε αυτόν έλλειψη 
συνείδησης των βασικών του υποχρεώσεων ως μέλους 
Ε.Π. ή εκθέτουν σοβαρώςτο γόητρο των μελών Ε.Π., 

γγ) διαγωγή που απάδει στην αξιοπρέπεια του εκπαι¬ 
δευτικού λειτουργού ανώτατου ιδρύματος και 

δδ) σωματική ή πνευ ματική ανικανότητα για το λειτούρ¬ 
γημα, οπότε το Πειθαρχικό Συμβούλιο επιλαμβάνεται είτε 
με αίτηση του ίδιου του μέλους του Ε.Π., είτε με αίτημα 

του Προέδρου ή των Αντιπροέδρων του Τ.Ε.Ι. είτε με αί¬ 
τημα του Υπουργού Εθνικής Παιδείας και Θρησκευμά¬ 
των. 

2. Όταν τιμωρείται με προσωρινή παύση, το μέλος του 
Ε.Π. λαμβάνει κατά την έκτιση της ποινής το ένα τρίτο 
(1/3) από τις κάθε φύσης αποδοχές που θα ελάμβανε. 

3. Κατ’ εξαίρεση, για αδικήματα που θα επέσυραν την 
ποινή της έγγραφης επίπληξης, η δίωξη εναπόκειται στη 
διακριτική εξουσία του οικείου πειθαρχικού οργάνου, το 
οποίο λαμβάνει υπόψη το συμφέρον του Ιδρύματος, τις 
συνθήκες διάπραξής τους και την εν γένει προσφορά του 
μέλους του Ε.Π. Στις περιπτώσεις αυτές η υπόθεση τίθε¬ 
ται στο αρχείο με επίκληση της παρούσας διάταξης. 

4. α) Μέλος του Ε.Π. απέχει υποχρεωτικά απάτην άσκη¬ 
ση των καθηκόντων του, αν καταδικάστηκε σε στερητική 
της ελευθερίας ποινή από πρωτόδικο δικαστήριο για πρά¬ 
ξη σε βαθμό κακουργήματος ή για κλοπή, υπεξαίρεση, 
απάτη, πλαστογραφία, ψευδορκία, ή για έγκλημα σχετικά 
με την υπηρεσία ή κατά της γενετήσιας ελευθερίας ή εί¬ 
ναι προσωρινά κρατούμενο για οποιοδήποτε έγκλημα και 
για όσο χρόνο κρατείται. 

β) Η αποχή παύει αν εκδοθεί αθωωτική απόφαση ή απαλ¬ 
λακτικό βούλευμα ή, πριν την αθώωση ή την απαλλαγή με 
βούλευμα, μετά την έκδοση της σχετικής με τα ανωτέρω 
αδικήματα πειθαρχικής απόφασης και ανάλογα με την πει¬ 
θαρχική ποινή που θα επιβληθεί. Δεν παύει η αποχή αν το 
μέλος συνεχίζει να είναι προσωρινά κρατούμενο. 

γ) Σε περίπτωση αποχής, το μέλοςτου Ε.Π. λαμβάνει το 
ένα τρίτο (1/3) από τις κάθε φύσης αποδοχές που θα 
ελάμβανε. 

5. Οι πειθαρχικές ποινές που επιβάλλονται πρέπει να εί¬ 
ναι ανάλογες προς τη βαρύτητα του παραπτώματος, τις 
συνθήκες τέλεσής του και το βαθμό της υπαιτιότητας. 

6. Οι ποινές επιβάλλονται ύστερα από προηγούμενη έγ¬ 
γραφη ή προφορική παροχή εξηγήσεων ή απολογία των 
υπαιτίων. Η παραβίαση του δικαιώματος του υπαιτίου για 
προηγούμενη ακρόασή του επιφέρει ακυρότητα της πρά¬ 
ξης που επιβάλλει πειθαρχική ποινή. Τέτοια παραβίαση 
δεν υπάρχει, εφόσον ο υπαίτιος κλητεύθηκε εγγράφως 
και δεν έδωσε εξηγήσεις ή απολογία μέσα στην εύλογη 
προθεσμία που του τάχθηκε. 

7. Για κάθε πειθαρχικό αδίκημα επιβάλλεται μία μόνο 
πειθαρχική ποινή. Για κάθε μέλος Ε.Π. επιβάλλεται μια μό¬ 
νο ποινή με την ίδια πειθαρχική απόφαση. Αν το πειθαρχι¬ 
κό όργανο επιλαμβάνεται για περισσότερα πειθαρχικά 
αδικήματα, με την πειθαρχική απόφαση επιβάλλεται μία 
μόνο ποινή, κατά την επιμέτρηση της οποίας λαμβάνεται 
υπόψη ο αριθμός και η βαρύτητα όλων των αδικημάτων. 

8. α) Διαγράφονται αυτοδικαίως: η ποινή της επίπληξης 
μετά τρία έτη, της περικοπής αποδοχών μετά πέντε έτη 
και οι λοιπές ποινές, εκτός από την ποινή της οριστικής 
παύσης, μετά δέκα έτη, εφόσον κατά το αντίστοιχο χρο¬ 
νικό διάστημα το μέλος του Ε.Π. δεν τιμωρήθηκε με άλλη 
ποινή. 

β) Ο πειθαρχικός φάκελος ποινής που διαγράφεται 
αφαιρείται από το προσωπικό μητρώο του μέλους του 
Ε.Π., τίθεται στο αρχείο της υπηρεσίας και δεν επιτρέπε¬ 
ται εφεξής να αποτελεί στοιχείο για κάθε περίπτωση. 

Άρθρο 48 

Μονομελή πειθαρχικά όργανα. 

1. Πειθαρχικώς προϊστάμενοι είναι με ιεραρχική σειρά 
ανώτερου προς κατώτερο: α) ο Πρόεδρος του Τ.Ε.Ι. για 


όλα τα μέλη Ε.Π. του Τ.Ε.Ι., β) οι Αντιπρόεδροι του Τ.Ε.Ι. 
για άλατα μέλη Ε.Π. του Τ.Ε.Ι. πληντου Προέδρου, γ) ο 
Διευθυντής της Σχολής για τα μέλη Ε.Π. της Σχολής, δ) ο 
Προϊστάμενος του Τμήματος για τα μέλη Ε.Π. του Τμήμα- 
τος. ε) Ο Διευθυντής του Κ.Ξ.Γ.&Φ.Α. για τα μέλη Ε.ΔΙ.Π. 
και Ε.Ε.Μ. του Κ.Ξ.Γ.&Φ.Α. 

Οι πειθαρχικώς προϊστάμενοι επιλαμβάνονται αυτεπαγ- 
γέλτως και εφόσον δεν έχει επιληφθεί ανώτερος ιεραρχι¬ 
κά πειθαρχικός προϊστάμενος. Οι διατάξεις των άρθρων 
10 παράγραφος 2 και 12 παράγραφοι 2 και 3 του Ν. 
2530/1997 εφαρμόζονται για τα διαδικαστικά θέματα που 
προβλέπουν. 

2. α) Όλοι οι πειθαρχικώς προϊστάμενοι μπορούν να επι- 
βάλουντηνποινή της επίπληξης. Την ποινή της περικοπής 
των μηνιαίων αποδοχών μπορούν να επιβάλουν οι εξής με 
τις ακόλουθες διακρίσεις: 

αα) Ο Πρόεδρος του Τ.Ε.Ι. έως και τις αποδοχές ενός 
μήνα. 

ββ) Ο Αντιπρόεδρος του Τ.Ε.Ι. έως και τα τρία τέταρτα 
των μηνιαίων αποδοχών. 

γγ) Ο Διευθυντής Σχολής έως και το ήμισυ των μηνιαίων 
αποδοχών. 

δδ) Ο Προϊστάμενος Τμήματος έως και το ένα τέταρτο 
των μηνιαίων αποδοχών. 

εε) Ο Διευθυντής του Κ.Ξ.Γ.&Φ.Α. έως το ένα τέταρτο 
των μηνιαίων αποδοχών. 

β) Αν για το αδίκημα προβλέπεται ποινή παύσης και το 
μέλοςτου Ε.Π. κατέχει τακτική θέση, εφαρμόζεται ήπαρ. 
2 του άρθρου 32 του Ν. 1404/1983 με παραπομπή της πει¬ 
θαρχικής υπόθεσης στο οικείο Συμβούλιο από τον Πρόε¬ 
δρο του Τ.Ε.Ι. 

3. α) Το μέλος Ε.Π. που του επεβλήθη πειθαρχική ποινή 
δικαιούται, μέσα σε προθεσμία ενός μηνάς από την κοι¬ 
νοποίησή της, να ασκήσει προσφυγή με δικαίωμα ακρόα¬ 
σης: αα) Ενώπιοντου Πειθαρχικού Συμβουλίου του Τ.Ε.Ι., 
σε περίπτωση επιβολής πειθαρχικής ποινής από τον Πρό¬ 
εδρο του Τ.Ε.Ι. ββ) Ενώπιον του Προέδρου του Τ.Ε.Ι., σε 
περίπτωση επιβολής πειθαρχικής ποινής από τους Αντι¬ 
προέδρους ή το Διευθυντή της Σχολής, γγ) Ενώπιον του 
Διευθυντή της Σχολής, σε περίπτωση επιβολής πειθαρχι¬ 
κής ποινής από τον Προϊστάμενο του Τμήματος. 

β) Η απόφαση επί της προσφυγής δεν χειροτερεύει τη 
θέση του προσφεύγοντα. Η προσφυγή κατατίθεται στη 
γραμματεία του Τ.Ε.Ι. ή της ακαδημαϊκής μονάδας που 
προΐσταται το όργανο το οποίο επέβαλε την ποινή, κατά 
περίπτωση. Προσφυγή κατά απόφασης που εκδίδεται 
ύστερα από προσφυγή δεν επιτρέπεται. 

γ) Οι αποφάσεις του Πειθαρχικού Συμβουλίου του Τ.Ε.Ι. 
που επιβάλλουν ποινή περικοπής αποδοχών άνω του ενός 
μήνα ή παύση, μπορούν να προσβληθούν ενώπιον του 
Συμβουλίου της Επικράτειας, μέσα στην προθεσμία που 
προβλέπεται από τις διατάξεις που διέπουντη λειτουργία 
του. Η προθεσμία άσκησης της προσφυγής και η άσκησή 
της αναστέλλουν την εκτέλεση της πειθαρχικής απόφα¬ 
σης. Αν έχει επιβληθεί ποινή οριστικής παύσης, το μέλος 
του Ε.Π. τίθεται, στην περίπτωση αυτή και μέχρι να εκδο¬ 
θεί η απόφαση, υποχρεωτικά σε αργία, λαμβάνοντας το 
ένα τρίτο (1/3) των κάθε φύσης αποδοχών που θα ελάμ¬ 
βανε. 

δ) Για την προσβολή των αποφάσεων, οι οποίες αφο¬ 
ρούν μέλη Ε.Π. με τακτική θέση και εκδίδονται σύμφωνα 
μετηνπαρ. 2 του άρθρου 32 του Ν. 1404/1983, εφαρμό¬ 
ζονται οι διατάξεις που ισχύουν για το οικείο Συμβούλιο. 

Άρθρο 49 

Πειθαρχικό Συμβούλιο. 

1. Στο Τ.Ε.Ι. λειτουργεί Πειθαρχικό Συμβούλιο, το οποίο 
ορίζεται με απόφαση του Προέδρου του Τ.Ε.Ι. και αποτε- 
λείται: 

α) Από τον Πρόεδρο του Τ.Ε.Ι., ως Πρόεδρο. 

β) Τους Αντιπροέδρους του Τ.Ε.Ι., από τους οποίους ο 
Αντιπρόεδρος Ακαδημαϊκών Υποθέσεων και Προσωπικού 
είναι και αναπληρωτής του Προέδρου. Αν αυτός κωλύεται 
χρέη αναπληρωτή ασκεί ο άλλος Αντιπρόεδρος. 

γ) Τους Διευθυντές των Σχολώντου Τ.Ε.Ι., που αναπλη¬ 
ρώνονται από τους νόμιμους αναπληρωτές τους. 

δ) Δύο μέλη του Ε.Π. του Τ.Ε.Ι. που κατέχουν τακτική θέ¬ 
ση και βαθμίδα Καθηγητή, που εκλέγονται, με τους ανα¬ 
πληρωματικούς τους ίδιας θέσης και βαθμίδας, από το 
σύνολο των μελών Ε.Π. του Τ.Ε.Ι. που κατέχει τακτική θέ¬ 
ση και με θητεία δύο ετών, η οποία αρχίζει την πρώτη ημέ¬ 
ρα του επόμενου ακαδημαϊκού έτους από αυτό που ορί¬ 
ζονται. 

2. Πειθαρχικές ποινές επιβάλλει και το Πειθαρχικό Συμ¬ 
βούλιο του Τ.Ε.Ι. Το Πειθαρχικό Συμβούλιο μπορεί να επι¬ 
βάλει όλες τις ποινές και επιλαμβάνεται ύστερα από προ¬ 
σφυγή ή παραπομπή, όπου αυτές προβλέπονται. 

α) Αν για το αδίκημα προβλέπεται ποινή προσωρινής ή 
οριστικής παύσης και το μέλος του Ε.Π. κατέχει τακτική 
θέση εφαρμόζεται η παράγραφος 2 του άρθρου 32του Ν. 
1404/83 με παραπομπή της πειθαρχικής υπόθεσης στο οι¬ 
κείο Συμβούλιο. 

β) Αν πρόκειται για μέλος Ε.Π. με προσωποπαγή θέση 
και κρίνει ότι δεν συντρέχει λόγος επιβολής ποινής ορι¬ 
στικής παύσης, μπορεί να επιβάλει άλλη ποινή από αυτές 
που προβλέπονται στην περίπτωση α' της παραγράφου 1 
του άρθρου 47. 

3. α) Μέλητου Πειθαρχικού Συμβουλίου, τα οποία έχουν 
ασκήσει πειθαρχικά καθήκοντα ή έχουν ενεργήσει ένορ¬ 
κη διοικητική εξέταση σε μία υπόθεση, δεν μετέχουν στη 
συνεδρίαση που εισάγεται η υπόθεση αυτή και σε περί¬ 
πτωση που έχουν νόμιμο αναπληρωτή μετέχει αυτός. 

β) Αν πρόκειται περί του Προέδρου του Τ.Ε.Ι., καθήκο¬ 
ντα Προέδρου του Πειθαρχικού Συμβουλίου ασκεί στην 
περίπτωση αυτή ο Αντιπρόεδρος Ακαδημαϊκών Υποθέσε¬ 
ων και Προσωπικού και αν πρόκειται και γι’ αυτόν ο άλλος 
Αντιπρόεδρος. 

4. α) Το Πειθαρχικό Συμβούλιο συνεδριάζει νόμιμα αν 
παρίστανται τουλάχιστον πέντε μέλη του, μεταξύ των 
οποίων οπωσδήποτε ο Πρόεδρος ή ο αναπληρωτής του. 

β) Αν κατά τη συνεδρίαση το σύνολο των μελώντου Πει¬ 
θαρχικού Συμβουλίου δεν συμπληρώνει περιττό αριθμό, 
αποχωρεί με απόφαση του Πειθαρχικού Συμβουλίου, κα¬ 
τά σειρά και εφόσον δεν είναι εισηγητής της υπόθεσης: 
αα) ο αναπληρωτής, σε περίπτωση εφαρμογής της περί¬ 
πτωσης α'της προηγούμενης παραγράφου, ββ) ο Διευ¬ 
θυντής της Σχολής στην οποία ανήκει το μέλος του Ε.Π. 
που κρίνεται ή ο νόμιμος αναπληρωτής του, γγ) Διευθυ¬ 
ντής Σχολής ή ο νόμιμος αναπληρωτής του. 

5. Χρέη γραμματέα του Πειθαρχικού Συμβουλίου ασκεί 
διοικητικός υπάλληλος του Τ.Ε.Ι., που ορίζεται από το 
Συμβούλιο του Τ.Ε.Ι. 

6. α) Ο Πρόεδρος του Πειθαρχικού Συμβουλίου, όταν 
λάβει την προσφυγή ή την παραπομπή, ορίζει ως εισηγη¬ 
τή της πειθαρχικής υπόθεσης ένα από τα μέλη του Συμ¬ 
βουλίου, στο οποίο και παραδίδεται ο φάκελος. Αν η ποι¬ 


νή που προβλέπεται είναι παύση, ενεργείται ανάκριση. Ο 
Πρόεδρος, σε συνεργασία με τον εισηγητή, στον οποίο 
μπορεί να θέσει και σχετική προθεσμία ετοιμασίας του 
φακέλου, όταν κρίνει ότι η υπόθεση είναι ώριμη για συζή¬ 
τηση, την εισάγει στο Πειθαρχικό Συμβούλιο σε χρονικό 
διάστημα μικρότερο των τριών (3) μηνών. Η ημέρα, η ώρα 
και ο τόπος της συνεδρίασης ανακοινώνονται εγγράφως 
στο διωκόμενο πριν από δέκα τουλάχιστον ημέρες. 

β) Το διωκόμενο μέλος Ε.Π. έχει δικαίωμα να παραστεί 
αυτοπροσώπως ή να παρασταθεί δια ή μετά πληρεξουσί¬ 
ου δικηγόρου. Η μη προσέλευση του διωκόμενου σε συ¬ 
νεδρίαση για την οποία έχει κληθεί νομίμως, δεν εμποδί¬ 
ζει την πρόοδο της διαδικασίας. 

γ) Αν το Πειθαρχικό Συμβούλιο κρίνει ανεπαρκή τα απο¬ 
δεικτικά στοιχεία, αναβάλλει την κρίση της υπόθεσης και 
διατάσσει είτε ένορκη διοικητική εξέταση είτε συμπληρω¬ 
ματική ένορκη διοικητική εξέταση ή ανάκριση. 

δ) Ο διωκόμενος μπορεί με έγγραφη αίτησή του να ζη¬ 
τήσει την εξαίρεση μελώντου Πειθαρχικού Συμβουλίου. 
Η αίτηση αυτή, που υποβάλλεταιδύοτουλάχιστονημέρες 
πριν από τη συζήτηση της υπόθεσης, πρέπει να περιέχει 
κατάτρόπο σαφή και συγκεκριμένο τους λόγουςτης εξαί¬ 
ρεσης και να συνοδεύεται από τα στοιχεία με τα οποία αυ¬ 
τοί αποδεικνύονται. Για την αίτηση εξαίρεσης το Πειθαρ¬ 
χικό Συμβούλιο αποφασίζει αιτιολογημένα με συμμετοχή 
των νόμιμων αναπληρωτών των μελών των οποίων ζητεί¬ 
ται η εξαίρεση, εάν υπάρχουν. Αν εξαιρεθεί το τακτικό και 
το αναπληρωματικό του μέλος, το Πειθαρχικό Συμβούλιο 
συνεδριάζει με τα υπόλοιπα μέλη του. Η εξαίρεση ανα¬ 
πληρωματικού μέλους μπορεί να ζητηθεί την ημέρα της 
συνεδρίασης στην οποία μετέχει. Στην περίπτωση αυτή 
το Πειθαρχικό Συμβούλιο αποφασίζει αμέσως επί της αι- 
τήσεως εξαιρέσεως και συνεδριάζει με τα υπόλοιπα μέλη 
του. Δεν μπορούν, σε κάθε περίπτωση, να εξαιρεθούν μέ¬ 
λη τακτικά ή αναπληρωματικά περισσότερα από τα απαι- 
τούμενα για να έχει το Πειθαρχικό Συμβούλιο απαρτία. 
Για το λόγο αυτό η εξαίρεση των μελών εξετάζεται με τη 
σειρά αναγραφής των ονομάτων στην αίτηση εξαίρεσης. 

Άρθρο 50 

Πειθαρχικά θέματα. 

1. Περισσότερα του ενός πειθαρχικά αδικήματα του ίδι¬ 
ου μέλους Ε.Π. μπορεί, κατά την κρίση του πειθαρχικού 
οργάνου, να κρίνονται ενιαίως. Περισσότερα μέλη Ε.Π., 
που διώκονται για το ίδιο ή για συναφή πειθαρχικά αδική¬ 
ματα, μπορεί να κρίνονται ενιαίως. Αν στις περιπτώσεις 
αυτές τα πειθαρχικά όργανα που είναι αρμόδια να επιλη- 
φθούν είναι διαφορετικά, αρμόδιο για την κρίση όργανο 
είναι μεταξύ περισσότερων πειθαρχικώς προϊσταμένων ο 
ανώτερος ιεραρχικά, και σε περίπτωση ομοιοβάθμων 
εκείνος που έχει επιληφθεί πρώτος. 

2. α) Η πειθαρχική διαδικασία είναι αυτοτελής και ανε¬ 
ξάρτητη από την ποινική ή άλλη δίκη. Η ποινική δίκη δεν 
αναστέλλει την πειθαρχική διαδικασία. Το πειθαρχικό όρ¬ 
γανο όμως μπορεί με απόφαση του, η οποία είναι ελευθέ- 
ρως ανακλητή, να διατάξει, για εξαιρετικούς λόγους, την 
αναστολή της πειθαρχικής διαδικασίας, η οποία δεν πρέ¬ 
πει να υπερβαίνει το ένα έτος. Αναστολή δεν επιτρέπεται 
σε περίπτωση που το πειθαρχικό αδίκημα προκάλεσε δη¬ 
μόσιο σκάνδαλο ή θίγει σοβαρά το κύρος του Τ.Ε.Ι. 

β) Το πειθαρχικό όργανο δεσμεύεται από την κρίση που 
περιέχεται σε αμετάκλητη απόφαση ποινικού δικαστηρί¬ 
ου ή σε αμετάκλητο απαλλακτικό βούλευμα, μόνο ως 

προς την ύπαρξη ή την ανυπαρξία πραγματικών περιστα¬ 
τικών που στοιχειοθετούν την αντικειμενική υπόσταση 
πειθαρχικού αδικήματος. 

3. α) Σε περίπτωση αποκατάστασης, άρσης με οποιον- 
δήποτε τρόπο του κολασίμου ή μεταβολής των συνεπει¬ 
ών της ποινικής καταδίκης, δεν αίρεται το πειθαρχικώς 
κολάσιμο της πράξης. 

β) Σε περίπτωση εφαρμογής του άρθρου 47 του Συ¬ 
ντάγματος, αίρεται και το πειθαρχικώς κολάσιμο της πρά¬ 
ξης- 

4. Η πειθαρχική δίωξη αρχίζει με την κλήση του μέλους 
του Ε.Π. σε απολογία από το μονομελές πειθαρχικό όρ¬ 
γανο. Η πειθαρχική διαδικασία ολοκληρώνεται ενώπιον 
του μονομελούς πειθαρχικού οργάνου εντός μηνός και 
ενώπιον του Πειθαρχικού Συμβουλίου εντός τετραμήνου 
από την έναρξη της πειθαρχικής δίωξης. 

5. Ανένα μονομελές πειθαρχικό όργανο κρίνει ότι το πει¬ 
θαρχικό αδίκημα τιμωρείται με ποινή μεγαλύτερη της αρ¬ 
μοδιότητας του, παραπέμπει την υπόθεση στο αμέσως 
ανώτερο μονομελές πειθαρχικό όργανο ή ο Πρόεδρος 
του Τ.Ε.Ι. στο Πειθαρχικό Συμβούλιο. Το παραπεμπτήριο 
έγγραφο κοινοποιείται στον διωκόμενο. Το παραπεμπτή¬ 
ριο έγγραφο δεν ανακαλείται. Το παραπεμπτήριο έγγρα¬ 
φο αναφέρει συνοπτικώς το αδίκημα και την κρίση ότι 
απαιτείται επιβολή μεγαλύτερης ποινής. Δεν επιτρέπεται 
παραπομπή στο Πειθαρχικό Συμβούλιο μετά την έκδοση 
οριστικής απόφασης για το ίδιο αδίκημα από οποιοδήπο- 
τε μονομελές πειθαρχικό όργανο. 

6. α) Πειθαρχική ποινή δεν επιβάλλεται, εάν το μέλος 
Ε.Π. δεν κληθεί προηγουμένως σε απολογία. Η εξέταση 
του διωκόμενου κατά το στάδιο της ένορκης διοικητικής 
εξέτασης ή της πειθαρχικής ανάκρισης δεν αναπληρώνει 
την κλήση σε απολογία. 

β) Στην κλήση σε απολογία καθορίζεται σαφώς το απο¬ 
διδόμενο πειθαρχικό παράπτωμα και τάσσεται εύλογη 
προθεσμία για απολογία. Η προθεσμία αυτή δεν μπορεί 
να είναι βραχύτερη από πέντε ημερολογιακές ημέρες, 
όταν το μέλος Ε.Π. καλείται σε απολογία από τον πειθαρ¬ 
χικούς προϊστάμενο και από δέκα όταν καλείται από το Πει¬ 
θαρχικό Συμβούλιο. Η προθεσμία για απολογία μπορεί να 
παραταθεί μία μόνο φορά για τρεις ημέρες, μετά από αι¬ 
τιολογημένη έγγραφη αίτηση του διωκομένου. Εκπρόθε¬ 
σμη απολογία λαμβάνεται υποχρεωτικούς υπόψη, εφόσον 
υποβάλλεται πριν από την έκδοση της απόφασης. Η πα¬ 
ράλειψη της κλήσης σε απολογία καλύπτεται από την 
υποβολή εγγράφου απολογίας. 

γ) Όταν μετά την κλήση του διωκομένου σε απολογία 
ακολουθεί παραπομπή σε ανώτερο πειθαρχικώς προϊ¬ 
στάμενο ή στο Πειθαρχικό Συμβούλιο, δεν απαιτείται νέα 
κλήση σε απολογία. 

δ) Μετά την κλήση σε απολογία η υπόθεση, με την επι¬ 
φύλαξη της προηγούμενης περίπτωσης γ', περατώνεται 
με την έκδοση απόφασης. 

ε) Η απολογία υποβάλλεται εγγράφως. Ενώπιον του 
Πειθαρχικού Συμβουλίου επιτρέπεται στο διωκόμενο και 
προφορική συμπληρωματική απολογία. 

στ) Η απολογία παραδίδεται με απόδειξη στο όργανο το 
οποίο καλεί σε απολογία. Μπορεί όμως και να αποσταλεί 
ταχυδρομικώς με συστημένη επιστολή, οπότε το εμπρό¬ 
θεσμο της υποβολής της κρίνεται από το χρόνο της ταχυ¬ 
δρόμησης. 

ζ) Πριν από την απολογία ο διωκόμενος έχει δικαίωμα να 
λάβει γνώση του φακέλου της πειθαρχικής υπόθεσης. Το 


γεγονός ότι έλαβε γνώση αποδεικνύεται με πράξη η οποία 
υπογράφεται από τον υπάλληλο, ο οποίος τηρείτο φάκε¬ 
λο και το διωκόμενο ή μόνο από τον πρώτο, αν ο δεύτερος 
αρνηθεί να υπογράψει. 

η) Με την απολογία του το μέλος Ε.Π. έχει δικαίωμα να 
ζητήσει εύλογη προθεσμία για να υποβάλει έγγραφα 
στοιχεία. Η παροχή της προθεσμίας και η διάρκεια της 
εναπόκεινται στην κρίση του οργάνου το οποίο τον καλεί 
σε απολογία. 

7. Κανόνες και αρχές του ποινικού δικαίου και της ποι¬ 
νικής δικονομίας εφαρμόζονται ανάλογα και στο πει¬ 
θαρχικό δίκαιο, εφόσον δεν αντίκεινται στις ρυθμίσεις του 
παρόντος Εσωτερικού Κανονισμού και συνάδουν με τη 
φύση και το σκοπό της πειθαρχικής διαδικασίας. Εφαρ¬ 
μόζονται ιδίως οι κανόνες και οι αρχές που αφορούν: α) 
Τους λόγους αποκλεισμού της υπαιτιότητας και της ικα¬ 
νότητας προς καταλογισμό, β) Τις ελαφρυντικές ή επιβα- 
ρυντικές περιστάσεις για την επιμέτρηση της πειθαρχι¬ 
κής ποινής, γ) Την έμπρακτη μετάνοια, δ) Το δικαίωμα σι¬ 
γής του πειθαρχικώς διωκομένου. ε) Την πραγματική και 
νομική πλάνη, στ) Το τεκμήριο της αθωότητας του πει- 
θαρχικώς διωκομένου. ζ) Την επιείκεια υπέρ του πειθαρ¬ 
χικούς διωκομένου. η) Την προστασία των δικαιολογη¬ 
μένων συμφερόντων ως λόγο που αίρει τον πειθαρχικό 
χαρακτήρα δυσμενών κρίσεων, εκφράσεων και εκδηλώ¬ 
σεων, εκτός εάν συνιστούν το πειθαρχικό παράπτωμα της 
χαρακτηριστικούς ανάρμοστης συμπεριφοράς. 

Άρθρο 51 

Πειθαρχικές διαδικασίες. 

1. α) Προκαταρκτική έρευνα είναι η άτυπη συλλογή και 
καταγραφή στοιχείων για να διαπιστωθεί η τέλεση πει¬ 
θαρχικού παραπτώματος και οι συνθήκες τέλεσής του. 
Προκαταρκτική έρευνα μπορεί να ενεργήσει κάθε πει¬ 
θαρχικούς προϊστάμενος. 

β) Αν αυτός που ενεργεί προκαταρκτική έρευνα κρίνει, 
με βάση τα στοιχεία που έχουν συγκεντρωθεί, ότι δεν συ¬ 
ντρέχει περίπτωση πειθαρχικής δίωξης, περατώνει την 
έρευνα με αιτιολογημένη έκθεσή του. Αν, αντιθέτως, αυ¬ 
τός που ενεργεί προκαταρκτική έρευνα κρίνει ότι έχει δια- 
πραχθεί πειθαρχικό παράπτωμα, το οποίο τιμωρείται με 
ποινή της αρμοδιότητας του, καλεί το μέλος του Ε.Π. σε 
απολογία. Αν κρίνει, είτε πριν από την κλήση του μέλους 
του Ε.Π. σε απολογία ή μετά την απολογία του, ότι δικαι¬ 
ολογείται η επιβολή βαρύτερης ποινής, παραπέμπει την 
υπόθεση στον ανώτερο πειθαρχικώς προϊστάμενο. Αν, τέ¬ 
λος, κρίνει ότι το πειθαρχικό παράπτωμα χρειάζεται πε¬ 
ραιτέρω έρευνα, ζητά εγγράφως τη διενέργεια ένορκης 
διοικητικής εξέτασης από ανώτερο πειθαρχικό όργανο 
που έχει τέτοιο δικαίωμα. Το έγγραφο αυτό αίτημα είναι 
ταυτόχρονα και έγγραφο παραπομπής της υπόθεσης στο 
όργανο αυτό. 

2. α) Ένορκη διοικητική εξέταση (Ε.Δ.Ε.) ενεργείται με 
μεγάλη φειδώ, μόνο με απόφαση του Προέδρου ή των 
Αντιπροέδρων του Τ.Ε.Ι. ή του Πειθαρχικού Συμβουλίου 
και αποσκοπεί στη συλλογή στοιχείων για τη διαπίστωση 
της τέλεσης πειθαρχικού παραπτώματος και των προσώ¬ 
πων που τυχόν ευθύνονται, καθώς και στη διερεύνηση 
των συνθηκών κάτω από τις οποίες αυτό έχει τελεστεί. Η 
Ε.Δ.Ε. δεν συνιστά έναρξη πειθαρχικής δίωξης και ενερ- 
γείται, αν στρέφεται κατά συγκεκριμένου μέλους Ε.Π., 
από μέλος Ε.Π. ίδιας ή ανώτερης βαθμίδας που κατέχει 
τακτική θέση. Αν στρέφεται κατά συγκεκριμένου μέλους 

Ε.Π. ή αν προκύψει κάτι τέτοιο κατά την πορεία της εξέ¬ 
τασης, το μέλος εξετάζεται τελευταίο και ανωμοτί. 

β) Η ένορκη διοικητική εξέταση ολοκληρώνεται με την 
υποβολή αιτιολογημένης έκθεσης αυτού που την ενήργη- 
σε. Η έκθεση αυτή υποβάλλεται, με όλα τα στοιχεία που 
συγκεντρώθηκαν, στονπειθαρχικώς προϊστάμενο ο οποί¬ 
ος διέταξε τη διενέργεια της εξέτασης. Εφόσον με την έκ¬ 
θεση διαπιστώνεται η διάπραξη πειθαρχικού παραπτώ¬ 
ματος, ο πειθαρχικώς προϊστάμενος υποχρεούται να 
ασκήσει πειθαρχική δίωξη. Αν έχει διαταχθεί από το Πει¬ 
θαρχικό Συμβούλιο, αυτό καλείτο μέλοςτου Ε.Π. σε απο¬ 
λογία και εκδικάζειτην υπόθεση. 

3. α) Πειθαρχική ανάκριση διεξάγεται υποχρεωτικά και 
μόνο κατά τη διαδικασία ενώπιον του Πειθαρχικού Συμ¬ 
βουλίου, εφόσον προβλέπεται ποινή παύσης. Την ανάκρι¬ 
ση, με απόφαση του Πειθαρχικού Συμβουλίου, ενεργεί εί¬ 
τε μέλος Ε.Π. του Τ.Ε.Ι., που ορίζεται από το Πειθαρχικό 
Συμβούλιο, είτε ο εισηγητής της υπόθεσης. Κατ’ εξαίρε¬ 
ση δεν είναι υποχρεωτική η ανάκριση στις ακόλουθες πε¬ 
ριπτώσεις: 

αα) όταντα πραγματικά περιστατικά που συνιστούντην 
αντικειμενική υπόσταση του πειθαρχικού παραπτώματος 
προκύπτουν από το φάκελο κατά τρόπο αναμφισβήτητο, 
ββ) όταντο μέλος Ε.Π. ομολογεί με απολογία του κατά 
τρόπο μη επιδεχόμενο αμφισβήτηση ότι διέπραξε το πει¬ 
θαρχικό παράπτωμα, 

γγ) όταν το μέλος Ε.Π. συλλαμβάνεται επ’ αυτοφώρω 
κατά τη διάπραξη ποινικού αδικήματος που αποτελεί συγ¬ 
χρόνως και πειθαρχικό παράπτωμα, 
δδ) όταν έχει προηγηθεί ανάκριση ή προανάκριση, σύμ¬ 
φωνα με τις διατάξεις του Κώδικα Ποινικής Δικονομίας, 
για ποινικό αδίκημα που αποτελεί και πειθαρχικό παρά¬ 
πτωμα. 

β) Ο εγκαλούμενος δικαιούται μέσα σε τρεις ημέρες 
από την κλήση του για εξέταση να ζητήσει, με έγγραφη αί¬ 
τηση, την εξαίρεση εκείνου που διεξάγει την ανάκριση. 
Στην αίτηση πρέπει να εκτίθενται κατά τρόπο σαφή και 
συγκεκριμένο οι λόγοι της εξαίρεσης και να αναφέρονται 
τα στοιχεία στα οποία θεμελιώνονται οι προβαλλόμενοι 
ισχυρισμοί. Για την αίτηση εξαίρεσης αποφασίζει το Πει¬ 
θαρχικό Συμβούλιο. Αν διεξάγει την ανάκριση ο εισηγη¬ 
τής και ζητείται η εξαίρεση του, στη συνεδρίαση μετέχει ο 
νόμιμος αναπληρωτής του. Αν η αίτηση γίνει δεκτή, οι 
ανακριτικές πράξεις, που στο μεταξύ ενεργήθηκαν, είναι 
άκυρες και επαναλαμβάνονται εξ αρχής. 

γ) Όποιος διεξάγει ανάκριση, δικαιούται να ενεργήσει 
ανακριτικές πράξεις και εκτός της έδρας του. Επίσης δι¬ 
καιούται να ζητήσει την ενέργεια ανακριτικών πράξεων 
και εκτός της έδρας του από οποιαδήποτε διοικητική αρ¬ 
χή- 

δ) Η πειθαρχική ανάκριση είναι μυστική, 
ε) Η πειθαρχική ανάκριση μπορεί να επεκταθεί στην 
έρευνα και άλλων παραπτωμάτων του ίδιου μέλους του 
Ε.Π., εφόσον προκύπτουν επαρκή στοιχεία κατά τη διάρ¬ 
κεια της πραγματοποίησής της. 

στ) Καθήκοντα γραμματέα εκτελεί διοικητικός υπάλλη¬ 
λος του Τ.Ε.Ι., ο οποίος ορίζεται από τον ενεργούντα την 
ανάκριση. 

ζ) Όταν διεξάγει ανάκριση μέλοςτου Ε.Π., παραλαμβά- 
νει από τη γραμματεία του Πειθαρχικού Συμβουλίου το 
φάκελο της δικογραφίας που έχει ο εισηγητής. Μετά το 
πέρας της ανάκρισης καταθέτει το φάκελο με όλο το ανα- 
κριτικό υλικό και το πόρισμά του στη γραμματεία του Πει¬ 


θαρχικού Συμβουλίου, η οποία τον παραδίδει στον ειση¬ 
γητή. 

4. Η κλήση σε απολογία και κάθε πρόσκληση ή ειδοποί¬ 
ηση του διωκόμενου επιδίδονται σε αυτόν προσωπικά ή 
στη γραμματεία του Τμήματός του. Για την επίδοση αυτή 
συντάσσεται αποδεικτικό. Σε περίπτωση άρνησης παρα¬ 
λαβής, αυτός που διενεργεί την επίδοση συντάσσει πρά¬ 
ξη στην οποία βεβαιώνεται η άρνηση. 

5. Το πειθαρχικό όργανο εκτιμά ελευθέρως τις αποδεί¬ 
ξεις. Για να μορφώσει την κρίσητου, μπορεί να λάβει υπό¬ 
ψη του και αποδεικτικά στοιχεία που δεν προκύπτουν από 
την πειθαρχική διαδικασία αλλά από άλλη νόμιμη διαδι¬ 
κασία, εφόσον έλαβε γνώση τους ο διωκόμενος. 

6. Συναφή πειθαρχικά παραπτώματα, τα οποία διαπι¬ 
στώνονται κατά την εκτίμηση των αποδείξεων, μπορούν 
να αποτελέσουν αντικείμενο της ίδιας πειθαρχικής κρί¬ 
σης μόνο εφόσον ο διωκόμενος κληθεί σε απολογία και γι’ 
αυτά. 

7. Η κρίση πρέπει να στηρίζεται σε αποδεδειγμένα 
πραγματικά γεγονότα και να είναι ειδικώς αιτιολογημένη. 

8. Γιατις ανακριτικές πράξεις εφαρμόζονται ανάλογα οι 
διατάξεις του Υπαλληλικού Κώδικα. 

Άρθρο 52 

Πειθαρχικές αποφάσεις. 

1. Η πειθαρχική απόφαση διατυπώνεται εγγράφως. 

2. α) Στην απόφαση μνημονεύονται: αα) ο τόπος και ο 
χρόνος έκδοσής της, ββ) το ονοματεπώνυμο, η ιδιότητα 
και ο βαθμόςτου μονομελούς πειθαρχικού οργάνου ή των 
μελών του συλλογικού πειθαρχικού οργάνου, γγ) το ονο¬ 
ματεπώνυμο, η ιδιότητα και ο βαθμός του κρινόμενου, 
δδ) τα πραγματικά περιστατικά και στοιχεία που συνι- 
στούν την αντικειμενική και υποκειμενική υπόσταση του 
πειθαρχικού παραπτώματος, προσδιορισμένα κατά τόπο 
και χρόνο, εε) η υποβολή ή όχι απολογίας, στστ) η αιτιο¬ 
λογία της απόφασης, ζζ) η γνώμη των μελών του συλλο¬ 
γικού οργάνου που μειοψήφησαν και ηη) η απαλλαγή του 
κρινόμενου ή η ποινή που του επιβάλλεται. 

β) Η παράλειψη των στοιχείων που αναφέρονται στις 
περιπτώσεις αα’, ββ’ και γγ’, εκτός του ονοματεπώνυμου, 
δεν συνεπάγεται ακυρότητα της απόφασης, εφόσον αυ¬ 
τά προκύπτουν από το φάκελο της υπόθεσης. 

3. Η πειθαρχική απόφαση υπογράφεται από το όργανο 
που την εκδίδει. Όταν αυτή εκδίδεται από συλλογικό όρ¬ 
γανο, υπογράφεται από τον πρόεδρο και το γραμματέα. 

4. Η πειθαρχική απόφαση επιδίδεται στο μέλοςτου Ε.Π. 
σύμφωνα μετηνπαρ. 4 του άρθρου 51. 

5. Η πειθαρχική απόφαση δεν ανακαλείται. Ανάκληση 
της πειθαρχικής απόφασης επιτρέπεται κατ’ εξαίρεση με 
απόφαση του Πειθαρχικού Συμβουλίου, σε περίπτωση 
πρόδηλης παρανομίας και εφόσον αυτή δεν υπόκειται 
πλέον σε προσφυγή. Η αίτηση για ανάκληση της πειθαρ¬ 
χικής απόφασης υποβάλλεται μέσα σε αποκλειστική προ¬ 
θεσμία ενός μήνα από την ημερομηνία που έληξε η προ¬ 
θεσμία προσφυγής κατά της πειθαρχικής απόφασης. Αν 
η απόφαση για την ανάκληση δεν εκδοθεί από το Πειθαρ¬ 
χικό Συμβούλιο εντός τριμήνου, λογίζεται ότι το αίτημα 
της ανάκλησης έχει απορριφθεί. 

6. Η τελεσίδικη απόφαση εκτελείται υποχρεωτικώς. Πα¬ 
ράλειψη εκτέλεσης της ποινής αποτελεί πειθαρχικό πα¬ 
ράπτωμα. 

7. Σε περίπτωση απόρριψης προσφυγής κατά απόφα¬ 
σης που επιβάλλει την ποινή της οριστικής παύσης, η λύ- 

ση της υπαλληλικής σχέσης επέρχεται αυτοδικαίως από 
την ημερομηνία δημοσίευσης της απόφασης του Συμ¬ 
βουλίου της Επικράτειας. 

8. Κατά το χρόνο τηςπροσωρινήςπαύσηςτο μέλος Ε.Π. 
απέχει από κάθε υπηρεσία. Ο χρόνος της προσωρινής 
παύσης δεν θεωρείται χρόνος πραγματικής υπηρεσίας. 

9. α) Η πειθαρχική απόφαση, η οποία επιβάλλει περικο¬ 
πή μηνιαίων αποδοχών εκτελείται από τον εκκαθαριστή 
των αποδοχών του μέλους του Ε.Π. 

β) Η περικοπή αποδοχών υπολογίζεται στις αποδοχές 
που λαμβάνει το μέλος του Ε.Π. κατά το χρόνο έκδοσης 
της πρωτοβάθμιας πειθαρχικής απόφασης. Όταν αυτή 
ορίζεται έως το ένα τέταρτο των αποδοχών του, παρα- 
κρατείται εφάπαξ από τις αποδοχές του πρώτου μήνα με¬ 
τά τηντελεσιδικίατης απόφασης. Όταν είναι μεγαλύτερο, 
παρακρατείται σε τρεις συνεχείς μηνιαίες δόσεις. 

Β. ΛΟΙΠΩΝ ΜΕΛΩΝ 
Άρθρο 53 

Πειθαρχικά θέματα λοιπών μελών. 

1. Σε περίπτωση παραβίασης των καθηκόντων και υπο¬ 
χρεώσεων των μελώντου Ε.ΔΙ.Π. και του ΕΡ.ΔΙ.Π., για τα 
ουσιαστικά και διαδικαστικά θέματα εφαρμόζονται ανα- 
λόγως οι διατάξεις που ισχύουν για τα μέλη Ε.Π. Όπου 
εκεί αναφέρεται Προϊστάμενος Τμήματος εδώ αντιστοι¬ 
χεί ο Διευθυντής του Κ.Ξ.Γ.&Φ.Α., ο οποίος είναι πειθαρ- 
χικώς Προϊστάμενος όλων των μελών Ε.ΔΙ.Π. και Ε.Ε.Μ. 
του Κ.Ξ.Γ.&Φ.Α. Χρέη Πειθαρχικού Συμβουλίου εκτελείτο 
Πειθαρχικό Συμβούλιο του άρθρου 49. Το αυτό ισχύει και 
για τους συνεργάτες του άρθρου 19 του Ν. 1404/1983. Η 
ποινή της παύσης για τους συνεργάτες νοείται ως καταγ¬ 
γελία της σύμβασής τους και επιβάλλεται, ύστερα από 
προηγούμενη ακρόαση του ελεγχόμενου συνεργάτη, με 
ειδικώς αιτιολογημένη απόφαση του Συμβουλίου του 
Τ.Ε.Ι., το οποίο στην περίπτωση αυτή λειτουργεί ως Πει¬ 
θαρχικό Συμβούλιο. Άλλος τύπος καταγγελίας δεν απαι¬ 
τείται. 

2. Για τα μέλη του Διοικητικού Προσωπικού του Τ.Ε.Ι. και 
του Ε.Τ.Π., εφαρμόζονται οι οικείες διατάξεις του Υπαλ¬ 
ληλικού Κώδικα. 

ΚΕΦΑΛΑΙΟ Ζ' 

ΘΕΜΑΤΑ ΕΡΕΥΝΑΣ 

Άρθρο 54 

Έρευνα - Είδη - Διαδικασίες. 

1. Ως έρευνα νοείται ένα σύνολο επιστημονικών εργα¬ 
σιών, το οποίο έχει πρωτοτυπία και είτε δημιουργεί νέα 
γνώση είτε βελτιώνει ή επαυξάνει υπάρχουσα γνώση. 

2. Σύμφωνα με το νόμο, η έρευνα διακρίνεται σε βασική 
και εφαρμοσμένη (ν. 2530/1997, άρθρο 7 παρ. 2 περίπτω¬ 
ση β', που αναφέρεται στα μέλη Ε.Π. των Τ.Ε.Ι.) και σε τε¬ 
χνολογική (ν. 2916/2001, άρθρο 1 παρ. 2, που αναφέρεται 
στα ιδρύματα του τεχνολογικού τομέα της ανώτατης εκ¬ 
παίδευσης). Βασική είναι η έρευνα, η οποία δημιουργεί, 
βελτιώνει ή επαυξάνει γνώση, ανεξαρτήτως της δυνατό¬ 
τητας άμεσων εφαρμογών της. Εφαρμοσμένη είναι η 
έρευνα, η οποία δημιουργεί, βελτιώνει ή επαυξάνει γνώ¬ 
ση σε εφαρμογές της επιστήμης ή της τεχνολογίας. Η τε¬ 
χνολογική έρευνα, συνεπώς, εντάσσεται εννοιολογικά 
στην περιοχή της εφαρμοσμένης έρευνας. Κατά τη διά¬ 
ταξη του Ν. 2916/2001, τα Τ.Ε.Ι. διεξάγουν κυρίως τεχνο¬ 
λογική έρευνα. 


3. Με την Υπουργική απόφαση ΚΑ/679/22.8.1996 (ΦΕΚ 
826 τ. Β') Τροποποίηση και αντικατάσταση της απόφασης 
με αρ. Β1/819 «σύσταση Ειδικών Λογαριασμών για τη 
χρηματοδότηση Ερευνητικών Έργων και σχετικών Υπη¬ 
ρεσιών ή δραστηριοτήτων που εκτελούνται στα Ανώτατα 
Εκπαιδευτικά Ιδρύματα ή Τεχνολογικά Εκπαιδευτικά 
Ιδρύματα της Χώρας» υπάρχει πρόβλεψη, στο πλαίσιο 
του Ειδικού Λογαριασμού, και άλλων πλην της έρευνας 
έργωνπρογραμμάτων εκπαιδευτικών, επιμορφωτικών, 
αναπτυξιακών καθώς και έργων συνεχιζόμενης κατάρτι¬ 
σης και έργων για την παροχή επιστημονικών, τεχνολογι¬ 
κών και καλλιτεχνικών υπηρεσιών, την εκπόνηση ειδικών 
μελετών, την εκτέλεση δοκιμών, μετρήσεων εργαστηρια¬ 
κών εξετάσεων και αναλύσεων, την παροχή γνωμοδοτή¬ 
σεων, τη σύνταξη προδιαγραφών για λογαριασμό τρίτων, 
ως και άλλων σχετικών υπηρεσιών ή δραστηριοτήτων που 
συμβάλλουν στη σύνδεση της εκπαίδευσης και της έρευ¬ 
νας με την παραγωγή και εκτελούνται ή παρέχονται από 
το επιστημονικό προσωπικό των Πανεπιστημίων ή Τ.Ε.Ι. ή 
και με τη συνεργασία άλλων ειδικών επιστημόνων. 

4. Η βασική έρευνα επιλέγεται κατά κανόνα ελεύθερα 
από τους ερευνητές, ενώ η εφαρμοσμένη έρευνα, επειδή 
αναφέρεται σε εφαρμογές που ενδιαφέρουν το κοινωνι¬ 
κό σύνολο και ειδικότερα την οικονομία και την παραγω¬ 
γή, είναι έρευνα που, κατά κανόνα, αναλαμβάνεται ύστε¬ 
ρα από επιχορήγηση εθνικών, κοινοτικών, δημόσιων ή 
ιδιωτικών, φορέων ή φυσικών προσώπων. 

5. Το Τ.Ε.Ι. ενδιαφέρεται, μεριμνά και ενισχύει, κατά το 
δυνατόν, τη βασική έρευνα, διότι αυτή εξασφαλίζει την 
αναβάθμιση της εκπαίδευσης που παρέχει, τη συνεχή 
βελτίωσητου υψηλού, ούτωςή άλλως, επιστημονικού επι¬ 
πέδου των μελών του Ε.Π. και την ενίσχυση του κύρους 
του ιδρύματος τόσο στην κοινωνία όσο και στην ακαδη¬ 
μαϊκή κοινότητα της χώρας ή διεθνώς. Κατά κύριο πάντως 
λόγο και επειδή συνάδει περισσότερο με την αποστολή 
του, δίνει βαρύτητα στην εφαρμοσμένη τεχνολογική 
έρευνα. 

6. Η έρευνα είναι ελεύθερη και αποτελεί όχι μόνον δι¬ 
καίωμα αλλά και υποχρέωση των μελώντου Ε.Π. 

7. Σε ερευνητικό πρόγραμμα μπορούν να έχουν συμμε¬ 
τοχή τα μέλη του Ε.Π. που κατέχουν προσωποπαγή θέση, 
τα μέλη Ε.ΔΙ.Π. και τα μέλη Ε.Τ.Π. για εργαστηριακό μέ¬ 
ρος και οι σπουδαστές, σύμφωνα με το σχεδίασμά του 
ερευνητικού προγράμματος από το Συντονιστή του που 
είναι και Επιστημονικός Υπεύθυνος. 

8. α) Οι πόροι της βασικής και της εφαρμοσμένης έρευ¬ 
νας προέρχονται από επιχορήγηση του Υπουργείου Εθνι¬ 
κής Παιδείας και Θρησκευμάτων ή από επιχορήγηση της 
Γενικής Γραμματείας Έρευνας και Τεχνολογίας ή άλλου 
κρατικού φορέα ή της Ευρωπαϊκής Ένωσης. Τα αποτελέ¬ 
σματα τέτοιας έρευνας ανήκουν στο Τ.Ε.Ι. και στους 
ερευνητές. 

β) Οι πόροι της εφαρμοσμένης έρευνας προέρχονται 
επιπλέον και από ιδιωτικούς φορείς ή φυσικά πρόσωπα, 
τα οποία αναθέτουν στο Τ.Ε.Ι. έρευνα και τη χρηματοδο¬ 
τούν. Τα αποτελέσματα τέτοιας έρευνας ανήκουν σε αυ¬ 
τόν που την αναθέτει στο Τ.Ε.Ι. και στους ερευνητές, ανά¬ 
λογα με όσα θα προβλέπονται στη σχετική σύμβαση. 

9. Η διεξαγωγή ερευνητικού προγράμματος και η απα¬ 
σχόληση σε αυτό των μελών Ε.Π. δεν μπορεί να δυσχε¬ 
ραίνει την εκπαιδευτική διαδικασία ούτε να αποβαίνει σε 
βάρος των λοιπών κυρίων υποχρεώσεων των μελών προς 
το ίδρυμα. 

10. Κάθε πρόγραμμα έρευνας προτείνεται στο Συμβού¬ 
λιο του Τμήματος από μέλος Ε.Π., το οποίο ορίζεται ως 
Συντονιστής του και είναι και ο Επιστημονικός Υπεύθυνος 
του προγράμματος. Ο Συντονιστής ευθύνεται έναντι του 
Τ.Ε.Ι. για τις συμβατικές υποχρεώσεις και για την επιστη¬ 
μονική ποιότητα του προγράμματος. Ένα μέλος της επι¬ 
στημονικής ομάδας του προγράμματος κατά προτίμηση 
μέλος Ε.Π. του Τ.Ε.Ι. ορίζεται αναπληρωτής του Συντονι¬ 
στή. 

11 ,α) Έρευνα που εξυπηρετεί πολεμικούς ή ανήθικους 
σκοπούς ή χαρακτηρίζεται απόρρητη από αυτόν που την 
αναθέτει δεν επιτρέπεται. Κατ’ εξαίρεση, έρευνα που 
ωφελεί την άμυνα της χώρας μπορεί να διεξαχθεί με ειδι¬ 
κή απόφαση του Συμβουλίου του Τ.Ε.Ι. 

β) Έρευνα που στην ουσία αποτελεί έργο συνήθους τε¬ 
χνολογικής μελέτης δεν επιτρέπεται. 

γ) Έρευνα που δεσμεύει με οικονομικές υποχρεώσεις 
το Τ.Ε.Ι. και ειδικότερα με καταβολή χρημάτων δεν επι¬ 
τρέπεται. Η αναλογική συμμετοχή του Τ.Ε.Ι. στην έρευνα 
συνίσταται στη χρήση των εγκαταστάσεων, στη διοικητι¬ 
κή και υλικοτεχνική της στήριξη και στο επιστημονικό- 
ερευνητικό προσωπικό που στελεχώνει την ερευνητική 
ομάδα. 

12. Για χρήση εγκαταστάσεων από ερευνητικά προ¬ 
γράμματα που υλοποιούνται εκτός του Ειδικού Λογαρια¬ 
σμού, απαιτείται ειδική απόφαση του Συμβουλίου του 
Τ.Ε.Ι., που εκδίδεται ύστερα από γνώμη του Συμβουλίου 
του Τμήματος. 

13. Η συμφωνία με ιδιωτικούς φορείς ή φυσικά πρόσω¬ 
πα περιλαμβάνει απαραιτήτως τον όρο ότι δεν μπορούν 
να περιλαμβάνουν σε σχετικές διαφημίσεις τους την επω¬ 
νυμία και το έμβλημα του Τ.Ε.Ι. 

14. α) Η βασική έρευνα ενισχύεται από ίδιους πόρους 
και δυνάμεις του Τ.Ε.Ι. και από οικονομικές επιχορηγή¬ 
σεις ανάλογα με τις δυνατότητες που έχει ο Ειδικός Λο- 
γαριασμόςτου Τ.Ε.Ι. 

β) Συνιστάται στο Τ.Ε.Ι. πενταμελής Επιτροπή Βασικής 
Έρευνας (Ε.Β.Ε.), με Πρόεδρο τον Αντιπρόεδρο Οικονο¬ 
μικού Προγραμματισμού και Ανάπτυξης και μέλη που 
υποδεικνύονται από την Επιτροπή Διαχείρισης του Ειδι¬ 
κού Λογαριασμού (Ε.Δ.Ε.Λ.), στην οποία επίσης μετέ¬ 
χουν. Η Ε.Β.Ε. συγκροτείται με απόφαση του Προέδρου 
του Τ.Ε.Ι. με τριετή θητεία και υπάγεται απευθείας στο 
Συμβούλιο του Τ.Ε.Ι. Στην απόφαση συγκρότησης προ- 
βλέπεται η γραμματειακή υποστήριξη της Ε.Β.Ε. Με από¬ 
φασή της η Ε.Β.Ε. καθορίζει τον τρόπο δράσης της. Η 
Ε.Β.Ε. μπορεί στο πλαίσιο της αρμοδιότητάς της να ζητά 
γνώμες ή κρίσεις από μέλη του Ε.Π. του Τ.Ε.Ι. ή άλλων 
Τ.Ε.Ι. ή από μέλη Δ.Ε.Π. πανεπιστημίων ή άλλους επιστή¬ 
μονες. 

γ) Η Ε.Β.Ε. ασχολείταιμε κάθε θέμα που αφορά την βα¬ 
σική έρευνα και ιδίως: 

αα) εντοπίζει Τομείς που μπορεί το Τ.Ε.Ι. ναεπιδοθείσε 
βασική έρευνα, εκτιμώντας τις γνωστικές περιοχές των 
Τομέωντων Τμημάτων του Τ.Ε.Ι. και τις δυνατότητες από 
πλευράς υποδομής και προσωπικού. 

ββ) δέχεται προτάσεις για ερευνητικά προγράμματα 
βασικής έρευνας από Συμβούλιο Τμήματος, τα αξιολογεί 
και τα παραπέμπει στην Ε.Δ.Ε.Λ. με σχετική εισήγηση, 
στην οποία περιλαμβάνεται και πρόταση για το ύψος της 
σχετικής επιδότησής τους. Πρόταση προγράμματος βα¬ 
σικής έρευνας που δεν προωθείται από Συμβούλιο Τμή¬ 
ματος μπορεί να κατατεθεί από μέλος Ε.Π. στην Ε.Β.Ε., η 


οποία το αξιολογεί, ύστερα από γνώμη του Συμβουλίου 
του Τμήματος και το προωθεί σύμφωνα με όσα αναφέρο- 
νται και για τα άλλα προγράμματα, 

γγ) τηρεί πλήρες αρχείο ερευνητικών προγραμμάτων 
και προτάσεων ερευνητικών προγραμμάτων βασικής 
έρευνας, 

δδ) παρακολουθεί την πορεία των ερευνητικών προ¬ 
γραμμάτων έχοντας το δικαίωμα να ζητά ετησίως ενημε¬ 
ρωτικό σημείωμα από τον Συντονιστή του προγράμματος 
και ενημερώνει σχετικώς την Ε.Δ.Ε.Λ., η οποία ακολού¬ 
θως ενημερώνει το Συμβούλιο του Τ.Ε.Ι., 

εε) μπορεί να εισηγείται στην Ε.Δ.Ε.Λ. και αυτή στο Συμ¬ 
βούλιο του Τ.Ε.I. τη διακοπή, αναβολή ή τροποποίηση του 
σχεδιασμού ερευνητικού προγράμματος, το οποίο δεν 
έχει την αναμενόμενη χρονικώς πορεία ή επιστημονική 
ποιότητα ή έχει αδικαιολόγητη υπέρβαση προϋπολογι¬ 
σμού ή προκαλεί απασχόληση που δυσχεραίνει υπέρμε¬ 
τρα τα λοιπά καθήκοντα και υποχρεώσεις των μελών του 
Ε.Π., 

στστ) εισηγείται στην Ε.Δ.Ε.Λ. τα θέματα, σχετικά μετά 
αποτελέσματα των ερευνητικών προγραμμάτων και την 
αξιοποίησή τους. 

δ) Η τελική απόφαση για τη διενέργεια ερευνητικού 
προγράμματος βασικής έρευνας ανήκει στο Συμβούλιο 
του Τ.Ε.Ι., ύστερα από ειδική πρόταση της Ε.Δ.Ε.Λ., στην 
οποία περιλαμβάνεται και τεκμηριωμένη πρόταση για το 
ύψος της σχετικής επιδότησής του από τον Ειδικό Λογα¬ 
ριασμό του Τ.Ε.Ι. 

15. Τα θέματα της εφαρμοσμένης τεχνολογικής έρευ¬ 
νας αντιμετωπίζονται με τις διατάξεις της Υπουργικής 
απόφασης ΚΑ/679/22.8.1996 (ΦΕΚ 826 τ.Β') Τροποποίη¬ 
ση και αντικατάσταση της απόφασης με αρ. Β1/819 «σύ¬ 
σταση Ειδικών Λογαριασμών για τη χρηματοδότηση 
Ερευνητικών Έργων και σχετικών Υπηρεσιών ή δραστη¬ 
ριοτήτων που εκτελούνται στα Ανώτατα Εκπαιδευτικά 
Ιδρύματα ή Τεχνολογικά Εκπαιδευτικά Ιδρύματα της Χώ¬ 
ρας», όπως εκάστοτε ισχύει, η οποία αποτελεί και το 
ισχύον θεσμικό πλαίσιο για θέματα τέτοιας έρευνας. Σε 
περίπτωση αλλαγής του θεσμικού αυτού πλαισίου, θα 
ισχύει το αντίστοιχο που θα καθιερωθεί. 

ΚΕΦΑΛΑΙΟ Η' 

ΣΠΟΥΔΑΣΤΙΚΑ ΘΕΜΑΤΑ 

Άρθρο 55 

Δικαιώματα - Υποχρεώσεις. 

1. Κύριο κριτήριο επιτυχίας της αποστολής του Τ.Ε.Ι. 
αποτελεί η παροχή στους σπουδαστές σπουδών υψηλού 
επιπέδου και η ανάπτυξη των επιστημονικών και επαγγελ¬ 
ματικών ικανοτήτων και δεξιοτήτων τους, που θα συντε- 
λέσουν αποφασιστικά στην κοινωνική ένταξη και κατα¬ 
ξίωσή τους, την επαγγελματική τους αποκατάσταση και 
στην ολοκλήρωση της προσωπικότητάς τους. 

2. Οι σπουδαστές είναι μέλη της ακαδημαϊκής κοινότη¬ 
τας. Η ανάπτυξη της σωστής σχέσης μεταξύ διδάσκοντα 
και διδασκομένου, επιβάλλει στους σπουδαστές να επι¬ 
δεικνύουν τον απαιτούμενο σεβασμό για την αποτελε¬ 
σματική επιτυχία της διδασκαλίας, της έρευνας και του 
ελέγχου των γνώσεών τους. Ανάλογος σεβασμός προς 
τους διδασκόμενους πρέπει να επιδεικνύεται από τους δι¬ 
δάσκοντες. 

3. Οι σπουδαστές ασκούν ελεύθερα τα συνδικαλιστικά 
τους δικαιώματα. Για την προβολή των απόψεων των 

σπουδαστικών συλλόγων διατίθεται συγκεκριμένος χώ¬ 
ρος του Ιδρύματος με ταυτόχρονο σεβασμό της ελευθε¬ 
ρίας των μελών και της ακεραιότητας των χώρων του 
Ιδρύματος. Βασικά δικαιώματάτους είναιτο δικαίωμα στη 
μάθηση και η ελεύθερη διακίνηση των ιδεών. 

4. Η σπουδαστική ιδιότητα αποκτάται με την εγγραφή 
στο Τμήμα και διατηρείται μέχρι την απόκτηση του πτυχί¬ 
ου. Για την αναστολή της ιδιότητας και τις συνέπειές της 
ή την απώλειά της εφαρμόζεται η κείμενη νομοθεσία. Ο 
σπουδαστής υποχρεούται ανά εξάμηνο να κάνει ανανέω¬ 
ση της εγγραφής του, η οποία γίνεται μέσα σε προθεσμία 
που ανακοινώνει η γραμματεία του Τμήματος και συνή¬ 
θως την πρώτη εβδομάδα έναρξης των μαθημάτων του 
εξαμήνου, με ειδική έντυπη δήλωση των μαθημάτων, που 
διατίθεται από το Τμήμα. Στους σπουδαστές χορηγού¬ 
νται κατά την εγγραφή τους βιβλιάριο σπουδών, σπουδα¬ 
στική ταυτότητα και δελτίο μειωμένου εισιτηρίου («πό¬ 
σο»). Η βεβαίωση σπουδαστικής κατάστασης αποτελεί 
αντίγραφο του βιβλιαρίου σπουδώντου σπουδαστή. 

5. Οι Γραμματείες δέχονται τους σπουδαστές τουλάχι¬ 
στον τρεις φορές την εβδομάδα, επί δίωρα, προκειμένου 
να παρέχουν τις αναγκαίες πληροφορίες, να δέχονται αι¬ 
τήσεις κ.τ.λ. 

6. Οι σπουδαστές δικαιούνται να συμμετέχουν σε αμει- 
βόμενες ερευνητικές δραστηριότητες του Ιδρύματος. 

7. Η ανάδειξη των εκπροσώπωντων σπουδαστών, όπου 
προβλέπεται τέτοια εκπροσώπηση σύμφωνα με την ισχύ- 
ουσα νομοθεσία, γίνεται σύμφωνα με διαδικασίες που 
αποφασίζουν τα συνδικαλιστικά σπουδαστικά όργανα, 
τηρουμένων των διατάξεων του νόμου, του Εσωτερικού 
Κανονισμού και των οικείων καταστατικών των συλλόγων 
τους. Οι εκπρόσωποι νομιμοποιούνται με αποφάσεις και 
κοινή έγγραφη υπόδειξή τους από τα διοικητικά Συμβού¬ 
λια των δύο σπουδαστικών συλλόγων, η οποία φέρει τις 
σφραγίδες των συλλόγων και τις υπογραφές των Προέ¬ 
δρων και των Γραμματέωντους. 

8. Αντικατάσταση των εκπροσώπων των σπουδαστών 
στα όργανα διοίκησης πριν από τη λήξη της θητείας τους 
γίνεται με έγγραφο από το Δ.Σ. του Σπουδαστικού Συλ¬ 
λόγου του Τ.Ε.Ι. το αργότερο μία ημέρα πριν από τη συ¬ 
νεδρίαση των οργάνων. 

Άρθρο 56 

Σπουδαστική Μέριμνα. 

1. Στους σπουδαστές παρέχονται, σύμφωνα με τις προ¬ 
ϋποθέσεις της κείμενης νομοθεσίας: α) Διδακτικά βιβλία 
και βοηθήματα, β) Στέγαση, γ) Σίτιση, δ) Υγειονομική πε¬ 
ρίθαλψη, ε) Διευκολύνσεις για μετακινήσεις με βάση δελ¬ 
τίο σπουδαστικού εισιτηρίου («πάσο»), στ) Υποτροφίες, 
βραβεία, άτοκα δάνεια και οικονομικές ενισχύσεις, ζ) Δι¬ 
ευκολύνσεις, για όσους εργάζονται. 

2. Οι μεταπτυχιακοί σπουδαστές έχουν όλα τα προνό¬ 
μια και τις διευκολύνσεις των εδαφίων γ’, δ’, ε’, καιστ’της 
παραγράφου 1 του παρόντος άρθρου, με ανάλογη εφαρ¬ 
μογή των όρων και των προϋποθέσεων του νόμου. 

3. α) Τα απαιτούμενα για κάθε περίπτωση παροχής δι- 
καιολογητικά υποβάλλονται από τους ενδιαφερομένους 
στην αρμόδια Υπηρεσία Διοικητικής Μέριμνας, μέσα στην 
προθεσμία που ορίζεται από αυτές. 

β) Οι οικείες υπηρεσίες ανακοινώνουν εγκαίρως τα σχε¬ 
τικά δικαιολογητικά που πρέπει να προσκομίζονται. 

γ) Οι αποφάσεις για τον καθορισμό των σπουδαστών 
που δικαιούνται παροχών λαμβάνονται ύστερα από εφαρ¬ 


μογή σταθερών κριτηρίων για όλους τους σπουδαστές 
και με χρήση λογισμικού, το οποίο επεξεργάζεται τα σχε¬ 
τικά στοιχεία χωρίς παρεμβολή ανθρώπινου παράγοντα 
στην επεξεργασία τους. 

4. Οι σπουδαστές που δεν δικαιούνται να έχουν δωρεάν 
σίτιση, μπορούν να σιτίζονται στο εστιατόριο με μειωμένο 
τιμολόγιο, όπως προβλέπεται ειδικώς στη σύμβαση του 
Τ.Ε.Ι. μετον ανάδοχοτων υπηρεσιώντου εστιατορίου. 

5. Στον προϋπολογισμό του Τ.Ε.Ι. προβλέπεται ειδικός 
κωδικός για την πραγματοποίηση εκπαιδευτικών εκδρο¬ 
μών, για την ομαδική μεταφορά σπουδαστών στην ύπαι¬ 
θρο, σε νοσηλευτήρια και αλλού, για τη διενέργεια πρα¬ 
κτικών ασκήσεων καιτηνπραγματοποίηση εκπαιδευτικών 
επισκέψεων, ακόμη και σε ημέρες διακοπών. Τον εκπαι¬ 
δευτικό χαρακτήρα των εκδρομών βεβαιώνει το οικείο 
Τμήμα, ορίζοντας παράλληλα τα μέλη Ε.Π. που θα συμ- 
μετάσχουν ως συνοδοί και μέλη άλλων κατηγοριών προ¬ 
σωπικού ως βοηθοί συνοδών, καθώς και κάθε χρήσιμη λε¬ 
πτομέρεια για την πραγματοποίηση της άσκησης ή της 
εκδρομής. Με απόφαση του Συμβουλίου του Τ.Ε.Ι. καθο¬ 
ρίζεται η ανάλογη οικονομική ενίσχυση των ανωτέρω εκ¬ 
δηλώσεων. 

6. Οι σπουδαστές διευκολύνονται σε θέματα άσκησης, 
δυνατοτήτων μεταπτυχιακών σπουδών και απασχόλησης 
μέσω του Γ ραφείου Διασύνδεσης. 

Άρθρο 57 
Οδηγός σπουδών. 

1. Με απόφαση της Γ.Σ. του Τμήματος τον Απρίλιο κάθε 
έτους εγκρίνεται ο «Οδηγός Σπουδών» του Τμήματος και 
διανέμεται το επόμενο ακαδημαϊκό έτος στους νέους 
σπουδαστές κατά την εγγραφή τους. Αν δεν υφίστανται 
ουσιώδεις αλλαγές διανέμεται ο Οδηγός Σπουδών που 
υπάρχει. 

2. Ο Οδηγός Σπουδών περιλαμβάνει ιδίως: α) το πρό¬ 
γραμμα σπουδών, το ακαδημαϊκό ημερολόγιο, τα θέματα 
πρακτικής άσκησης και γενικώς τα θέματα της εκπαιδευ¬ 
τικής διαδικασίας και του ισχύοντος Κανονισμού Σπου¬ 
δών, β) τον Ειδικό Εσωτερικό Οδηγό Λειτουργίας του 
Τμήματος, αν υπάρχει, διαφορετικά λειτουργικές πληρο¬ 
φορίας, γ) τη διαδικασία χορήγησης κοινωνικών παροχών 
προς τους σπουδαστές (υποτροφίες, δάνεια, διδακτικά 
βιβλία και βοηθήματα κ.λ.π.), δ) πληροφορίες για τη διοί¬ 
κηση του Τ.Ε.Ι., της Σχολής και του Τμήματος, ε) τα ονο¬ 
ματεπώνυμα καιτην ιδιότητα του διδακτικού προσωπικού 
του Τμήματος, στ) τα ονοματεπώνυμα των Ομότιμων Κα¬ 
θηγητών και όσων διετέλεσαν Καθηγητές και βρίσκονται 
στη ζωή, ζ) πληροφορίες για τη λειτουργία των σπουδα¬ 
στηρίων, εργαστηρίων, υπηρεσιών και βιβλιοθηκών του 
Τμήματος ή της Βιβλιοθήκης του Τ.Ε.Ι. και η) κάθε άλλη 
πληροφορία που κρίνει αναγκαία η Γ.Σ. του Τμήματος. 

Άρθρο 58 

Χρήση εγκαταστάσεων και μέσων. 

1. Όλοι οι σπουδαστές έχουν δικαίωμα στη χρήση των 
εγκαταστάσεων και των μέσων του Ιδρύματος στο πλαί¬ 
σιο της ολοκλήρωσης των δραστηριοτήτων του προ¬ 
γράμματος σπουδών. Μετά το πέραςτου χρόνου που δια¬ 
τίθεται, σύμφωνα με το πρόγραμμα σπουδών, για τη χρή¬ 
ση των εγκαταστάσεων και μέσων οι σπουδαστές είναι 
υποχρεωμένοι να παραδίδουν τις εγκαταστάσεις και τα 
μέσα στην ίδια καλή κατάσταση που τους διατέθηκαν. 

2. Όλοι οι σπουδαστές έχουν δικαίωμα να χρησιμοποι¬ 
ούν τις υπηρεσίες της Βιβλιοθήκης, όπου με την επίδειξη 
της σπουδαστικής ταυτότητας μπορούν να δανείζονται 
Υλικό για συγκεκριμένο χρονικό διάστημα. Η επιστροφή 
του Υλικού που δανείζεται ο σπουδαστής αποτελεί προϋ¬ 
πόθεση λήψης του πτυχίου, εκτός αν αποφασίσει διαφο¬ 
ρετικά, κατά περίπτωση, το Συμβούλιο του Τ.Ε.Ι. 

3. Η χρήση των χώρων του Ιδρύματος από σπουδαστι- 
κούς συλλόγους ή από ομάδες σπουδαστών για συνε¬ 
λεύσεις ή συγκεντρώσεις αποτελεί δικαίωμα των σπου¬ 
δαστών, εκτός αν παρακωλύεται η εκπαιδευτική διαδικα¬ 
σία. Για τη χρήση πρέπει προηγουμένως να ενημερώνεται 
και να εγκρίνει ο Προϊστάμενος του Τμήματος, του οποί¬ 
ου χρησιμοποιείται η αντίστοιχη αίθουσα. Για σπουδαστι¬ 
κές εκδηλώσεις σε χώρους οι οποίοι είναι στην αρμοδιό¬ 
τητα του Διευθυντή Σχολής ή του Προέδρου απαιτείται 
προηγουμένως η έγκριση του αντίστοιχου οργάνου. 

Άρθρο 59 

Ορκωμοσία -Πτυχίο -Πιστοποιητικά. 

1. α) Σπουδαστής που ολοκλήρωσε επιτυχώς όλες τις 
προϋποθέσεις, σύμφωνα μετηνπαρ. 5του άρθρου 27 του 
Ν. 1404/83 και ειδικότερα από την χρονολογία που κατέ¬ 
θεσε μέσω πρωτοκόλλου της Σχολής ( ή του Τμήματος) 
και την τελευταία προϋπόθεση, ανακηρύσσεται πτυχιού- 
χος και δίδει την προβλεπόμενη από το Π.Δ. 254/5.2.1986 
(ΦΕΚ 120/Α77.8.1986) καθομολόγηση για να λάβει πτυ¬ 
χίο. Η καθομολόγηση (ορκωμοσία) γίνεται ενώπιον του 
Προέδρου του Τ.Ε.Ι. του Διευθυντή Σχολής, ο οποίος σε 
περίπτωση απουσίας του Προέδρου ενεργεί ως εκπρό¬ 
σωπός του, του Προϊσταμένου του Τμήματος σε τακτική 
ημέρα και ώρα που ορίζεται από τον Προϊστάμενο του 
Τμήματος. Η καθομολόγηση (ορκωμοσία) δεν αποτελεί 
συστατικό τύπου της επιτυχούς αποπεράτωσης των 
σπουδών, είναι όμως αναγκαία προϋπόθεση για την χο¬ 
ρήγηση του έγγραφου πτυχιακού τίτλου. Πριν από την 
«ορκωμοσία» καθομολόγηση μπορεί να δίδεται στους 
αποφοίτους σχετική βεβαίωση για την επιτυχή περάτωση 
των σπουδών τους. 

β) Γ ια όσους δεν επιθυμούν να δώσουν όρκο θρησκευ¬ 
τικού τύπου επιτρέπεται βεβαίωση του περιεχομένου του 
όρκου με απλή επίκληση της τιμής και της συνείδησης 
τους. 

γ) Γ ια να ορκισθεί ο πτυχιούχος πρέπει να καταθέσει 
στη Γραμματείατου Τμήματος τα σπουδαστικά βιβλιάρια 
σπουδών και περίθαλψης που του έχουν χορηγηθεί, το 
δελτίο σπουδαστικού εισιτηρίου («πάσο») και απλή βεβαί¬ 
ωση της Βιβλιοθήκης ότι δεν υπάρχει εκκρεμότητάτου σε 
αυτή. 

2. Ο τύπος του πτυχίου καθορίζεται σύμφωνα με την 
παρ.8 του άρθρου 27 του Ν. 1404/83 και το Δ.Π. 254/86 
(ΦΕΚ 120/4/7.8.1986). Το πιστοποιητικό αποφοίτησης 
επέχει θέση αντιγράφου πτυχίου. Τα πτυχία, τα αντίγρα¬ 
φα πτυχίων και τα πιστοποιητικά αποφοίτησης προσυπο¬ 
γράφονται από τον Προϊστάμενο του Τμήματος και υπο¬ 
γράφονται από τον Πρόεδρο του Τ.Ε.Ι. Το πτυχίο (σε μεμ¬ 
βράνη) σφραγίζεται με την ανάγλυφη σφραγίδα του Τ.Ε.Ι. 
Κάθε πτυχιούχος δικαιούται να λάβει δωρεάν δύο πιστο¬ 
ποιητικά αποφοίτησης (δηλ. αντίγραφα πτυχίων) και ένα 
πιστοποιητικό τελικής αναλυτικής βαθμολογίας των μα¬ 
θημάτων του προγράμματος σπουδών και της πτυχιακής 
εργασίας. Προκειμένου σε μετέπειτα χρόνους να χορη¬ 
γηθεί το πτυχίο ( σε μεμβράνη), πρέπει ο πτυχιούχος να 


καταθέσει στην γραμματεία του Τμήματος σχετικό παρά¬ 
βολο του δημοσίου η αξία του οποίου ορίζεται από το 
Συμβούλιο του Τ.Ε.Ι. 

ΚΕΦΑΛΑΙΟ Θ' 

ΜΕΤΑΠΤΥΧΙΑΚΕΣ ΣΠΟΥΔΕΣ 

Άρθρο 60 

Διάρθρωση των σπουδών. 

1. Οι μεταπτυχιακές σπουδές στα Τμήματα του Τ.Ε.Ι. 
διεξάγονται σύμφωνα με όσα προβλέπονται στη συμφω¬ 
νία με το πανεπιστήμιο, με το οποίο συμπράττουν ή συν- 
διοργανώνουν Προγράμματα Μεταπτυχιακών Σπουδών. 
Τ α ειδικότερα θέματα, που έχουν σχέση με την οργάνωση 
μεταπτυχιακών σπουδών, προκήρυξη αριθμού θέσεων 
και επιλογή μεταπτυχιακών σπουδαστών, διάρκεια μετα¬ 
πτυχιακών σπουδών, οργάνωση διδασκαλίας, κατανομή 
διδακτικού έργου σε εξάμηνα, αξιολόγηση των μεταπτυ¬ 
χιακών σπουδαστών, κρίση και καθομολόγηση υποψη¬ 
φίων διδακτόρων και άλλα σχετικά θέματα, ρυθμίζονται 
από τον Κανονισμό Σπουδών του Τ.Ε.Ι., κατά τρόπο ανά¬ 
λογο με τις διατάξεις που ισχύουν για τα Προγράμματα 
Μεταπτυχιακών Σπουδών στα πανεπιστήμια. 

2. Όταν αρχίσει η αυτοδύναμη εφαρμογή προγραμμά¬ 
των μεταπτυχιακών σπουδών, τα σχετικά θέματα θα ρυθ¬ 
μίζονται ελευθέρως από τον Κανονισμό Σπουδών, στο 
πλαίσιο πάντοτε των παγιωμένων ακαδημαϊκών κανόνων. 

ΚΕΦΑΛΑΙΟ Ι' 

ΤΙΜΗΤΙΚΟΙ ΤΙΤΛΟΙ 

Άρθρο 61 

Ομότιμοι Καθηγητές. 

1. Το Συμβούλιο του Τ.Ε.Ι. ύστερα από πρόταση του 
Συμβουλίου του Τμήματος, απονέμει τον τίτλο του «Ομό¬ 
τιμου καθηγητή Τ.Ε.Ι.» σε όσα μέλη της βαθμίδας καθη¬ 
γητή εξέρχονται της υπηρεσίας, συνεκτιμώντας το έργο 
και την προσφορά τους. 

2. Οι Ομότιμοι Καθηγητές αναγνωρίζονται τιμητικά ως 
Καθηγητές του Ιδρύματος σε οποιεσδήποτε εκδηλώσεις 
αυτού, αλλά δεν μπορούν να είναι μέλη συλλογικών ορ- 
γάνωντου Τ.Ε.Ι. Καλούνται να συμμετέχουν στην ακαδη¬ 
μαϊκή ζωή ως διδάσκοντες μεταπτυχιακών μαθημάτων, 
μετά από αιτιολογημένη απόφαση της Γ.Σ. του Τ μήματος, 
ως μέλη επιτροπών, ως μέλη ερευνητικών ομάδων ή για 
διεξαγωγή σεμιναρίων ή διαλέξεων. Σε περίπτωση συμ¬ 
μετοχής σε ερευνητική ομάδα, αν το ερευνητικό πρό¬ 
γραμμα διευθύνεται από Ομότιμο Καθηγητή και εφόσον 
απαιτείται η απασχόληση προσωπικού και χρήση χώρων 
και οργάνων του Τ.Ε.Ι., απαιτείται η προηγούμενη έγκρι¬ 
ση της Γ.Σ. του Τμήματος. 

3. Με απόφαση της Γ.Σ. του Τμήματος και εφόσον οι 
συνθήκες το επιτρέπουν, μπορεί να διατίθεται στους 
Ομότιμους Καθηγητές γραφείο και να παρέχονται διευ¬ 
κολύνσεις της κατά τα ανωτέρω δραστηριότητάς τους. 

4. Ο τίτλος του Ομότιμου Καθηγητή αφαιρείται με την 
ίδια διαδικασία, όταν συντρέχουν ιδιαίτερα σοβαροί λό¬ 
γοι, οι οποίοι αναφέρονται στην απόφαση. 

Άρθρο 62 

Επίτιμοι Διδάκτορες. 

1. Η Γ.Σ. του Τμήματος, με πλειοψηφίατων 3/4τουλάχι¬ 
στον του συνολικού αριθμού και όχι των παρόντων μελών 
της, μπορεί να αποφασίζει να προτείνει στο Συμβούλιο 

του Τ.Ε.Ι. την απονομή του τίτλου του Επίτιμου Διδάκτο¬ 
ρα σε Έλληνα ή αλλοδαπό που είτε διέπρεψε ή διαπρέπει 
στην επιστήμη, την τέχνη ή τα γράμματα είτε προσέφερε 
ή προσφέρει πολύτιμες υπηρεσίες στο έθνος, την παι¬ 
δεία, την κοινωνία, την ειρήνη και στη δημοκρατία και 
τους θεσμούς της. Η απόφαση λαμβάνεται μετά από αι¬ 
τιολογημένη πρόταση δύο τουλάχιστον μελών Ε.Π. ενός 
Τομέα και εκφράζεται ως ψήφισμα της Γ.Σ. του Τμήματος. 
Το ψήφισμα της Γ.Σ. εγκρίνεται από του Συμβούλιο του 
Τ.Ε.Ι. με πλειοψηφία των 3/4 τουλάχιστον του συνολικού 
αριθμού και όχι των παρόντων μελών του, ύστερα από 
γνώμη του Συμβουλίου της οικείας Σχολής. Η αναγόρευ¬ 
ση γίνεται με επισημότητα σε τελετή που νοείται ως δη¬ 
μόσια συνεδρίαση της Γ.Σ. του Τμήματος και συμμετέ¬ 
χουν σε αυτή ο Πρόεδρος του Τ.Ε.Ι. ή ο Αντιπρόεδρος που 
αυτός ορίζει, ο Διευθυντής της Σχολής, ο Προϊστάμενος 
του Τμήματος και ένα από τα μέλη Ε.Π. του Τομέα που εί¬ 
χαν προτείνει την απονομή του τίτλου. Η παρουσία των 
μελών της ακαδημαϊκής κοινότητας και κοινού είναι ελεύ¬ 
θερη. Ο Προϊστάμενος του Τμήματος διαβάζει το ψήφι¬ 
σμα και την έγκριση του Συμβουλίου του Τ.Ε.Ι. και τα επι¬ 
δίδει στον Επίτιμο Διδάκτορα σε δύο ξεχωριστές περγα¬ 
μηνές μαζί με μετάλλιο που φέρει το έμβλημα του Τ.Ε.Ι. 
Ακολουθεί ομιλία του μέλους Ε.Π. του Τομέα και του Επί¬ 
τιμου Διδάκτορα. Η τελετή μπορεί να περιλαμβάνει, κατά 
την κρίση του Προέδρου του Τ.Ε.Ι. και σύντομο καλλιτε¬ 
χνικό πρόγραμμα. 

2. Ο τίτλος του Επίτιμου Διδάκτορα θεωρείται εξαιρετι¬ 
κά τιμητικός και απονέμεται με φειδώ. Ο τίτλος αφαιρεί- 
ται μόνο για σοβαρούς λόγους και με την ίδια διαδικασία 
που ισχύει για την απονομή, η οποία εφαρμόζεται αναλό- 
γως. 

ΚΕΦΑΛΑΙΟ ΙΑ' 

ΕΚΔΗΛΩΣΕΙΣ - ΣΥΝΕΡΓΑΣΙΕΣ - ΑΣΥΛΟ - 
ΤΕΛΙΚΕΣ ΔΙΑΤΑΞΕΙΣ 

Άρθρο 63 

Θέματα πολιτιστικού, εθιμοτυπικού 
και τελετουργικού χαρακτήρα. 

1. Το Τ.Ε.Ι. θεωρεί την οργάνωση πολιτιστικών εκδηλώ¬ 
σεων που αποβλέπουν στη γενικότερη ανάπτυξη των με¬ 
λών της ακαδημαϊκής κοινότητας ως απαραίτητο συ¬ 
μπλήρωμα της εκπαιδευτικής δραστηριότητάς του. Για 
το λόγο αυτόν οργανώνει ή ενθαρρύνει τους σπουδαστές 
του ή και άλλους φορείς της ακαδημαϊκής κοινότητας να 
προβαίνουν στην οργάνωση πολιτιστικών εκδηλώσεων, 
όπωςπ.χ. θεατρικών παραστάσεων, μουσικών και αθλητι¬ 
κών εκδηλώσεων, καλλιτεχνικών εκθέσεων κ.λπ., που 
προάγουν την καλλιέργεια των μελών του και των μελών 
της τοπικής κοινωνίας. 

2. Οι δαπάνες για την οργάνωση των ανωτέρω εκδηλώ¬ 
σεων μπορεί να βαρύνουν ολικώς ή μερικώς τον προϋπο¬ 
λογισμό του Ιδρύματος, ύστερα από απόφαση του Συμ¬ 
βουλίου του Τ.Ε.Ι. 

3. Το Ίδρυμα συμμετέχει σε εκδηλώσεις εθιμοτυπικού 
και τελετουργικού χαρακτήρα, όπου η παρουσία του επι¬ 
βάλλεται από τοπικούς, εθνικούς και κοινωνικούς λόγους. 
Στις περιπτώσεις που η συμμετοχή αυτή απαιτεί δαπάνες, 
οι δαπάνες αυτές μπορεί να βαρύνουν τον προϋπολογι¬ 
σμό του Ιδρύματος, ύστερα από απόφαση του Συμβου¬ 
λίου του Τ.Ε.Ι. 


Άρθρο 64 

Συνεργασίες με εκπαιδευτικά Ιδρύματα. 

1. Το Τ.Ε.Ι. για την καλύτερη αξιοποίηση του δυναμικού 
του σε προσωπικό και μέσα αλλά και για την ευρύτερη επι¬ 
τυχία της αποστολής του επιδιώκει τη συνεργασία με τε¬ 
χνολογικά ιδρύματα ή πανεπιστήμια του εσωτερικού και 
του εξωτερικού σε εκπαιδευτικό και ερευνητικό επίπεδο. 
Οι συμφωνίες συνεργασίας δεν επιτρέπεται να παραβιά¬ 
ζουν τις αρχές λειτουργίας του Ιδρύματος. Για την επιτυ¬ 
χή πραγματοποίηση των συνεργασιών αυτών παρέχεται 
κάθε αναγκαία διοικητική, υλικοτεχνική, επιστημονική ή 
άλλη υποστήριξη από τα όργανα και το ανθρώπινο δυνα¬ 
μικό του Τ. Ε. I., μέσα στο πλαίσιο των αρμοδιοτήτων τους. 

2. Οι συγκεκριμένες συμφωνίες μεταξύ του Τ.Ε.Ι. και 
των άλλων ιδρυμάτων για συνεργασία, εγκρίνονται από 
το Συμβούλιο του Τ.Ε.Ι. και υπογράφονται από τον Πρόε¬ 
δρο και τους εκπροσώπους των άλλων ιδρυμάτων, ανε¬ 
ξάρτητα αν η συμφωνία έχει εφαρμογή σε επίπεδο Τ.Ε.Ι., 
Σχολής ή Τ μήματος. 

Άρθρο 65 

Ακαδημαϊκές ελευθερίες και άσυλο. 

1. Για την κατοχύρωση της ακαδημαϊκής ελευθερίας, 
της ελεύθερης επιστημονικής αναζήτησης και της ελεύ¬ 
θερης διακίνησης των ιδεών, ισχύει το Ακαδημαϊκό Άσυ¬ 
λο. Το Ακαδημαϊκό Άσυλο καλύπτει όλους τους χώρους 
του Τ.Ε.Ι. και συνίσταται στην απαγόρευση επέμβασης 
της δημόσιας δύναμης στους χώρους αυτούς χωρίς την 
πρόσκληση ή άδεια του αρμοδίου οργάνου του Τ.Ε.Ι., 
σύ μφωνα με τις διατάξεις του άρθρου 2 του Ν. 1404/1983. 
Το Ακαδημαϊκό Άσυλο δεν πρέπει να συνδυάζεται με την 
παρακώλυση των δικαιωμάτων και υποχρεώσεων των με¬ 
λών της ακαδημαϊκής κοινότητας και των οργάνων του 
Ιδρύματος και είναι ασυμβίβαστο με οποιεσδήποτε δια¬ 
κρίσεις, που βασίζονται σε ιδεολογικές, κοινωνικές, φυ¬ 
λετικές ή γενετικές προκαταλήψεις, τον διαχωρισμό φύ¬ 
λων και γενικά διακρίσεις που παραβιάζουν τα συνταγμα¬ 
τικά δικαιώματα του πολίτη. 

2. Η διαφύλαξη του Ακαδημαϊκού Ασύλου είναι καθήκον 
όλων των μελών της ακαδημαϊκής κοινότητας και δια¬ 
σφαλίζεται με την ελεύθερη βούληση και τη δημοκρατική 
ευαισθησία τους. 

Άρθρο 66 

Ειδικοί Εσωτερικοί Οδηγοί Λειτουργίας. 

Τα Τμήματα μπορούν να εξειδικεύουν τις διατάξεις του 
παρόντος Εσωτερικού Κανονισμού, με βάση τις ιδιαιτε- 
ρότητές τους και τα ειδικά λειτουργικά προβλήματα που 
τυχόν αντιμετωπίζουν και να συντάσσουν «Ειδικούς Εσω¬ 
τερικούς Οδηγούς Λειτουργίας» τους. Οι Ειδικοί Εσωτε¬ 
ρικοί Οδηγοί Λειτουργίας Τ μήματος είναι συμβατοί με τον 
παρόντα Εσωτερικό Κανονισμό και δεν μπορούν να προ¬ 
βλέπουν αντίθετα τα θέματα που αυτός ρυθμίζει, συντάσ- 
σονται από το Συμβούλιο του Τμήματος και εγκρίνονται 
τελικά από το Συ μβούλιο του Τ. Ε. I. Αν κατά την εφαρμογή 
τους προκαλούν προβλήματα λειτουργίας στο Τμήμα, τη 
Σχολή ή το Τ.Ε.Ι., μπορεί να ανακαλούνται ολικώς ή μερι¬ 
κώς με απόφαση του Συμβουλίου του Τ.Ε.Ι. 

Άρθρο 67 

Ισχύς - Ερμηνεία διατάξεων. 

1. Η ισχύς του παρόντος εσωτερικού κανονισμού αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 




22710 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Από την έναρξη ισχύος του παρόντος Εσωτερικού 
Κανονισμού καταργείται, ως προς το Τ.Ε.Ι. Σερρών, ο 
Εσωτερικός Κανονισμός που ισχύει σήμερα ενιαίως για 
τα Τ. Ε. I. καθώς και κάθε απόφαση της Συνέλευσης ή άλ¬ 
λου οργάνου του Τ.Ε.Ι., η οποία είναι αντίθετη προς τις 
διατάξεις του παρόντος ή αφορά θέματα που ρυθμίζο¬ 
νται διαφορετικά με τον παρόντα Εσωτερικό Κανονι¬ 
σμό. 

3. Η Συνέλευση του Τ.Ε.Ι. είναι αρμόδια για την τροπο¬ 
ποίηση και κατάργηση διατάξεων του Εσωτερικού Κανο¬ 
νισμού, τηρούμενης της υπό του νόμου προβλεπόμενης 


διαδικασίας. Η αρμοδιότητα για την επίλυση ερμηνευτι¬ 
κών ζητημάτων που τυχόν θα ανακύψουν από την εφαρ¬ 
μογή του παρόντος Εσωτερικού Κανονισμού ή λεπτομε¬ 
ρειών που θα κριθούν αναγκαίες για την εφαρμογή του 
ανήκει στη Συνέλευση του Τ.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2004 

ΟΥΦΥΠΟΥΡΓΟΣ 

Σ. ΤΑΛΙΑΔΟΥΡΟΣ 

